വഖഫ് ബോര്‍ഡിന്റെ മന്ത്രിയെന്ന നിലയില് യുഎഇ കോണ്‍സുലേറ്റിന്റെ റമദാന്‍കാല ആചാരത്തിന് അനുകൂലമായി പ്രവര്‍ത്തിച്ചതില് എവിടെയാണ് ക്രിമിനല് കുറ്റം\nമന്ത്രി കെടി ജലീലിന് പൂര്‍ണ പിന്തുണയുമായി സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. ഖുര് ആനെ രാഷ്ട്രീയകളിക്കുള്ള ആയുധമാക്കുകയാണെന്നും നടക്കുന്നത് ഖുര് ആന് അവഹേളനമാണെന്നും ദേശാഭിമാനിയില് എഴുതിയ ലേഖനത്തില് കോടിയേരി കുറ്റപ്പെടുത്തി. മത?ഗ്രന്ഥം സര്‍ക്കാര് വാഹനത്തില് കൊണ്ടുപോയതില് തെറ്റില്ലെന്നും അദ്ദേഹം പറഞ്ഞു. താനും ഇപി ജയരാജനും തമ്മില് ഭിന്നതയെന്ന വാര്‍ത്ത സങ്കല്‍പ്പലോകത്തെ കണ്ടെത്തല് എന്നും കോടിയേരി വിമര്‍ശിച്ചു.\nവഖഫ് ബോര്‍ഡിന്റെ മന്ത്രിയെന്ന നിലയില് യുഎഇ കോണ്‍സുലേറ്റിന്റെ റമദാന്‍കാല ആചാരത്തിന് അനുകൂലമായി പ്രവര്‍ത്തിച്ചതില് എവിടെയാണ് ക്രിമിനല് കുറ്റം. ഒരു കുറ്റവും ചെയ്യാതിരുന്നിട്ടും ജലീലിനെതിരെ സ്വര്‍ണക്കടത്ത് ആക്ഷേപവുമായി പ്രതിപക്ഷവും ചില മാധ്യമങ്ങളും ഇറങ്ങിയിരിക്കുന്നത് ഏറ്റവും നീചമായ പ്രവൃത്തിയാണ്. കോടാനുകോടി വിശ്വാസികളായ മുസ്ലിങ്ങള് വിശുദ്ധഗ്രന്ഥമായി കാണുന്ന ഖുര്‍ആനോട് ആര്‍എസ്എസിനും ബിജെപിക്കുമുള്ള വിരോധം മറയില്ലാത്തതാണ്. എന്നാല് ആര്‍എസ്എസിനെപ്പോലെ ഒരു അലര്‍ജി മുസ്ലിംലീഗിനും കോണ്‍ഗ്രസിനും എന്തിനാണെന്ന് അദ്ദേഹം ചോദിക്കുന്നു.\nഖുര്‍ആനെ അപഹസിക്കുന്ന പ്രക്ഷോഭത്തെ എല്‍ഡിഎഫ് എതിര്‍ക്കുന്നത് ഒരു മതഗ്രന്ഥവും അവഹേളിക്കപ്പെടാന് പാടില്ല എന്നതുകൊണ്ടാണ്. ഖുര്‍ആനോടും ബൈബിളിനോടും ഭഗവത് ഗീതയോടും കമ്യൂണിസ്റ്റുകാര്‍ക്ക് ഒരേ സമീപനമാണെന്നും അദ്ദേഹം വ്യക്തമാക്കി. താനും ഇപി ജയരാജനും തമ്മില് ഭിന്നതയെന്ന വാര്‍ത്ത സങ്കല്‍പ്പലോകത്തെ കണ്ടെത്തല് എന്നും കോടിയേരി വിമര്‍ശിച്ചു. തന്റെ നിരപരാധിത്വം തെളിയിക്കാനാണ് ബിനീഷ് ശ്രമിക്കുന്നത്. നിയമവിരുദ്ധമായി പ്രവര്‍ത്തിച്ചെങ്കില് മകന് ഏത് ശിക്ഷയും കിട്ടട്ടെയന്നും ദേശാഭിമാനിയിലെ ലേഖനത്തില് കോടിയേരി വ്യക്തമാക്കി.


Mathew Kuzhalnadan | പൂട്ട് പൊളിച്ചത് ഒരു മണിക്കൂര് കാത്തുനിന്നശേഷം; ആധാരം തിരികെവാങ്ങി മക്കള്‍ക്ക് നല്‍കും; മാത്യു കുഴല്‍നാടന് – News18 Malayalam\nMathew Kuzhalnadan | പൂട്ട് പൊളിച്ചത് ഒരു മണിക്കൂര് കാത്തുനിന്നശേഷം; ആധാരം തിരികെവാങ്ങി മക്കള്‍ക്ക് നല്‍കും; മാത്യു കുഴല്‍നാടന്\nഇത് ഒറ്റപ്പെട്ട സംഭവമല്ലെന്നും ഇതൊരു സാധാരണ സംഭവമായി നാട്ടില് മാറിയിരിക്കുകയാണെന്നും മാത്യു കുഴല്‍നാടന്\nകൊച്ചി: മുവാറ്റുപുഴ അര്‍ബന് ബാങ്കിന്റെ ജപ്തിക്കാരായ കുടുംബത്തിന്റെ സാമ്പത്തിക ബാധ്യത ഏറ്റെടുക്കുന്നതായി മാത്യു കുഴല്‍നാടന് എംഎല്‍എ. അധികൃതരുമായി സംസാരിച്ച് വായ്പ ബാധ്യത തീര്‍ക്കാനുള്ള പണം നല്‍കുമെന്നും വീടിന്റെ ആധാരം തിരികെവാങ്ങി ആ മക്കള്‍ക്ക് നല്‍കുമെന്നും അദ്ദേഹം വ്യകത്മാക്കി.\nഇത് ഒറ്റപ്പെട്ട സംഭവമല്ലെന്നും ഇതൊരു സാധാരണ സംഭവമായി നാട്ടില് മാറിയിരിക്കുകയാണെന്നും എം.എല്.എ. ഫേസ്ബുക്ക് ലൈവില് പറഞ്ഞു. പാര്‍ട്ടി പ്രവര്‍ത്തകന് വിളിച്ചതനുസരിച്ചാണ് പായിപ്രയിലെ വീട്ടിലെത്തുന്നത്. വീട് ജപ്തി ചെയ്തത് കാരണം നാലുകുട്ടികള് വീടിന്റെ പുറത്തുനില്‍ക്കുകയാണെന്നാണ് അറിയിച്ചതെന്നും അദ്ദേഹം പറയുന്നു.\nഹൃദ്രോഗിയായ അച്ഛനെ രക്തം ഛര്‍ദിച്ച് ആശുപത്രിയില് കൊണ്ടുപോയിരിക്കുകയായിരുന്നു. ആശുപത്രിയില് കൂടെ നില്‍ക്കുന്നത് അമ്മയായിരുന്നെന്നും അറിയാന് കഴിഞ്ഞതെന്ന് വീഡിയോയില് പറയുന്നു. ജപ്തി നടക്കുമ്പോള് ആരും വീട്ടിലുണ്ടായിരുന്നില്ലെന്നും ഫോണ് വിളിച്ചയാള് പറഞ്ഞു. അത് കേട്ടതോടെ ഇതൊരിക്കലും അംഗീകരിക്കാനാകില്ലെന്ന് അവരോട് പറഞ്ഞു. ജപ്തി നടപടിയ്ക്ക അതിന്റേതായ വ്യവസ്ഥാപിതമായ മാര്‍ഗങ്ങളുണ്ടെന്നും ഉടന് തന്നെ പായിപ്രയിലേക്ക് തിരിച്ചെന്നും മാത്യു കുഴല്‍നാടന് പറയുന്നു.\nAlso Read-Mathew Kuzhalnadan | ജപ്തി ചെയ്ത വീടിന്റെ പൂട്ട് പൊളിച്ച് വീട്ടുകാരെ അകത്ത് കയറ്റി മാത്യു കുഴല്‍നാടന് MLA\n'പഞ്ചായത്ത് നല്‍കിയ സ്ഥലത്താണ് വീട് വെച്ചിരിക്കുന്നത്. ഒരു ലക്ഷം രൂപയായിരുന്നു വായ്പ. അതൊരു ദളിത് കുടുംബമാണ്. ഗൃഹനാഥനായ അജേഷ് ഫൊട്ടോഗ്രാഫറായിരുന്നു. നാല് കുട്ടികളാണ് വീട്ടിലുള്ളത്. വീടിന് പുറകില് വാതിലുണ്ടായിരുന്നില്ല. അടച്ചുറപ്പില്ലാത്ത വീടായിരുന്നു. എന്നാല് ബാങ്കുകാര് വാതില് കൊണ്ടുവന്ന് ഘടിപ്പിച്ചു. അതിനുശേഷം കുട്ടികളെ പുറത്താക്കി വീട് പൂട്ടുകയായിരുന്നു' അദ്ദേഹം പറയുന്നു.\nബാങ്കുകാര് ചെയ്തതെല്ലാം നിയമവിരുദ്ധമായ നടപടികളാണെന്ന് ബോധ്യപ്പെട്ടിരുന്നെന്നും അപ്പോള്‍തന്നെ ബാങ്കുകാരുമായി ബന്ധപ്പെട്ടെന്നും എംഎല്‍എ പറയുന്നു. ഉടന് അവിടേക്ക് വരാമെന്നായിരുന്നു ബാങ്കുകാരുടെ മറുപടി. 15 മിനിറ്റ് കൊണ്ട് മൂവാറ്റുപുഴയില്‍നിന്ന് പായിപ്രയില് എത്താം. അവര് വരാമെന്ന് പറഞ്ഞതിനാല് ഒരു മണിക്കൂര് അവര്‍ക്ക് സമയം നല്‍കി. എന്നാല് രാത്രി എട്ടരയായിട്ടും ബാങ്കുകാര് വന്നില്ല.\nAlso Read-KSRTC-SWIFT | KSRTC-സ്വിഫ്റ്റ്: ഏപ്രിൽ 11 മുതൽ ദീർഘദൂര സർവീസുകൾ ആരംഭിക്കും\nഇനി കാത്തുനില്‍ക്കാനാവില്ലെന്നും പോലീസിനോട് പറഞ്ഞു. എന്തെങ്കിലും കേസെടുക്കുകയാണെങ്കില് എന്നെ മാത്രം പ്രതിയാക്കി കേസെടുക്കാമെന്നും പോലീസുകാരോടും ബാങ്കുകാരോടും പറഞ്ഞു. അതിനുശേഷമാണ് പൂട്ട് പൊളിച്ച് കുട്ടികളെ വീടിനകത്ത് കയറ്റിയതെന്നും മാത്യു കുഴല്‍നാടന് പറഞ്ഞു.


കൊടുങ്ങല്ലൂരിലെ ചെങ്കോട്ട തകര്‍ന്നു;ഞെട്ടല്‍മാറാതെ ഇടതുമുന്നണി നേതാക്കള് – Kodungallurnewslive\nകൊടുങ്ങല്ലൂര്: എക്കാലവും ഇടതുപക്ഷത്തിനൊപ്പം കോട്ടപോലെ നിന്ന കൊടുങ്ങല്ലൂരും കയ്പ്പമംഗലവും ഇത്തവണ ഇടതുമുന്നണിയെ കൈവിട്ടത്തിന്റെ ഞെട്ടല് ഇപ്പോഴും സിപിഎം സി പി ഐ നേതൃത്വത്തിന് മാറിയട്ടില്ല. പാര്‍ട്ടി കോട്ടകളായി കണക്കാക്കുന്ന രണ്ടു മണ്ഡലങ്ങളിലും കാര്യമായ വോട്ടുചോര്‍ച്ചയാണ് മുന്നണിയ്ക്ക് സംഭവിച്ചത്. ചാലക്കുടി മണ്ഡലത്തില് അങ്കമാലി പെരുമ്പാവൂര് മണ്ഡലങ്ങളില് ബെന്നി ബെഹനാന് നേടുന്ന ലീഡിനെ പ്രതിരോധിക്കാന് ഈ രണ്ടു മണ്ഡലങ്ങളിലെ വോട്ടുകള് മതിയെന്ന കണക്കൂകൂട്ടലിലായിരുന്നു ഇടതുമുന്നണി. എന്നാല് രണ്ടു മണ്ഡലങ്ങളിലും യുഡിഎഫ് ഭൂരിപക്ഷം നേടി ഞെട്ടിച്ചുകളഞ്ഞു.\nകഴിഞ്ഞ ലോക്‌സഭ തിരഞ്ഞെടുപ്പില് എല്‍ഡിഎഫ് സ്ഥാനാര്‍ഥി ഇന്നസന്റിനു 13,258 വോട്ടിന്റെ ലീഡും 2016 ലെ നിയമസഭ തിരഞ്ഞെടുപ്പില് എല്‍ഡിഎഫ് സ്ഥാനാര്‍ഥി സിപിഐയിലെ ഇ.ടി. ടൈസണു 33,440 വോട്ടിന്റെ ഭൂരിപക്ഷവും ലഭിച്ചിരുന്നു.\nമണ്ഡലത്തിലെ ഏഴു പഞ്ചായത്തുകളിലും എല്‍ഡിഎഫ് ആണ് ഭരിക്കുന്നത്. എന്നാല്, ഇക്കുറി ബെന്നി ബഹനാന് 58 വോട്ട് ലീഡ് നേടി. ലീഡിനേക്കാളുപരി 33,440 വോട്ട് മറികടക്കാനായി. കൊടുങ്ങല്ലൂരിലും സ്ഥിതി ഭിന്നമല്ല. ലോക്‌സഭ തിരഞ്ഞെടുപ്പില് 3073 വോട്ടിന്റെ ഭൂരിപക്ഷമാണ് ഇന്നസന്റിനു കൊടുങ്ങല്ലൂരില് നിന്നുണ്ടായത്. നിയമസഭ തിരഞ്ഞെടുപ്പില് എല്‍ഡിഎഫ് സ്ഥാനാര്‍ഥി സിപിഐയിലെ വി.ആര്. സുനില്‍കുമാര് 22791 വോട്ടിന്റെ ഭൂരിപക്ഷം നേടിയിരുന്നു. 11730 വോട്ടിനാണ് ഇന്നസന്റ് ഇത്തവണ കൊടുങ്ങല്ലൂരില് പിറകില് പോയത്. ഒരിക്കലും കൈവിടില്ലെന്നു ഉറച്ചു വിശ്വസിച്ച രണ്ടു മണ്ഡലങ്ങള് കൈവിച്ചതിന്റെ നിരാശയിലാണ് നേതാക്കളും പ്രവര്‍ത്തകരും. ദേശീയ സംസ്ഥാന വിഷയങ്ങള്‍ക്കു പുറമെ ഒട്ടേറെ പ്രാദേശിക വിഷയങ്ങളും ചര്‍ച്ചയായിരുന്നു.\nനിയോജക മണ്ഡലത്തിലെ മതിലകം ബ്ലോക്ക് പഞ്ചായത്തും7ഗ്രാമ പഞ്ചായത്തുകളും എല്‍ഡിഎഫാണ് ഭരിക്കുന്നത്. തിരഞ്ഞെടുപ്പ് പ്രചാരണ സമയത്ത് ബെന്നിബഹനാന് രോഗ ബാധിനായതിനെ തുടര്‍ന്ന് കുറഞ്ഞ ദിവസങ്ങളാണ് മണ്ഡലത്തിലെത്താന് കഴിഞ്ഞിരുന്നത്. എന്നാല് നിയോജക മണ്ഡലത്തില് എല്‍ഡിഎഫിന് കാലിടറിയതില് നേതൃത്വം ഞെട്ടലിലാണ്.


പ്രിയങ്ക വരട്ടെ, അടുത്ത ഭരണം കോണ്‍ഗ്രസിന്; സോണിയയുടെ വിരുന്നില് പ്രവര്‍ത്തകരുടെ മുറവിളി - Samakalika Malayalam\nപ്രിയങ്ക വരട്ടെ, അടുത്ത ഭരണം കോണ്‍ഗ്രസിന്; സോണിയയുടെ വിരുന്നില് പ്രവര്‍ത്തകരുടെ മുറവിളി\nറായ്ബറേലി: പ്രിയങ്കാ ഗാന്ധിയെ മുഖ്യമന്ത്രി സ്ഥാനാര്‍ഥിയാക്കിയാല് ഉത്തര്‍പ്രദേശില് അടുത്ത തെരഞ്ഞെടുപ്പില് കോണ്‍ഗ്രസിനു ഭരണം പിടിക്കാനാവുമെന്ന് പാര്‍ട്ടി പ്രവര്‍ത്തകര്. പ്രിയങ്ക മുന്നിട്ടിറങ്ങിയാല് കോണ്‍ഗ്രസിന്റെ സംഘടനാ സംവിധാനം ശക്തിപ്പെടുത്താനാവുമെന്ന് അവര് പറഞ്ഞു. തെരഞ്ഞെടുപ്പു ജയത്തിനു നന്ദി അറിയിക്കാന് സോണിയ ഗാന്ധി സംഘടിപ്പിച്ച വിരുന്നിലായിരുന്നു കോണ്‍ഗ്രസ് പ്രവര്‍ത്തകരുടെ അഭിപ്രായ പ്രകടനം. പ്രിയങ്കയും വിരുന്നില് പങ്കെടുത്തു.\nവരുന്ന ഉപതെരഞ്ഞെടുപ്പുകളിലും നിയമസഭാ തെരഞ്ഞെടുപ്പിലും യുപിയില് പ്രിയങ്ക പാര്‍ട്ടിയെ നയിക്കണമെന്ന് മുന് വാരാണസി എംപി രാജേഷ് മിശ്ര പറഞ്ഞു. പ്രിയങ്ക മുഖ്യമന്ത്രി സ്ഥാനാര്‍ഥിയാവണം. ബിജെപി ഉയര്‍ത്തുന്ന വെല്ലുവിളിയെ നേരിടാന് അതിലൂടെ കഴിയും- മിശ്ര മാധ്യമ പ്രവര്‍ത്തകരോടു പറഞ്ഞു.\nസംഘടനാ സംവിധാനം തകര്‍ന്നതാണ് യുപിയില് കോണ്‍ഗ്രസ് നേരിടുന്ന പ്രധാന പ്രശ്‌നം. പ്രയത്‌നത്തിലൂടെ ഇതു ശരിയാക്കിയെടുക്കാവുന്നതേയൂള്ളൂ. പ്രിയങ്കാ ഗാന്ധിയുമായുള്ള കൂടിക്കാഴ്ചയില് ഇക്കാര്യം ഉറപ്പുനല്‍കിയിട്ടുണ്ട്. വീടുതോറും കയറിയിറങ്ങി പ്രിയങ്ക പ്രചാരണത്തെ നയിച്ചാല് കോണ്‍ഗ്രസിന് അടുത്ത സര്‍ക്കാര് രൂപീകരിക്കാനാവും- രാജേഷ് മിശ്ര ആത്മവിശ്വാസം പ്രകടിപ്പിച്ചു.\nനിയമസഭാ തെരഞ്ഞെടുപ്പില് കോണ്‍ഗ്രസിനെ പ്രിയങ്ക നയിക്കണമെന്നാണ് പ്രവര്‍ത്തകരുടെ ആഗ്രഹമെന്ന് മുന് എംപി രാകേഷ് സച്ചാന് പറഞ്ഞു. ജനങ്ങളെ വിഘടിപ്പിച്ചു നിര്‍ത്താനാവുന്നതാണ് ബിജെപിയുടെ ജയത്തിനു കാരണം. പ്രിയങ്കയ്ക്ക് അതിനെ നേരിടാനാവും- രാകേഷ് സച്ചാന് അഭിപ്രായപ്പെട്ടു.\nബൂമു ഗസ്റ്റ് ഹൗസില് സോണിയാ ഗാന്ധി സംഘടിപ്പിച്ച വിരുന്നില് പ്രാദേശിക നേതാക്കളും ബൂത്ത് തല പ്രവര്‍ത്തകരുമാണ് പങ്കെടുത്തത്. റായ്ബറേലിയില്‍നിന്നു വീണ്ടും തെരഞ്ഞെടുത്തതിന് സോണിയ പ്രവര്‍ത്തകര്‍ക്കു നന്ദി പറഞ്ഞു.\nപോരാട്ടത്തിന്റെ നാളുകളാണ് മുന്നിലുള്ളതെന്നും കോണ്‍ഗ്രസ് പ്രവര്‍ത്തകര് അതിനായി തയാറെടുക്കണമെന്നും പ്രിയങ്കാ ഗാന്ധി പറഞ്ഞു.\nപ്രിയങ്കാ ഗാന്ധി മുഖ്യമന്ത്രി സ്ഥാനാര്‍ഥി റായ്ബറേലി സോണിയ ഗാന്ധി


60 panchayats Malappuram League മലപ്പുറത്തെ 60 പഞ്ചായത്തുക\nമലപ്പുറത്ത് മുസ്‌ലിം ലീഗ് ഭരണത്തിലുള്ള 60 ഗ്രാമ പഞ്ചായത്തുകളിൽ ഇനി ‘സാർ’ വിളിയില്ല. സാർ എന്ന അഭിസംബോധനയും ഒഴിവാക്കും. മുസ്‌ലിം ലീഗ് ഗ്രാമ പഞ്ചായത്ത് പ്രസിഡന്റുമാരുടെ സംഘടനയായ ഗ്രാമപഞ്ചായത്ത് പ്രസിഡന്റ്സ് ലീഗ് ജനറൽ ബോഡി യോഗമാണ് മാതൃകാപരമായ ഈ തീരുമാനമെടുത്തത്.\nഓരോ പഞ്ചായത്തിലെയും ഭരണസമിതി ജീവനക്കാരുടെ യോഗം വിളിച്ച് ചേർത്ത് ഈ കാര്യം ചർച്ച ചെയ്തു തീരുമാനം നടപ്പിലാക്കും. മുസ്‌ലിം ലീഗ് പുറത്തിറക്കിയ വാർത്താക്കുറിപ്പിലാണ് ഇക്കാര്യം അറിയിച്ചത്.\nRead Also : കോഴിക്കോട് നിപ ബാധിച്ച് മരിച്ച കുട്ടിയുടെ കുടുംബത്തിന് ധനസഹായം\nമുസ്‌ലിം ലീഗ് പുറത്തിറക്കിയ വാർത്ത കുറിപ്പിലെ പ്രധാന ഭാഗങ്ങൾ – ”പഞ്ചായത്ത് ഭരണസമിതികളും ഭാരവാഹികളും യജമാനൻമാരും പൊതുജനങ്ങൾ അവരുടെ ദാസന്മാരും എന്ന സങ്കൽപ്പത്തിൽ നിന്നാണ് അപേക്ഷകളിലും അഭിസംബോധനകളിലും “സർ ” കടന്നുവന്നിരുന്നത്. ബ്രിട്ടീഷ് ഭരണകാലത്ത് തുടങ്ങിവച്ച ഇത്തരം കീഴ്‌വഴക്കങ്ങൾ ഇത്രയും നാൾ അതുപോലെ തുടരുകയായിരുന്നു. യഥാർത്ഥത്തിൽ യജമാനന്മാർ ജനങ്ങളാണെന്ന ജനാധിപത്യ ബോധമാണ് വളരെ വൈകിയാണെങ്കിലും ഇത്തരത്തിലൊരു തീരുമാനമെടുക്കാൻ പ്രേരിപ്പിച്ചത്”.\nസംസ്ഥാനത്ത് ഒരു രാഷ്ട്രീയ സംഘടനയുടെ പ്രതിനിധികളായ പ്രസിഡന്റുമാരെല്ലാവരും കൂടി ഇത്തരമൊരു തീരുമാനമെടുക്കുന്നത് ഇത് ആദ്യമാണ്. ഒറ്റപ്പെട്ട ചില പഞ്ചായത്തുകളിൽ മാത്രമാണ് ഇതിന് മുമ്പ് ഇങ്ങനെയൊരു തീരുമാനം എടുത്തിട്ടുള്ളത്. ജില്ലാ മുസ്‌ലിം ലീഗ് പ്രസിഡന്റ് പാണക്കാട് സയ്യിദ് സാദിഖലി ശിഹാബ് തങ്ങൾ ജനറൽബോഡി യോഗം ഉദ്ഘാടനം ചെയ്തു.\nStory Highlights: 60 panchayats in Malappuram ruled by the Muslim League has no longer sir salutation


# നിഖിൽ നാരായണൻ | nikhilnarayanan@outlook.com\nലോകത്തിന് പ്രയോജനകരമായ കണ്ടുപിടിത്തങ്ങൾക്ക് നൽകുന്നതിനായാണ് പണ്ട് ‘നൊബേൽ’ സമ്മാനങ്ങൾ ഏർപ്പെടുത്തിയതെങ്കിലും പലപ്പോഴും നമ്മളാരും കാണാത്ത, നമ്മുടെ ദൈനംദിന ജീവിതത്തിൽ പ്രയോജനമില്ലാത്ത കണ്ടുപിടിത്തങ്ങൾക്കാണ് ഈ സമ്മാനങ്ങൾ ലഭിക്കാറ്. എന്നാൽ, ഇത്തവണ രസതന്ത്രത്തിനുള്ള നൊേബൽ സമ്മാനം ഈ പതിവ് തെറ്റിച്ചു.\n‘ഭക്ഷണം കഴിക്കുന്നതിന് മുമ്പേ ദൈവത്തിന് നന്ദിപറയണം’ എന്ന് നിങ്ങളോട് ആരെങ്കിലുമൊക്കെ പറഞ്ഞുകാണുമല്ലോ... ഭക്ഷണംപോലെ നമുക്ക് പ്രധാനപ്പെട്ടവയാണ് ഇന്ന് നമ്മുടെ ഫോണും ലാപ്‌ടോപ്പുമൊക്കെ. ഇവയിലെ ബാറ്ററിയുടെ കണ്ടുപിടിത്തത്തിന്, ഇത്തവണ രസതന്ത്രത്തിനുള്ള നൊബേൽ സമ്മാനം ലഭിച്ച ശാസ്ത്രജ്ഞർക്ക് നമ്മൾ നന്ദിപറയണം.\nകാരണം, നമ്മുടെ ജീവിതം സുഗമവും സുരക്ഷിതവുമൊക്കെ ആക്കുന്നതിൽ ഈ ബാറ്ററികളുടെ പങ്ക് ചെറുതൊന്നുമല്ല. നമ്മുടെ സ്മാർട്ട് ഫോണുകളിലും ലാപ്ടോപ്പുകളിലും... എന്തിന് പല ഇലക്‌ട്രിക് വാഹനങ്ങളിലുമുള്ള ബാറ്ററിയാണ് ‘ലിഥിയം അയൺ’ ബാറ്ററി. നമ്മുടെ ഇ-ജീവിതത്തിന്റെ ഊർജസ്രോതസ്സാണ് ഇത്തരം ബാറ്ററികൾ എന്ന് നിസ്സംശയം പറയാം.\n1991-ൽ വാണിജ്യപരമായി വിപണിയിൽ ഇറങ്ങിയ ഈ ബാറ്ററിയുടെ കണ്ടുപിടിത്തത്തിന്റെ കഥ വീണ്ടും വാർത്തകളിൽ നിറഞ്ഞിരിക്കുകയാണ്. നൊബേൽ കമ്മിറ്റിയുടെ ഭാഷയിൽ പറഞ്ഞാൽ, ‘വയർലെസ് ആയ, ജൈവ ഇന്ധനം ആവശ്യമില്ലാത്ത ഒരു സമൂഹത്തിന് അടിത്തറപാകിയ കണ്ടുപിടിത്തമാണ് ഇത്’.\nഈ കണ്ടുപിടിത്തത്തിന്റെ ചരിത്രം അല്പം നീണ്ടതാണ്... ഇന്ന് ബർമിങാം സർവകലാശായിലെ പ്രൊഫസറായി സേവനം അനുഷ്ഠിക്കുന്ന സ്റ്റാൻലി വിറ്റിങ്‌ഹാം എഴുപതുകളിൽ നടത്തിയ ഗവേഷണത്തോടെയാണ് കഥ തുടങ്ങുന്നത്. പെട്രോളിയം ഉത്പന്നങ്ങൾ അധികകാലം ഉണ്ടാകില്ല എന്ന് അക്കാലത്ത് ഉണ്ടായ പൊതുബോധമായിരുന്നു ഈ ഗവേഷണത്തിലേക്ക് നയിച്ചത്. 1859-ൽ കണ്ടുപിടിച്ച ‘ലെഡ് ബാറ്ററി’കളും ഇരുപതാം നൂറ്റാണ്ടിന്റെ ആദ്യ പകുതിയിൽ വിപണിയിൽ എത്തിയ ‘നിക്കൽ-കാഡ്മിയം ബാറ്ററി’കളും ആയിരുന്നു അക്കാലത്തെ റീച്ചാർജബിൾ ബാറ്ററികൾ. പെട്രോളിയം കമ്പനികൾതന്നെ ഈ മേഖലയിൽ ഗവേഷണത്തിനായി പണം ഇറക്കാൻ തുടങ്ങി. എക്സോണിന്റെ ഗവേഷണ ടീമിൽ ഉണ്ടായിരുന്ന ഇദ്ദേഹം ‘ലിഥിയം അയൺ ബാറ്ററി’ രൂപകല്പന ചെയ്തു. പക്ഷേ, അദ്ദേഹത്തിന്റെ ലിഥിയം അയൺ ബാറ്ററികൾ എളുപ്പത്തിൽ പൊട്ടിത്തെറിക്കാൻ സാധ്യതയുള്ളവയായിരുന്നു.\n1980-ൽ ടെക്സസ്-ഓസ്റ്റിൻ സർവകലാശായിലെ ജോൺ ഗുഡിനഫിന്റെ ഗവേഷണങ്ങൾ ഈ ബാറ്ററികൾ കൂടുതൽ ശക്തിയുള്ളവയാക്കി. എഴുപതുകളിലെ പെട്രോളിയം ക്ഷാമത്തിന്റെ കാലത്തുതന്നെ ഇദ്ദേഹം ഈ മേഖലയിലേക്ക് തിരിഞ്ഞിരുന്നു. ‘ലിഥിയം കൊബാൾട്ട് ഓക്സൈഡ് ബാറ്ററി’കളായിരുന്നു ജോണിന്റെ ബാറ്ററികൾ. അഞ്ചുവർഷത്തിന് ശേഷം ജപ്പാനിലെ അകീറോ യോഷീനോയാണ് ഒടുവിൽ വിപണിയിൽ ഇറക്കാവുന്ന നിലയിലേക്ക് ഈ ബാറ്ററികളെ തന്റെ ഗവേഷണങ്ങളിലൂടെ എത്തിച്ചത്. ഇദ്ദേഹത്തിന്റെ ബാറ്ററികൾ ഭാരം കുറഞ്ഞവയും പലതവണ റീച്ചാർജ് ചെയ്യാൻ സാധിക്കുന്നവയും സുരക്ഷയുടെ കാര്യത്തിൽ അതുവരെ ഉള്ളതിൽനിന്ന് ഏറ്റവും മികച്ചതും ആയിരുന്നു.\n‘സോണി’, ‘അസാഹി കസേയി’ എന്നീ കമ്പനികൾ 1991-ൽ നിർമിച്ച ‘ലിഥിയം അയൺ ബാറ്ററി’കൾ കാമറകൾ, കംപ്യൂട്ടറുകൾ, മൊബൈൽ ഫോണുകൾ, കാം കോർഡറുകൾ എന്നിവയിൽ ഇടംകണ്ടെത്തി. ഈ ബാറ്ററികൾ വരുംവർഷങ്ങളിൽ മെച്ചപ്പെട്ടുകൊണ്ടിരുന്നു, ഇന്നും ഈ മേഖലയിൽ ഗവേഷണങ്ങൾ നടക്കുന്നു.\n‘നിരവധി തവണ റീച്ചാർജ് ചെയ്ത്, നമ്മുടെ ഡിജിറ്റൽ ജീവനുകൾ നിലനിർത്തുന്ന ഈ ബാറ്ററികൾ ഇന്ന് ജൈവ ഇന്ധനത്തിൽ നിന്ന് അകന്നുപോകാൻ സഹായിക്കുന്ന ഒരു ഘടകമാണ്. കാറ്റിൽ നിന്നും സൂര്യനിൽ നിന്നും വൈദ്യുതി ഉണ്ടാക്കുമ്പോൾ അത് സൂക്ഷിക്കാൻ ഈ ബാറ്ററികൾ ഇന്ന് ഉപയോഗിക്കപ്പെടുന്നു...’ -നൊബേൽ കമ്മിറ്റിയുടെ തന്നെ വാക്കുകളാണിവ.\n‘ടെസ്‌ല മോഡൽ 3’, ‘ഷേവി ബോൾട്ട്’, ‘നിസ്സാൻ ലീഫ്’ അങ്ങനെ നിരവധി വൈദ്യുത കാറുകളിൽ ഉപയോഗിക്കുന്നതും ഈ ബാറ്ററികളാണ്. കാറുകൾ മാത്രമല്ല, ഇന്ന് വിപണിയിലുള്ള ഇലക്‌ട്രിക് ബൈക്കുകളും ഇത്തരം ബാറ്ററികളിൽ ആണ് ഓടുന്നത്.\nനൊേബൽ കിട്ടിയതൊക്കെ ശരി... ഈ ബാറ്ററികൾ സാങ്കേതികപരമായി നോക്കിയാൽ അതിന്റെ മൂർധന്യാവസ്ഥയിലാണോ...? ഇനി ഇതിനെ മെച്ചപ്പെടുത്തതാൻ വഴിയില്ലേ...? ചുരുക്കിപ്പറഞ്ഞാൽ, മൊബൈൽ ഫോണിന്റെയും ലാപ്ടോപ്പിന്റെയും ബാറ്ററി കൂടുതൽനേരം നിൽക്കാൻ, ഭാരം അല്പമൊന്ന് കുറയ്ക്കാൻ ശാസ്ത്രജ്ഞർ വല്ലതും ചെയ്യുന്നുണ്ടോ... ഇനിയും മെച്ചപ്പെട്ട സുരക്ഷ മുതൽ കൂടുതൽ ഊർജം സൂക്ഷിക്കാനുള്ള ക്ഷമതയും കുറഞ്ഞവിലയും വരെ...?\nഉത്‌പന്നങ്ങൾ നിർമിക്കുന്ന കമ്പനികളെ സംബന്ധിച്ചടുത്തോളം ഈ ബാറ്ററികൾ ഇനിയും എത്രയോ നന്നാകാനുണ്ട്. ഒരു ഉദാഹരണം: ബാറ്ററിയുടെ വില കുറഞ്ഞാൽ മാത്രമേ വൈദ്യുത വാഹനങ്ങളുടെ വില പെട്രോൾ/ഡീസൽ വാഹനങ്ങളേക്കാൾ കുറയുകയുള്ളൂ. വലിയ ട്രക്കുകളോ കപ്പലുകളോ വിമാനങ്ങളോ ഒന്നുംതന്നെ വൈദ്യുതി ഉപയോഗിക്കുന്ന ഭാഗത്തേക്ക് ഒന്ന് തിരിഞ്ഞുപോലും നോക്കിയിട്ടില്ല. കാരണം, ഇന്നത്തെ ബാറ്ററികൾ ഈ ഉപയോഗങ്ങൾക്ക് അപ്രായോഗികമാണ്.\nഫോണും വൈദ്യുത ബൈക്കുമൊക്കെ ഉപയോഗിക്കുമ്പോൾ ‘ചാർജ് തീരുമോ...?’ എന്ന പേടി ഇല്ലാതെ ധൈര്യമായി ഉപയോഗിക്കാൻ കഴിയുന്ന ഒരു ബാറ്ററിക്കാലമാണ് ഉപയോക്താക്കൾ കാത്തിരിക്കുന്നത്. ബാറ്ററി സംബന്ധമായി ഇന്ന് നടക്കുന്ന ഗവേഷണങ്ങൾ ഈ ദിശയിലാണ്.\nഇത്തവണത്തെ ഈ നൊബേൽ സമ്മാനത്തെക്കുറിച്ച് കൂടുതൽ വിവരങ്ങൾക്ക്: https://www.nobelprize.org/prizes/chemistry/ എന്ന ലിങ്ക് സന്ദർശിക്കുക.


Malayalam News - Mushtaq gave champagne to Bobവൂമര്‍ക്ക് വിഷം നല്‍കിയത് മുഷ്താഖ്? - Malayalam MyKhel\n» യുപിയില് തൂക്കുമന്ത്രിസഭയ്‌ക്ക് സാധ്യത\nയുപിയില് തൂക്കുമന്ത്രിസഭയ്‌ക്ക് സാധ്യത\nദില്ലി : ബോബ് വൂമര്‍ക്ക് വിഷം കലര്‍ന്ന ഷാംപൈന് കുപ്പികള് നല്‍കിയത് പാകിസ്താന് ബൗളിംഗ് കോച്ച് മുഷ്താഖ് അഹമ്മദാണെന്ന് മീഡിയ മാനേജര് പര്‍വേസ് മിര് വെളിപ്പെടുത്തി.\nതനിക്ക് കിട്ടിയ രണ്ടു കുപ്പി ഷാംപൈനുകള് മുഷ്താഖ് വൂമര്‍ക്ക് കൈമാറിയതിന് ടീം മാനേജര് തലത് അലി സാക്ഷിയാണെന്നും മിര് പറയുന്നു.\nപാകിസ്താന് ചാനലായ എആര്‍വൈ ടെലിവിഷന് നല്‍കിയ അഭിമുഖത്തിലാണ് പര്‍വേസ് മിറിന്‍റെ അപ്രതീക്ഷിത വെളിപ്പെടുത്തല്.\nഇതേക്കുറിച്ച് പ്രതികരിക്കാന് പാകിസ്താന് ക്രിക്കറ്റ് ബോര്‍ഡോ തലത് അലിയോ തയ്യാറായിട്ടില്ല.\nമാരകവിഷമായ കീടനാശിനി ഷാംപൈനില് കലര്‍ത്തി നല്‍കി ബോബ് വൂമറെ ബോധം കെടുത്തിയ ശേഷം കഴുത്തു ഞെരിച്ചു കൊല്ലുകയായിരുന്നെന്ന് ടോക്സിക്കോളജി വിദഗ്ധരെ ഉദ്ധരിച്ച് വാര്‍ത്തകള് പുറത്തു വന്നിരുന്നു.\nബോബ് വൂമര് സാധാരണ ബീയറാണ് കഴിക്കുന്നതെന്നും അദ്ദേഹത്തിന് ഷാംപൈന് ഉപയോഗിക്കുന്ന ശീലം ഉണ്ടായിരുന്നില്ലെന്നുമാണ് പര്‍വേസ് മിര് പറയുന്നത്. ആരാണ് ആ ഷാംപൈന് കുപ്പികള് നല്‍കിയതെന്ന് മുഷ്താഖ് അഹമ്മദിനും തലത് അലിക്കും മാത്രമേ അറിയാവൂ എന്നും മിര് ടെലിവിഷന് ചാനലിനോട് പറഞ്ഞു.\nപാകിസ്താന്റെ മുന് ലെഗ് സ്പിന്നറായ മുഷ്താഖ് അഹമ്മദ് ഇസ്ലാം തീവ്രവാദി സംഘടനയായ തബ്ലിഖി ജമായത്ത് പ്രവര്‍ത്തകനാണ്. ഇദ്ദേഹം ടീമിലുണ്ടായിരുന്ന കാലത്ത് പന്തയവിവാദത്തില് ഉള്‍പ്പെടുകയും ടീമില് നിന്നും പുറത്താക്കപ്പെടുകയും ചെയ്തിരുന്നു.\nകടുത്ത എതിര്‍പ്പുകളെ മറികടന്നാണ് മുഷ്താഖ് അഹമ്മദ് പാകിസ്താന്റെ ബൗളിംഗ് കോച്ചായി നിയമിതനായത്. മുന് പാകിസ്താന് ക്യാപ്റ്റന് ഇന്‍സമാം ഉള് ഹഖിന്റെ പൂര്‍ണ പിന്തുണ മുഷ്താഖിന് ഉണ്ടായിരുന്നു.\nപര്‍വേസ് മിറിന്റെ വെളിപ്പെടുത്തല് വൂമര് കൊലക്കേസിന് പുതിയ വഴിത്തിരിവാണ്. എന്നാല് കേസന്വേഷിക്കുന്ന സ്കോട്ട് ലന്റ് യാര്‍ഡ് സംഘം വൂമറുടെ ശരീരത്തില് വിഷം കലര്‍ന്നിരുന്ന് എന്ന് ഔദ്യോഗികമായി വെളിപ്പെടുത്തിയിട്ടില്ല.\nസംശയിക്കപ്പെടുന്ന ചിലരുടെ പേരുകള് അന്വേഷണ സംഘം ഉടന് പുറത്തുവിടുമെന്നും റിപ്പോര്‍ട്ടുകളുണ്ട്.\nഅതിനിടെ വൂമര്‍ക്ക് ഷാംപൈന് കുപ്പികള് നല്‍കിയത് താനാണെന്ന കാര്യം മുഷ്താഖ് അഹമ്മദ് സ്ഥിരീകരിച്ചിട്ടുണ്ട്. ആരാണ് തനിക്ക് അവ നല്‍കിയതെന്ന കാര്യം പരസ്യമായി വെളിപ്പെടുത്താനാവില്ലെന്നും അദ്ദേഹം വാര്‍ത്താ ലേഖകരോട് പറഞ്ഞു.\nഇപ്പോള് ലണ്ടനിലാണ് മുഷ്താഖ് അഹമ്മദ്. തന്‍റെ സുഹൃത്തുക്കള് തനിക്ക് സമ്മാനമായി നല്‍കിയ ഷാംപൈന് കൊല്ലപ്പെടുന്നതിന് നാലു ദിവസം മുന്പാണ് വൂമറിന് നല്‍കിയത്. ഷാംപൈന് കുടിക്കുന്ന ശീലം തനിക്കില്ലാത്തതിനാല് അത് വൂമര്‍ക്കു നല്‍കിയെന്നാണ് മുഷ്താഖ് പറയുന്നത്.\nതന്റെ കുടുംബത്തിലെ ഒരംഗമായിരുന്നു ബോബ് വൂമറെന്നും ഈ വെളിപ്പെടുത്തലില് തനിക്ക് ആശങ്കയൊന്നുമില്ലെന്നുമാണ് മുഷ്താഖ് അഹമ്മദിന്റെ നിലപാട്.


മൂന്ന് മണിക്കൂര് നേരം ആ നടനോട് താന് ഫോണില് സംസാരിച്ചു; എന്നിട്ടും എന്റെ മനസ്സിലുള്ളത് മുഴുവൻ പറഞ്ഞു മനസ്സിലാക്കാൻ കഴിഞില്ല !! പൃഥ്വിരാജ് പറയുന്നു.... - metromatinee.com Lifestyle Entertainment & Sports\nമൂന്ന് മണിക്കൂര് നേരം ആ നടനോട് താന് ഫോണില് സംസാരിച്ചു; എന്നിട്ടും എന്റെ മനസ്സിലുള്ളത് മുഴുവൻ പറഞ്ഞു മനസ്സിലാക്കാൻ കഴിഞില്ല !! പൃഥ്വിരാജ് പറയുന്നു….\nമലയാളത്തിലെ യുവ നടന് പൃഥ്വിരാജ് ആദ്യമായി സംവിധാനം ചെയ്യുന്ന ചിത്രമാണ് ലൂസിഫര്. മലയാളത്തിന്റെ നടന വിസ്മയം മോഹന്‍ലാല് നായകനായി എത്തുന്ന ചിത്രത്തിന്‍റെ ഷൂട്ടിംഗ് പുരോഗമിക്കുകയാണ്. ഈ ചിത്രത്തില് ബോളിവുഡ് താരം വിവേക് ഒബ്‌റോയിയും ഒരു പ്രധാന വേഷത്തിൽ എത്തുന്നുണ്ട്. അതിനെക്കുറിച്ച് സംവിധായകന് ഈയിടെ ഒരു അഭിമുഖത്തിൽ പറയുകയുണ്ടായി.\n“ടിയാന്‍റെ ഷൂട്ടിംഗ് സമയത്ത് ഹൈദരാബാദില് വച്ച് ലൂസിഫറിന്‍റെ ആദ്യ ആലോചനകള് നടക്കുമ്പോൾ തന്നെ വിവേക് ഞങ്ങളുടെ മനസിലുണ്ടായിരുന്നു. ഞാനും മുരളിയും അന്ന് സംസാരിച്ചത് ഓര്‍ക്കുന്നു. വിവേക് ഒബ്‌റോയിയുടെ ലുക്ക് ഉള്ള ഒരാള് എന്നാണ് ഞങ്ങള് ആ കഥാപാത്രത്തെക്കുറിച്ച് പറഞ്ഞത്. വിവേകിന് മലയാളസിനിമയില് അഭിനയിക്കാന് താല്‍പര്യം ഉണ്ടാവുമോ എന്നൊന്നും അന്ന് ഞങ്ങൾക്ക് അറിയില്ലായിരുന്നു.”\n“9 എന്ന സിനിമയുടെ ഷൂട്ടിംഗിനായി മണാലിയില് ഉള്ളപ്പോഴാണ് വിവേകിനെ ഫോണില് വിളിക്കുന്നത്. വളരെ താല്‍പര്യത്തോടെയാണ് അന്ന് പ്രതികരിച്ചത്. ഫോണിലൂടെയാണ് കഥ പറഞ്ഞത്. മൂന്ന് മണിക്കൂര് ദൈര്‍ഘ്യമുണ്ടായിരുന്നു ആ ഫോണ്‍കോളിന്. ഈ സിനിമയുടെ കഥ പറഞ്ഞ് ഫലിപ്പിക്കാന് പ്രയാസമാണ്. അത് സിനിമ കാണുമ്ബോള് മനസിലാവും. പല ട്രാക്കുകളിലൂടെയൊക്കെ മുന്നോട്ടുപോകുന്ന കഥയാണ്.”\n“പക്ഷേ എനിക്ക് പറ്റുന്നത് പോലെ ഞാന് കഥ പറഞ്ഞു. ഞാന് പറഞ്ഞത് കൃത്യമായി അദ്ദേഹം മനസ്സിലാക്കിയതില് സന്തോഷം തോന്നി. ആ ഫോണ്‍കോളില് തന്നെ എന്നോട് അദ്ദേഹം പറഞ്ഞു, ഈ കഥാപാത്രവും സിനിമയും എന്തായാലും താന് ചെയ്യുമെന്ന്. അവിടെനിന്ന് നിര്‍മ്മാതാവ് ആന്‍റണി പെരുമ്പാവൂർ അത് ഏറ്റെടുക്കുകയായിരുന്നു. പിന്നീട് വിവേകിനെ ഞാന് കാണുന്നത് ലൂസിഫറിന്‍റെ സെറ്റിലാണ്.” – പൃഥ്വിരാജ് മാധ്യമപ്രവർത്തകരോട് പറഞ്ഞു.\nPrithviraj about Vivek Oberoi\nRelated Topics:Lucifer, Lucifer Movie, Prithviraj Sukumaran, vivek oberoi\nഅയാള് എന്റെ കഴുത്തില് മുഖം പൂഴ്‍ത്തി പറയും, നിന്റെ മണം എനിക്ക് ഇഷ്ടമാണ് !! ആ സംവിധായകനെ കുറിച്ചുള്ള വെളിപ്പെടുത്തലുമായി കങ്കണയും…..\nപ്രിത്വി അവന്റെ അച്ഛനെ പോലെ തന്നെ ലൊക്കേഷനിൽ ക്ഷുഭിതനായിരുന്നു !! മോഹൻലാൽ പറയുന്നു….


കോറോണ വൈറസ് ; കൊച്ചി വിമാനത്താവളത്തിൽ 28 യാത്രക്കാരെ പരിശോധനയ്ക്ക് വിധേയരാക്കി | 28 passengers tested in kochi airport for corona virus none affected\nകോറോണ വൈറസ് ; കൊച്ചി വിമാനത്താവളത്തിൽ 28 യാത്രക്കാരെ പരിശോധനയ്ക്ക് വിധേയരാക്കി\nCochin International Airport (COK), First Published 22, Jan 2020, 4:53 PM\nവൈറസ് ബാധ പടര്‍ന്നുപിടിക്കുന്ന സാഹചര്യത്തില് വിമാനത്താവളങ്ങളില് പ്രത്യേക പരിശോധന തുടങ്ങാന് കേന്ദ്ര ആരോഗ്യമന്ത്രാലയം നിര്‍ദേശം നല്‍കിയിരിന്നു.\nകൊച്ചി: കോറോണ വൈറസ് ബാധിത മേഖലയിൽ നിന്നെത്തിയ 28 യാത്രക്കാരെ കൊച്ചി വിമാനത്താവളത്തിൽ പരിശോധിച്ചു. ആർക്കു വൈറസ് ബാധയില്ല. ചൈനയിൽ കൊറോണ ബാധ പടരുന്ന സാഹചര്യത്തിലാണ് രാജ്യത്തെ എല്ലാ വിമാനത്താവളങ്ങളിലും ആരോഗ്യ പരിശോധന ആരംഭിച്ചത്. കേരളത്തിലെ എയര്‍പോര്‍ട്ടുകള് കേന്ദ്രീകരിച്ച് നിരീക്ഷണം ശക്തമാക്കാന് സംസ്ഥാന ആരോഗ്യവകുപ്പും നിര്‍ദേശം നല്‍കിയിരുന്നു. വൈറസ് ഭീഷണയിയുടെ സാഹചര്യത്തിൽ നെടുമ്പാശ്ശേരിയിൽ പ്രത്യേക സൗകര്യങ്ങൾ ഒരുക്കിയിട്ടുണ്ട്.\nRead More: 'കൊറോണ വൈറസ്'; ഇന്ത്യന് വിമാനത്താവളങ്ങളില് പ്രത്യേക പരിശോധന തുടങ്ങി\nവൈറസ് ആദ്യം റിപ്പോര്‍ട്ട് ചെയ്തത് ചൈനയിലായിരുന്നുവെങ്കിലും പിന്നീട് ജപ്പാന് തായ്‌ലാന്‍ഡ്, ദക്ഷിണ കൊറിയ എന്നിവിടങ്ങളിലും സമാനമായ കേസുകള് കണ്ടെത്തിയിരുന്നു. നാല് രാജ്യങ്ങളില് വൈറസ് ബാധ സ്ഥിരീകരിച്ചതോടെയാണ് ലോകരാജ്യങ്ങള് ഇക്കാര്യത്തില് കൂടുതല് ശ്രദ്ധ പതിപ്പിച്ചുതുടങ്ങിയത്. ഇതിനിടെ 'കൊറോണ' മനുഷ്യരില് നിന്ന് മനുഷ്യരിലേക്ക് പടരുന്നതാണെന്ന് കഴിഞ്ഞ ദിവസം ചൈന സ്ഥിരീകരിക്കുകയും കൂടി ചെയ്തതോടെ ലോകം അതീവ ജാഗ്രയിലാണ്. മൃഗങ്ങളില് നിന്ന് മനുഷ്യരിലേക്ക് പടരുന്നതാണ് 'കൊറോണ' എന്ന നിഗമനമായിരുന്നു ആദ്യമുണ്ടായിരുന്നത്. ഈ രീതിയിലുള്ള വൈറസ് ബാധ പടരുന്നത് നിയന്ത്രിക്കുക താരതമ്യേന എളുപ്പമായിരുന്നു. എന്നാൽ മനുഷ്യരില് നിന്ന് മനുഷ്യരിലേക്ക് പടരും എന്ന കണ്ടെത്തല് ആശങ്കയ്ക്കിടയാക്കിയിട്ടുണ്ട്.\nLast Updated 22, Jan 2020, 5:04 PM\nവൈറസ് ബാധിത മേഖല


people refused to take the injured child to hospital | ദില്ലിയിലെ സംഘർഷം; വെടിയേറ്റ പതിന്നാലുകാരൻ വേദന സഹിച്ചത് മണിക്കൂറുകൾ; ആശുപത്രിയിലെത്തിക്കാൻ തയ്യാറാകാതെ നാട്ടുകാർ - Malayalivartha.com Widgets Magazine\n25 FEBRUARY 2020 07:04 PM IST\nപൗരത്വ നിയമത്തെ എതിർത്തും അനുകൂലിച്ചും ദില്ലിയില് തുടരുന്ന സംഘര്‍ഷത്തിനിടെ വെടിയേറ്റ പതിന്നാലുകാരനെ ആശുപത്രിയിലെത്തിക്കാന് തയ്യാറാകാതെ നാട്ടുകാർ . ഗോകുല്‍പുരിയില് വച്ച് രാവിലെ 11 മണിയോടെയാണ് സംഘര്‍ഷത്തിനിടെ പതിന്നാലുകാരന് വെടിയേറ്റത്. എന്നാല് കുട്ടിയെ ആശുപത്രിയിലെത്തിക്കാന് മണിക്കൂറുകളായിട്ടും സമീപവാസികള്‍ക്ക് സാധിച്ചില്ല.\nഒരു വാഹനം പോലും ഇവരെ കയറ്റാന് തയ്യാറായിരുന്നില്ല . പൊലീസോ കേന്ദ്രസേനയോ സംഭവസ്ഥലത്ത് എത്തിയില്ല. അതുവഴി കടന്നുപോയ പൊലീസ് വാഹനങ്ങളെ പല തവണ കൈകാണിച്ച് വിളിച്ചുവെങ്കിലും അവര് വരാന് പോലും തയ്യാറായില്ലെന്നാണ് മാധ്യമപ്രവര്‍ത്തകര് വെളിപ്പെടുത്തുന്നു. മാധ്യമ പ്രവർത്തകർ സഞ്ചരിച്ച ടാക്‌സിയില് കുട്ടിയെ ആശുപത്രിയിലെത്തിക്കാന് ശ്രമം നടത്തിയെങ്കിലും ടാക്‌സി ഡ്രൈവര് അതിന് തയ്യാറല്ലെന്ന് പറഞ്ഞ് ഭയത്തോടെ പിന്മാറുകയായിരുന്നു . ഒടുവില് നാലേമുക്കാലോട് കൂടി ഒരു പൊലീസ് വാഹനത്തില് കുട്ടിയെ ആശുപത്രിയിലേക്ക് മാറ്റുകയായിരുന്നു.\nസംഘര്‍ഷത്തിനിടെ പരിക്കേറ്റ നിരവധി പേരുടെ അവസ്ഥ ഇതുതന്നെയാണെന്നാണ് മാധ്യമങ്ങൾ റിപ്പോർട്ട് റിപ്പോര്‍ട്ട് ചെയ്യുന്നു . പലരും ഗുരുതരമായ പരിക്കുകളോടെ ചികിത്സ ലഭ്യമല്ലാത്ത സാഹചര്യത്തിലുണ്ടെന്നും പൊലീസ് ഇക്കാര്യത്തില് ഒന്നും തന്നെ ചെയ്യുന്നില്ലെന്നും മാധ്യമപ്രവര്‍ത്തകര് ആരോപിക്കുന്നു.\nലോക്ക് ഡൗണിന് ശേഷം... മലപ്പുറത്ത് കര്‍ശന നടപടിയുമായി മന്ത്രി കെടി ജലീല് (5 minutes ago)\nലോക്ഡൗണ് ലംഘിച്ചയാളെ വെടിവെച്ച് കൊന്നു; മാസ്‌ക് ധരിക്കാതെയാണ് മദ്യലഹരിയില് ഇയാള് പുറത്തിറങ്ങിയത് (15 minutes ago)\nപ്രവാസലോകത്തെക്കുറിച്ച് ഉത്കണ്ഠ; ലോകരാജ്യങ്ങളില് കോവിഡ് പടര്‍ന്നുപിടിച്ച സാഹചര്യത്തില് പ്രവാസി മലയാളികളുമായി മുഖ്യമന്ത്രി പിണറായി വിജയന് കൂടിക്കാഴ്ച നടത്തി (23 minutes ago)\nതലപ്പാടി വഴിയും ആംബുലന്‍സുകള് കടത്തി വിടും; കര്‍ണാടകയിലെ ആശുപത്രികളിലേക്ക് ആംബുലന്‍സുകള് കടത്തി വിടാന് അനുമതിയായെന്ന് മുഖ്യമന്ത്രി പിണറായി വിജയന് (42 minutes ago)\nലോക്ക്ഡൗണ് കര്‍ശനമാക്കാന് പുതിയ സംവിധാനം ഏര്‍പ്പെടുത്തി ഖത്തര് (53 minutes ago)\nഡോക്ടറുടെ മുഖത്തേക്ക് തുപ്പി കൊവിഡ് രോഗബാധിതന്; റോണ വൈറസ് സ്ഥിരീകരിച്ചയാള് മറ്റൊരാളുടെ നേര്‍ക്ക് തുപ്പിയാല്, ആ വ്യക്തിക്കെതിരെ കൊലപാതകശ്രമത്തിന് കേസെടുക്കും (55 minutes ago)


amma mukesh | നാൽപത് ശതമാനം സ്ത്രീസംവരണത്തിന് മോഹൻലാൽ; വൈസ് പ്രസിഡന്റായി മുമ്പോട്ട് വച്ചത് ആശാ ശരത്തിനേയും ശ്വേതാ മേനോനേയും; ഗണേശ് മത്സരത്തിൽ നിന്ന് പിന്മാറിയത് ഈ നിർദ്ദേശത്തിന് കൈയടിച്ച്; പാർട്ടി സമ്മതിക്കില്ലെന്ന് പറഞ്ഞ് സ്ഥാനത്തിനായി വാദിച്ച് മുകേഷും; കൊല്ലം എംഎൽഎയുടെ 'സിപിഎം പിടിവാശി' അമ്മയിൽ മത്സരമാകുമ്പോൾ - MarunadanMalayalee.com\nDecember 05, 202108:21 AM IST Permalink\nകൊച്ചി: താര സംഘടനയായ അമ്മയിൽ വില്ലനായി നടൻ മുകേഷ് എംഎൽഎ. കൊല്ലത്ത് നിന്നുള്ള സിപിഎമ്മിന്റെ എംഎൽഎയുടെ കടുംപിടിത്തം വെട്ടിലാക്കുന്നത് സാക്ഷാൽ മോഹൻലാലിനെയാണ്. ഔദ്യോഗിക പക്ഷത്ത് രണ്ട് വൈസ് പ്രസിഡന്റ് സ്ഥാനങ്ങളിൽ വനിതകൾ വരട്ടേ എന്ന നിലപാടിലാണ് മോഹൻലാൽ. എന്നാൽ തനിക്ക് വൈസ് പ്രസിഡന്റായേ പറ്റൂവെന്ന നിലപാടിലാണ് മുകേഷ്. ഇതുകാരണമാണ് വൈസ് പ്രസിഡന്റ് പദത്തിൽ ഒന്നിലേറെ പേർ മത്സര രംഗത്ത് എത്തുന്നത്.\nമുകേഷും കെബി ഗണേശ് കുമാറുമായിരുന്നു നേരത്തെയുള്ള വൈസ് പ്രസിഡന്റുമാർ. വനിതാ സംവരണമാക്കാം വൈസ് പ്രസിഡന്റ് പദവിയെന്ന നിർദ്ദേശം അംഗീകരിച്ച് ഗണേശ് മത്സരത്തിൽ നിന്ന് സ്വയം പിന്മാറി. കുറച്ചു കാലം മുമ്പ് തന്നെ ഇനി അമ്മയുടെ ഭാരവാഹിത്വം വേണ്ടെന്ന നിലപാട് ഗണേശ് എടുത്തിരുന്നു. എന്നാൽ കൊല്ലത്തു നിന്നുള്ള എംഎൽഎയായ മുകേഷ് മത്സരിക്കുമെന്ന നിലപാടിലാണ്. തനിക്ക് സ്ഥാനം വേണമെന്ന് മുകേഷ് നിർബന്ധം പിടിക്കുന്നുവെന്നാണ് സൂചന. പാർട്ടിയുടെ നിർദ്ദേശ പ്രകാരമാണ് താൻ മത്സരിക്കുന്നതെന്നാണ് താര സംഘടനയിലെ പല പ്രമുഖരോടും മുകേഷ് പറയുന്നത്.\nസിപിഎമ്മിന്റെ നിർദ്ദേശം അംഗീകരിക്കാതിരിക്കാൻ കഴിയില്ലെന്ന മുകേഷിന്റെ നിലപാട് അമ്മയെ അക്ഷരാർത്ഥത്തിൽ വെട്ടിലാക്കുന്നുണ്ട്. അമ്മയുടെ മുൻ പ്രസിഡന്റായ ഇന്നസെന്റിന്റെ നേതൃത്വത്തിൽ സമവായ ചർച്ചകൾ നടക്കുന്നുണ്ട്. വൈസ് പ്രസിഡന്റുമാരായി ആശാ ശരത്തിനേയും ശ്വേതാ മേനോനേയും കൊണ്ടു വരാനാണ് മോഹൻലാലിന്റെ നേതൃത്വത്തിലെ ഔദ്യോഗിക പക്ഷത്തിന്റെ തീരുമാനം. ഇത് മുകേഷ് അംഗീകരിക്കുന്നില്ല. ഈ സാഹചര്യത്തിൽ മണിയൻപിള്ള രാജുവും ജഗദീഷും വൈസ് പ്രസിഡന്റ് സ്ഥാനത്തേക്ക് പത്രിക നൽകിയിട്ടുണ്ട്. മുകേഷ് മത്സരിച്ചാൽ ഞങ്ങളും മത്സരിക്കുമെന്ന നിലപാടിലാണ് ജഗദീഷും മണിയൻപിള്ള രാജുവും.\nഅറുപത് ശതമാനം സ്ഥാനങ്ങൾ നടന്മാർക്കും നാൽപ്പത് ശതമാനം നടിമാർക്കും ഭാരവാഹിത്വം നൽകുകയെന്നതാണ് ഔദ്യോഗിക പക്ഷത്തെ ചർച്ചകളിലുള്ളത്. ഇതിന്റെ ഭാഗമായാണ് ആശാ ശരത്തിനേയും ശ്വേതാ മേനോനേയും വൈസ് പ്രസിഡന്റുമാരായി കൊണ്ടു വരാൻ നീക്കം നടത്തിയത്. ഇതാണ് മുകേഷിന്റെ പാർട്ടി പേരുയർത്തിയുള്ള പോരാട്ടം പൊളിക്കുന്നത്. സിപിഎമ്മിന്റെ പേരിൽ മുകേഷ് സ്ഥാനാർത്ഥിയായി നിന്നാൽ എന്തു ചെയ്യുമെന്ന ചിന്ത ഔദ്യോഗിക പക്ഷത്ത് സജീവമാകും.\nഷമ്മി തിലകൻ മത്സരിക്കുമെന്ന് ഏവരും ഉറപ്പിച്ചതാണ്. ജനറൽ സെക്രട്ടറി അടക്കം മൂന്ന് പദവികളിലേക്ക് നാമനിർദ്ദേശ പത്രികയും നൽകി. എന്നാൽ പത്രികയിൽ ഒപ്പില്ലെന്ന കാരണം പറഞ്ഞ് തള്ളി. ഇതോടെ പ്രതിസന്ധി തീർന്നുവെന്ന് ഔദ്യോഗിക പക്ഷം കരുതുമ്പോഴാണ് പാളയത്തിൽ പട എന്നതു പോലെ മുകേഷിന്റെ കടുംപിടിത്തം. ഡിസംബർ 19നാണ് വോട്ടെടുപ്പ്. നാമനിർദ്ദേശ പത്രിക പിൻവലിക്കും മുമ്പ് സമവായത്തിനാണ് ഔദ്യോഗിക പക്ഷം ശ്രമിക്കുന്നത്. മുകേഷ് മത്സരിച്ചാൽ പിന്മാറില്ലെന്ന് ജഗദീഷും മണിയൻപിള്ളരാജുവും നിലപാട് എടുത്തതും വൈസ് പ്രസിഡന്റ് സ്ഥാനത്തേക്ക് മത്സരം ഉറപ്പിക്കും.\nഅമ്മയെ വീണ്ടും മോഹൻലാൽ തന്നെ നയിക്കും എന്നതാണ് വസ്തുത. അമ്മയുടെ പ്രസിഡന്റായി മോഹൻലാൽ വീണ്ടും എതിരില്ലാതെ തെരഞ്ഞെടുക്കപ്പെടും. മോഹൻലാലിനും ജനറൽ സെക്രട്ടറി സ്ഥാനത്തേക്ക് മത്സരിക്കുന്ന ഇടവേള ബാബുവിനും എതിരില്ല. ട്രഷററായി സിദ്ദിഖും ജോയിന്റ് സെക്രട്ടറിയായി ജയസൂര്യയും എത്തും. ഔദ്യോഗിക പക്ഷത്തിന് ഈ തെരഞ്ഞെടുപ്പിലും വ്യക്തമായ മുൻതൂക്കം കിട്ടുമെന്നാണ് സൂചന. മോഹൻലാലിനൊപ്പമാണ് മമ്മൂട്ടിയുടേയും ദിലീപിന്റെയും മനസ്സ്. നാമനിർദ്ദേശ പത്രിക പിൻവലിക്കുന്ന ദിവസവും മത്സരിക്കാൻ ആളുണ്ടെങ്കിൽ അമ്മയിലേക്ക് തെരഞ്ഞെടുപ്പ് നടക്കും.\nവൈസ് പ്രസിഡന്റായിരുന്ന കെബി ഗണേശ് കുമാർ മത്സരരംഗത്തുണ്ടാകില്ല. പത്തനാപുരം എംഎൽഎ സ്വയം മത്സരത്തിനില്ലെന്ന് വ്യക്തമാക്കി കഴിഞ്ഞു. വൈസ് പ്രസിഡന്റ്, ട്രഷറർ, ജോയിന്റ് സെക്രട്ടറി പദത്തിലേക്കാണ് ഷമ്മി തിലകൻ നാമനിർദ്ദേശ പത്രിക നൽകിയത്. ഷമ്മിയുടെ പത്രിക തള്ളിയില്ലായിരുന്നുവെങ്കിൽ മോഹൻലാലിന്റെ പ്രസിഡന്റ് പദത്തിൽ ഒഴികെ ബാക്കിയെല്ലായിടത്തും മത്സരമുണ്ടാകുന്ന സ്ഥിതി വരുമായിരുന്നു. പത്രിക തള്ളിയതോടെ പ്രധാനപ്പെട്ട നാല് സ്ഥാനങ്ങളിലും മത്സരം ഒഴിവായി. ഇന്നസെന്റായിരുന്നു മോഹൻലാലിന് മുമ്പ് അമ്മയുടെ പ്രസിഡന്റ്. ഇന്നസെന്റ് സ്ഥാനം ഒഴിഞ്ഞപ്പോഴാണ് ജനറൽ സെക്രട്ടറിയായ മോഹൻലാൽ അമ്മയുടേയും നായകനായത്.\nഅമ്മയുടെ 2021-24 ലെ ഭരണസമിതി തെരഞ്ഞെടുപ്പ് നടപടികളാണ് പുരോഗമിക്കുന്നത്. മോഹൻലാലിന്റെ നേതൃത്വത്തിലുള്ള ഭരണസമിതി ഇത് രണ്ടാംവട്ടമാണ് മുൻ തൂക്കം നേടാൻ പോകുന്നത്. ഇടവേളബാബു ജനറൽ സെക്രട്ടറിയായി 21 വർഷം തുടർച്ചയായി തെരഞ്ഞെടുക്കപ്പെടുകയാണ്. കഴിഞ്ഞ ഭരണസമിതിയിൽ ജയസൂര്യ എക്സിക്യൂട്ടീവ് കമ്മിറ്റി അംഗമായിരുന്നു. ഇക്കുറി ജോയിന്റ് സെക്രട്ടറിയായി. സിദ്ദിഖ് ജോയിന്റ് സെക്രട്ടറിയായിരുന്നത് ഇക്കുറി ട്രഷററായി.\nഇക്കുറി രണ്ട് വൈസ് പ്രസിഡന്റ് സ്ഥാനത്തേക്കും പതിനൊന്ന് എക്സിക്യൂട്ടീവ് അംഗങ്ങൾക്കുംവേണ്ടിയാണ് തെരഞ്ഞെടുപ്പ് നടക്കുന്നത്. കമ്മിറ്റി അംഗങ്ങളായി ഹണിറോസ്, ലെന, മഞ്ജു പിള്ള, രചന നാരായണൻകുട്ടി എന്നിവരുമുണ്ട്. ബാബുരാജ്, നിവിൻപോളി, സുധീർ കരമന, ടിനി ടോം, ടൊവിനോ തോമസ്, ഉണ്ണി മുകുന്ദൻ എന്നിവരാണ് എക്സിക്യൂട്ടീവ് കമ്മിറ്റിയിലെ മറ്റ് അംഗങ്ങളായുള്ളത്.


അസഹിഷ്ണുത രാജ്യത്തിന്‍റെ അന്തസിനെ കെടുത്തുന്നു: മൻമോഹൻ സിംഗ് |\nTuesday, August 20, 2019 9:16 PM IST\nന്യൂഡൽഹി: അസഹിഷ്ണുതയും വർഗീയ ധ്രൂവീകരണവും രാജ്യത്തിന്‍റെ അന്തസിനെ കെടുത്തുന്നുവെന്ന് മുൻ പ്രധാനമന്ത്രി ഡോ. മൻമോഹൻ സിംഗ്. അസഹിഷ്ണുതയുടെ അസ്വസ്ഥതപ്പെടുത്തുന്ന പ്രവണതകൾ വർധിച്ചു വരികയാണ്. ഒരു മത വിഭാഗങ്ങളും വെറുപ്പിനെയും അസഹിഷ്ണുതയേയും പ്രോത്സാഹിപ്പിക്കുന്നില്ലെന്നും അദ്ദേഹം ചൂണ്ടിക്കാട്ടി.\nമുൻ പ്രധാനമന്ത്രി രാജീവ് ഗാന്ധിയുടെ 75-ാം ജൻമ വാർഷികത്തിൽ സംസാരിക്കുകയായിരുന്നു അദ്ദേഹം. ആന്തരികമായും ബാഹ്യമായും മതസ്പർധ വളർത്തി അക്രമങ്ങൾ അഴിച്ചു വിട്ടും രാജ്യത്തെ ഭിന്നിപ്പിക്കാനുള്ള ശ്രമങ്ങളാണു നടക്കുന്നത്. ഈ പ്രവണതയെ എങ്ങനെയൊക്കെ ചെറുത്തു പരാജയപ്പെടുത്താൻ കഴിയുമെന്ന് ഓരോരുത്തരും പ്രതിഫലിപ്പിക്കേണ്ട സമയമാണിത്. അസഹിഷ്ണുതയുടേയും ആൾക്കൂട്ടങ്ങളുടെ ആക്രമണങ്ങളും സമൂഹത്തെ ഭിന്നിപ്പിക്കുകയാണ്. ഈ സാഹചര്യത്തിൽ രാജീവ് ഗാന്ധി ഉൾപ്പടെയുള്ളവർ ചൂണ്ടിക്കാട്ടിയ വഴികളിലൂടെ നമ്മുടെ യാത്ര തുടരേണ്ടതുണ്ടെന്നും അദ്ദേഹം പറഞ്ഞു.\nബാഴ്സലോണ: ബ്രസീൽ ഫുട്ബോൾ താരം നെയ്മറിനെ ബാഴ്സലോണയിലേക്ക് തിരിച്ചെത്തിക്കാനുള്ള നീക്കത്തെ പിന്തുണച്ച്...


ജനപ്രീതിയില് കബഡി രണ്ടാമത് - FUTURE KERALA - Daily on Business Economy and Society\nന്യൂഡെല്‍ഹി: എത്ര മികച്ച ഉല്‍പ്പന്നമാണെങ്കിലും ഉപഭോക്താക്കളിലേക്ക് അതിന്റെ സവിശേഷതകള് വേണ്ടവിധം എത്തിയില്ലെങ്കില് വിപണിയില് പരാജയപ്പെടും. മോശം ഉല്‍പ്പന്നങ്ങള് മാര്‍ക്കറ്റിംഗിന്റെ പിന്‍ബലത്തില് മാത്രം പിടിച്ചു കയറുന്നതിനും നിരവധി ഉദാഹരണങ്ങളുണ്ട്. മികച്ച ഒരു ഉല്‍പ്പന്നത്തിനോട് കരുത്തുറ്റ മാര്‍ക്കറ്റിംഗ് തന്ത്രം കൂടി ഒത്തുചേര്‍ന്നാല് പിന്നെ പിടിച്ചാല് കിട്ടില്ല. ഇതിന്റെ ഏറ്റവും ഒടുവിലത്തെ മാതൃകയാണ് ഇന്ത്യയുടെ സ്വന്തം വിനോദമായ കബഡിയുടെ കഥ. എക്കാലവും ഇന്ത്യക്കാരുടെ മനസിലുണ്ടായിരുന്ന, കുട്ടിക്കാലത്ത് ഒരിക്കലെങ്കിലും എല്ലാവരും കളിച്ചിട്ടുള്ള കബഡിയെ കെട്ടിലും മട്ടിലും തിളങ്ങുന്ന രീതിയില് ഇന്ത്യന് സ്വീകരണ മുറികളിലേക്കെത്തിച്ച സ്റ്റാര് നെറ്റ്‌വര്‍ക്കിന്റേത് പിഴക്കാത്ത ചുവടുവെപ്പായിരുന്നു.\n2014 ല് പ്രോ കബഡി ലീഗിന്റെ (പികെഎല്) സംപ്രേക്ഷണാവകാശം വാങ്ങുമ്പോള് ക്രിക്കറ്റില് അഭിരമിക്കുന്ന ജനതയെ എങ്ങനെ പിടിച്ചിരുത്താം എന്നതാണ് തങ്ങള് നേരിട്ട ചോദ്യമെന്ന് സ്റ്റാര് സ്‌പോര്‍ട്‌സ് ക്രിയേറ്റീവ് ഡയറക്റ്റര് സിദ്ധാര്‍ത്ഥ് ശര്‍മ പറയുന്നു. നാഗരിക ഇന്ത്യയിലെ ജനങ്ങള്‍ക്ക് ഒട്ടും സ്വീകാര്യമല്ലാത്ത കായികവിനോദമായിരുന്നു കബഡിയെന്നാണ് വിലയിരുത്തപ്പെട്ടിരുന്നത്. എന്നാല് ഇന്ന് ക്രിക്കറ്റിനു ശേഷം കൂടുതല് പേര് കാണുന്ന കായിക വിനോദമായി കബഡി മാറിക്കഴിഞ്ഞെന്നാണ് കണക്കുകള് തെളിയിക്കുന്നത്.\n2016 നും 2017 നും ഇടയില് പികെഎല് ലീഗിലൂടെ ഇന്ത്യയില് കബഡി മത്സരം കാണുന്ന ജനങ്ങളുടെ എണ്ണം 100 ദശലക്ഷത്തിലേക്ക് ഉയര്‍ന്നിരിക്കുന്നു. ഇപ്പോഴും ഇന്ത്യന് പ്രീമിയര് ലീഗിന് തൊട്ടുപിന്നില് രണ്ടാം സ്ഥാനത്താണെങ്കിലും ലോകത്തില് ഏറ്റവും കൂടുതല് പ്രേക്ഷകരുള്ള കായിക ഇനങ്ങളില് ഒന്നായ ലോകകപ്പ് ഫുട്‌ബോളിനേക്കാള് കൂടുതല് കാഴ്ചക്കാരെ ആകര്‍ഷിക്കാന് കബഡി ലീഗിന് കഴിഞ്ഞു. പികെഎല്ലിലേക്കുള്ള നിക്ഷേപവും വന്‍തോതിലാണ് വര്‍ധിച്ചിരിക്കുന്നത്. കഴിഞ്ഞ വര്‍ഷം, ടെലിവിഷന് ശൃംഖലയായ സ്റ്റാര് സ്‌പോര്‍ട്‌സ് ഇന്ത്യയില് ക്രിക്കറ്റ് ഇതര കായികമത്സരത്തിന്റെ സംപ്രേക്ഷണത്തിനായി 40 മില്യണ് ഡോളറിലധികം മൂല്യം വരുന്ന വമ്പന് കരാറിലാണ് ഒപ്പുവെച്ചത്. ഇതിന്റെ ഫലമായി കബഡി താരങ്ങളുടെ വേതനത്തിലും വര്‍ധനയുണ്ടായി. 2016 ലെ ഉയര്‍ന്ന താരമൂല്യമായ 130,000 ഡോളറില് നിന്ന് ഈ വര്‍ഷം താരമൂല്യം 210,000 ഡോളറായി ഉയര്‍ന്നു. പ്രോ കബഡി ലീഗില് നിന്ന് കളി ഇറാനിലേക്കും ദക്ഷിണ കൊറിയയിലേക്കുമൊക്കെ വ്യാപിക്കുന്നതാണ് അടുത്തിടെ കാണുന്നത്. ലോകമാകെ കബഡി കബഡി…പറയുന്ന ദിനം വരുമോ?\nCategories:\tCurrent Affairs, Sports\nചാമ്പ്യന്‍സ് ലീഗ്; റോമയെ തകര്‍ത്ത് ലിവര്‍പൂള്


മാലിയിൽ ഹെലികോപ്റ്ററുകൾ തമ്മിൽ കൂട്ടിയിടിച്ച് 13 ഫ്രഞ്ച്\nമാലിയിൽ ഹെലികോപ്റ്ററുകൾ തമ്മിൽ കൂട്ടിയിടിച്ച് 13 ഫ്രഞ്ച് സൈനികർ കൊല്ലപ്പെട്ടു.\nപടിഞ്ഞാറൻ ആഫ്രിക്കൻ രാജ്യമായ മാലിയിൽ ഇസ്ലാമിസ്റ്റ് തീവ്രവാദികൾക്കെതിരെ ആക്രമണ ദൗത്യവുമായി പോയ കോപ്റ്ററുകളാണ് കൂട്ടിയിടിച്ച് അപകടത്തിൽപ്പെട്ടത്.\nThirteen French soldiers were killed inahelicopter crash in Mali.\nതീവ്രവാദിതകൾക്കെതിരെ സൈനിക നീക്കം നടത്തുന്നതിനിടെ മാലിയിൽ ഹെലികോപ്റ്ററുകൾ തമ്മിൽ കൂട്ടിയിടിച്ച് 13 ഫ്രഞ്ച് സൈനികർ കൊല്ലപ്പെട്ടു. സംഭവത്തിൽ ഫ്രഞ്ച് സർക്കാർ അന്വേഷണം പ്രഖ്യാപിച്ചു.\nപടിഞ്ഞാറൻ ആഫ്രിക്കൻ രാജ്യമായ മാലിയിൽ ഇസ്ലാമിസ്റ്റ് തീവ്രവാദികൾക്കെതിരെ ആക്രമണ ദൗത്യവുമായി പോയ കോപ്റ്ററുകളാണ് കൂട്ടിയിടിച്ച് അപകടത്തിൽപ്പെട്ടത്. അപകടത്തിൽ ഫ്രഞ്ച് പ്രസിഡന്റ് ഇമ്മാനുവൽ മക്രോൺ ദുഃഖം രേഖപ്പെടുത്തി. വാർത്ത ഏറെ വേദനയുണ്ടാക്കുന്നതാണെന്ന് മാക്രോൺ പറഞ്ഞു.\nഹെലികോപ്റ്ററുകൾ എങ്ങനെയാണ് കൂട്ടിയിടിച്ചതെന്ന് അറിയാൻ സർക്കാർ അന്വേഷണം പ്രഖ്യാപിച്ചു. അപകടത്തിൽ വേദനയുണ്ടെങ്കിലും ജിഹാദികൾക്കെതിരെയുള്ള പോരാട്ടം അവസാനിപ്പിക്കില്ലെന്ന് പ്രതിരോധമന്ത്രി ഫ്ളോറൻസ് പേർളി വ്യക്തമാക്കി. മാലിയുടെ വടക്കൻ മേഖല ഇസ്ലാമിസ്റ്റുകൾ കൈയടക്കിയതിനെത്തുടർന്ന് 2013-ലാണ് ഫ്രഞ്ച് സൈനികരെ മാലിയിലേയ്ക്ക് നിയോഗിച്ചത്. 1980ന് ശേഷം ഫ്രഞ്ച് സേനയ്ക്ക് സംഭവിച്ച ഏറ്റവും വലിയ അപകടമാണിത്.\nഇസ്ലാമിസ്റ്റ് തീവ്രവാദികൾ ഫ്രഞ്ച് സൈനികർ ഫ്ളോറൻസ് പേർളി മാലി ഹെലികോപ്റ്റർ അപകടം


ആസിഫ് റിയാസ്; സാഹോദര്യ രാഷ്ട്രീയത്തെ നെഞ്ചോട് ചേര്‍ത്തുവെച്ച ചെറുപ്പക്കാരന് – അനുസ്മരണം- കെ.എസ് നിസാര് – Janapaksham\nHome/Recent/zero hour/ആസിഫ് റിയാസ്; സാഹോദര്യ രാഷ്ട്രീയത്തെ നെഞ്ചോട് ചേര്‍ത്തുവെച്ച ചെറുപ്പക്കാരന് – അനുസ്മരണം- കെ.എസ് നിസാര്\nആസിഫ് റിയാസ്; സാഹോദര്യ രാഷ്ട്രീയത്തെ നെഞ്ചോട് ചേര്‍ത്തുവെച്ച ചെറുപ്പക്കാരന് – അനുസ്മരണം- കെ.എസ് നിസാര്\nസ്റ്റാഫ് റിപ്പോര്‍ട്ടര്December 2, 2017\nഫ്രറ്റേണിറ്റി മൂവ്‌മെന്റ് ഇടുക്കി ജില്ലാ ജനറല് സെക്രട്ടറി ആസിഫ് റിയാസ് കഴിഞ്ഞ നവംബര് മാസം 11നാണ് നമ്മെ വിട്ടുപിരിഞ്ഞത്. ഇടുക്കി ജില്ലയിലെ കാഞ്ഞാറില് നടന്ന വിദ്യാര്‍ഥികളുടെ ദ്വിദിന പഠന ക്യാമ്പിന്റെ രണ്ടാം ദിവസം രാവിലെ സുഹൃത്തുക്കളോടൊപ്പം കുളിക്കാനായി സമീപത്തെ ആറ്റിലിറങ്ങിയപ്പോള് ആകസ്മികമായെത്തിയ ഒഴുക്ക് ആ ചെറുപ്പക്കാരന്റെ ജീവന് അപഹരിക്കുകയായിരുന്നു. പ്രവര്‍ത്തന മികവുകൊണ്ട് വളരെ ചെറുപ്പത്തില് തന്നെ സര്‍വാംഗീകൃതനായ ആസിഫിന്റെ നഷ്ടം സംഘടനയെ സംബന്ധിച്ചിടത്തോളം നികത്താനാവാത്തതാണ്. ഫ്രറ്റേണിറ്റി മൂവ്‌മെന്റ് രൂപീകരിക്കുന്നതിന് മുമ്പേതന്നെ മുട്ടം പോളിടെക്‌നിക്ക് കോളേജില് സാഹോദര്യ രാഷ്ട്രീയത്തിന് വിത്ത് പാകുവാന് അദ്ദേഹത്തിന് കഴിഞ്ഞിരുന്നു. വെല്‍ഫെയര് പാര്‍ട്ടി വിദ്യാര്‍ഥി വിഭാഗത്തിന്റെ ബാനറില് തുടര്‍ച്ചയായി രണ്ടു വര്‍ഷങ്ങളില് മത്സരിക്കുകയും മറ്റുള്ളവരെ മത്സരിപ്പിക്കുകയും ചെയ്യാന് ആസിഫിന് കഴിഞ്ഞു. അതിന്റെ പേരില് എസ്.എഫ്.ഐ ക്കാരുടെ ക്രൂരമര്‍ദ്ദനത്തിന് ഇരയായതിന്റെ പാടുകള് ആശരീരത്തില് മരിക്കുമ്പോഴുമുണ്ടായിരുന്നു. മര്‍ദ്ദനങ്ങള്‍ക്കുമുന്നില് തളരാതെ പോരാട്ട വഴിയില് ഉറച്ചു നില്‍ക്കാന് അവന് കാണിച്ച തന്റേടം ആരെയും അല്‍ഭുതപ്പെടുത്തുന്നതായിരുന്നു എന്ന് സഹപാഠികള് പറയുന്നു.\nതന്നെ മര്‍ദ്ദിച്ചവരിലൊരാള്‍ക്ക് അപകടം പറ്റി മൂവാറ്റുപുഴ ആശുപത്രിയില് ചികിത്സയിലാണ് എന്നറിഞ്ഞപ്പോള് അവരെച്ചെന്നു കാണാനും ആശ്വസിപ്പിക്കാനും അവന് കാണിച്ച ഉത്സാഹവും ഹൃദയവിശാലതയും എല്ലാവര്‍ക്കും പാഠമാണ്. ഉപദ്രവിച്ചവരെ ആശ്വസിപ്പിക്കാന് പോകുന്നതില് നീരസം പ്രകടിപ്പിച്ച് യാത്ര വിലക്കാന് ശ്രമിച്ച പിതാവിനോട് ‘തന്നെ തല്ലിയത് അവരുടെ സംസ്‌കാരമാണെങ്കില് അവര്‍ക്ക് അപകടം വരുമ്പോള് അന്വേഷിക്കുകയും ആശ്വസിപ്പിക്കുകയും ചെയ്യുകയെന്നത് എന്റെ പാര്‍ട്ടിയുടെ സംസ്‌കാരമാണ് ‘ എന്നു പറഞ്ഞുകൊണ്ടായിരുന്നു ആസിഫ് അവരെ കാണാന് പോയതെന്ന് പിതാവ് റിയാസ് ഓര്‍ക്കുന്നു. സംഘടനാ കാര്യങ്ങളില് ഒരു മാര്‍ഗദര്‍ശകനെപോലെ തന്നെ തിരുത്തിയ മകനെ കുറിച്ചോര്‍ക്കുമ്പോള് ഏറെ അഭിമാനമുണ്ടെന്നും അദ്ദേഹം കൂട്ടിച്ചേര്‍ക്കുകയുണ്ടായി.\nഫ്രറ്റേണിറ്റി മൂവ്‌മെന്റ് സംസ്ഥാന ജോയിന്റ് സെക്രട്ടറി അമീന് റിയാസ് സഹോദരനാണ്. അനിയന് പുള്ളി എന്നാണ് ആസിഫിനെ അദ്ദേഹം പരിചയപ്പെടുത്താറുള്ളത്. തന്റെ പ്രവര്‍ത്തനങ്ങള്‍ക്ക് ഉറച്ച പിന്തുണ നല്‍കിയിരുന്ന സഹോദരന്റെ വിയോഗം ഏല്‍പിച്ച ആഘാതം നികത്താനാവാത്തതാണെന്ന് അദ്ദേഹവും ദു:ഖത്തോടെ പറയുന്നു. പോരാട്ടവഴിയില് പിന്തുണയേകിയ കുടുംബം, തനിച്ചുള്ള അവസാനയാത്രയിലും അവന് നല്‍കിയ പിന്തുണയും സഹനവും ഏറെ അമ്പരപ്പിക്കുന്നതായിരുന്നു. കുടുംബം മാത്രമല്ല, സുഹൃത്തുക്കള്, ബന്ധുമിത്രാദികള്, സംഘടനാ നേതാക്കള്, സഹപ്രവര്‍ത്തകര് എന്നിവരുടെ പിന്തുണയും സ്തുത്യര്‍ഹമാണ്. ഇവരുടെ സാന്നിധ്യവും പിന്തുണയുമാണ് പ്രതിസന്ധിയിലും തളരാതെ പിടിച്ചു നില്‍ക്കാന് തനിക്ക് കരുത്ത് നല്‍കിയതെന്നും ആസിഫിന്റെ പിതാവ് നന്ദിയോടെ സ്മരിക്കുന്നു.\nആസിഫിന്റെ വിയോഗം സഹപ്രവര്‍ത്തകരില് കനത്ത നടുക്കമാണ് ഉണ്ടാക്കിയത്. ഹൃദയം പൊട്ടിക്കരഞ്ഞവര് ഒട്ടേറെ. തന്റെ വിയോഗത്തില് വേദനിക്കുന്ന ഒരുകൂട്ടം ഹൃദയങ്ങളെ സൃഷ്ടിച്ചെടുക്കാനായതായിരുന്നു ആസിഫിന്റെ വിജയം. ബന്ധങ്ങള്‍ക്ക് വിലകല്‍പിക്കുന്ന, കര്‍മനിരതരായ ഇത്തരം പ്രവര്‍ത്തകരുടെ വിയോഗം സംഘടനയുടെ മുന്നോട്ടു പോക്കിന് പ്രയാസം സൃഷ്ടിക്കുമെന്നതില് സംശയമില്ല. എങ്കിലും, പുതിയ ചെറുപ്പം ആസിഫില് നിന്ന് പ്രചോദനമുള്‍ക്കൊണ്ട് ആ വിടവ് നികത്തി പ്രസ്ഥാനത്തെ മുന്നോട്ടു നയിക്കുമെന്നു തന്നെ പ്രതീക്ഷിക്കാം.\nആസിഫിന്റെ കുടുംബം കനത്ത ആഘാതത്തിന്റെ ഞെട്ടല് വിട്ടുണര്‍ന്നിരിക്കുന്നുവെന്നത് വലിയ ആശ്വാസം തന്നെ. തങ്ങള് കാത്തുസൂക്ഷിക്കുന്ന വിശ്വാസമാണ് അതിനവര്‍ക്ക് തുണയായിട്ടുള്ളത്. പ്രതിസന്ധികളെ അഭിമുഖീകരിച്ച്, നഷ്ടങ്ങളെ യാഥാര്‍ഥ്യമായി ഉള്‍ക്കൊണ്ട് സഹനത്തിന്റെ ഉദാത്ത മാതൃകയായി ആ കുടുംബം ഇപ്പോഴും അവിടെയുണ്ട്. മകന്റെ സദ്പ്രവര്‍ത്തനങ്ങള്‍ക്ക് തുടര്‍ച്ച സൃഷ്ടിക്കുന്ന പുതിയ തലമുറയില് പ്രതീക്ഷയര്‍പ്പിച്ചു കൊണ്ടാണവര് ജീവിക്കുന്നതും.\nമലയോര പ്രദേശമായ ഇടുക്കി ജില്ല യില് ഫ്രറ്റേണിറ്റിയെ സംബന്ധിച്ചിടത്തോളം ആസിഫിന്റെ നഷ്ടം വലുതാണ്. പുതിയ പ്രസ്ഥാനത്തെ ജില്ലയില് കെട്ടിപ്പടുക്കാനുള്ള ശ്രമങ്ങള്‍ക്ക് മുന്നില് നില്‍ക്കാന് യാദൃച്ഛികമായി നിയോഗിക്കപ്പെട്ടവനാണ് ആസിഫ്. അതിനുവേണ്ടി അഹോരാത്രം സ്വയം സമര്‍പ്പിക്കാനും അദ്ദേഹം സന്നദ്ധനായിരുന്നു. പ്രയാസങ്ങള് ഏറെയുണ്ടായിരുന്നെങ്കിലും കര്‍മരംഗത്ത് അടിയുറച്ചു നിന്ന് അവസാന ശ്വാസംവരെയും പോരാട്ട പാതയില് നിലയുറപ്പിക്കാന് കഴിഞ്ഞ അപൂര്‍വം ചില ഭാഗ്യവാന്മാരിലൊരാളാണ് ആസിഫ്. കാഞ്ഞാര് പുഴയുടെ ആഴങ്ങളിലേക്ക് താഴ്ന്നു പോകുമ്പോഴും കര്‍മനിരതനായതിന്റെ നെറ്റിയിലെ വിയര്‍പ്പ് തുള്ളികള് ആ ശരീരത്തില് അവശേഷിച്ചിരുന്നു. താന് സമര്‍പ്പിച്ച വഴിയില്, അതിനു വേണ്ടിയുള്ള പോരാട്ടങ്ങളില് മുഴുകിയിരിക്കെത്തന്നെ വിധിക്കു കീഴടങ്ങുക. കൂടെയുണ്ടായിരുന്ന സുഹൃത്തുക്കള് ആവതു ശ്രമിച്ചെങ്കിലും ദൈവ നിശ്ചയത്തെ മറികടക്കുവാന് അവര്‍ക്കാകുമായിരുന്നില്ല.\nഇല്ല, ഈ പോരാട്ടം നിലക്കുന്നില്ല. വിജയതീരമണിയുംവരെയും ആസിഫ് നെഞ്ചോട് ചേര്‍ത്തു വെച്ച സാഹോദര്യ രാഷ്ട്രീയത്തിന്റെ ഇരുവര്‍ണക്കൊടി കൈകളിലേന്താന് വെമ്പുന്ന ഫ്രറ്റേണിറ്റിയുടെ ചെറുപ്പം ഒരായിരം ആസിഫുമാര്‍ക്ക് ജന്മം നല്‍കുക തന്നെചെയ്യും. നടന്നു തീര്‍ത്ത വഴികളില് സ്തുത്യര്‍ഹമായ അടയാളങ്ങള് അവശേഷിപ്പിച്ച് കടന്നു പോകുന്ന മഹാരഥന്മാര്‍ക്കിടയില് സഹോദരന് ആസിഫ് നമ്മെ നോക്കി പുഞ്ചിരിക്കും.\nAsif Riyas Fraternity Movement Kerala\nആഗസ്റ്റ് 28, മഹാത്മാ അയ്യങ്കാളി ജയന്തി ദിനം


മഹാശിവരാത്രി ആഘോഷവും ദീപ സമര്‍പ്പണവും 13 ന്\nഇരിട്ടി: കീഴൂര് മഹാദേവക്ഷേത്രത്തില് മഹാശിവരാത്രി ആഘോഷവും ദീപസമര്‍പ്പണവും 13 ന് നടക്കും . വിശേഷാല് പൂജകള്‍ക്ക് ക്ഷേത്രം തന്ത്രി ബ്രഹ്മശ്രീ വിലങ്ങര നാരായണന് ഭട്ടതിരിപ്പാട് മുഖ്യകാര്‍മ്മികത്വം വഹിക്കും. രാവിലെ അഷ്ടദ്രവ്യ ഗണപതിഹോമം, നവകപൂജ, നവകാഭിഷേകം എന്നിവ നടക്കും. വൈകുന്നേരം6മണിക്ക് ഇളനീര്‍ക്കാവ് വരവ്, ദീപസമര്‍പ്പണം, ദീപാരാധന, പാനക വിതരണം എന്നിവക്ക് ശേഷം വിശേഷ ദ്രവ്യങ്ങള് കൊണ്ടുള്ള അഞ്ച് യാമപൂജകള് നടക്കും. രാത്രി7മണിക്ക് ദിനേശന് പരിക്കളത്തിന്റെ ആദ്ധ്യാത്മിക പ്രഭാഷണവും 10 മണിക്ക് പ്രാദേശിക കലാപരിപാടികളും അരങ്ങേറും. രാവിലെ 6.30 മുതല് വൈകുന്നേരം6മണിവരെ അഖണ്ഡ നാമജപവും ദീപാരാധനക്ക് ശേഷം തുലാഭാരം തൂക്കലും ശിവരാത്രി നാളില് ക്ഷേത്രത്തില് നടക്കും.\nദമ്പതീ സമാദാരണവും ശിവരാത്രി ആഘോഷവും\nദമ്പതീ സമാദരണവും ശിവരാത്രി ആഘോഷവും\nഏച്ചൂര് ഊട്ടുത്സവം 13 ന് തുടങ്ങും


തിരുവനന്തപുരം വിമാനത്താവളത്തില് ഡ്രോണ് കണ്ടെത്തിയ സംഭവത്തില് ശ്രീകാര്യം സ്വദേശി നൗഷാദിനെതിരെ കേസെടുത്തു. ഇന്നലെ അര്‍ദ്ധരാത്രിയോടെയാണ് ചൈനീസ് നിര്‍മ്മിത ഡ്രോണ് വിമാനത്താവളത്തിന്റെ കാര്‍ഗോ ഏരിയയ്ക്ക് സമീപത്ത് നിന്നും സിഐഎസ്എഫ് കണ്ടെടുത്തത്. ഇതേത്തുടര്‍ന്ന് നടത്തിയ അന്വേഷണത്തില് ശംഖുമുഖത്ത് നിന്നും നൗഷാദിനെ അറസ്റ്റ് ചെയ്തത്.\nപൊതുശല്യമുണ്ടാക്കി, തന്ത്രപ്രധാന സ്ഥലങ്ങളില് ഡ്രോണ് പറത്തി എന്നിങ്ങനെ രണ്ട് വകുപ്പുകളാണ് നൗഷാദിനെതിരെ നിലനില്‍ക്കുന്നത്. കഴിഞ്ഞ ദിവസങ്ങളില് തിരുവനന്തപുരം നഗരത്തിന്റെ പല ഭാഗങ്ങളില് ഡ്രോണുകള് കണ്ടതായി റിപ്പോര്‍ട്ടുകളുണ്ടായിരുന്നു. ഈ സംഭവങ്ങളുമായി നൗഷാദിന് ബന്ധമുണ്ടോയെന്ന് പരിശോധിക്കുമെന്ന് വലിയതുറ പൊലീസ് അറിയിച്ചു. ഇയാളെ വിശദമായി ചോദ്യം ചെയ്യുമെന്നും എഎസ്പി വ്യക്തമാക്കി.\nവിദേശത്തുള്ള ബന്ധു നല്‍കിയതാണ് ഡ്രോണെന്നാണ് നൗഷാദ് പൊലീസിന് നല്‍കിയിരിക്കുന്ന മൊഴി. വിമാനത്താവളത്തിന് സമീപത്ത് വച്ച് നേരത്തെയും ഡ്രോണ് പറത്തിയിട്ടുണ്ടെന്നും ഇയാള് പറഞ്ഞു. നേരത്തെ കോവളം, കൊച്ചുവേളി ബീച്ചുകളിലും അര്‍ദ്ധരാത്രിയില് ഡ്രോണ് പറന്നതായി സുരക്ഷാ ഉദ്യോഗസ്ഥര് കണ്ടെത്തിയിരുന്നു. ഇതിന് പിന്നാലെ പാളയത്തും വിമാനത്താവളത്തിലും ഡ്രോണ് സാന്നിധ്യം അറിയിച്ചതോടെയാണ് പൊലീസ് ഗൗരവമായി അന്വേഷണം ആരംഭിച്ചത്.


Uppum Mulakum Fame Aswathy Nair Introduced Her Husband Hari | അശ്വതി വിവാഹിതയായിരുന്നോ? ഭര്‍ത്താവിനൊപ്പമുള്ള ഫോട്ടോയുമായി നടി, കുഞ്ഞുണ്ടോ എന്ന ചോദ്യത്തിന് നടിയുടെ മറുപടി - Malayalam Filmibeat\n| Updated: Thursday, February 11, 2021, 14:51 [IST]\nഉപ്പും മുളകിലെയും പൂജ ജയറാം എന്ന കഥാപാത്രത്തെ അവതരിപ്പിച്ച് കൊണ്ടാണ് നടി അശ്വതി ജയറാം അഭിനയ രംഗത്ത് സജീവമാകുന്നത്. വളരെ കുറഞ്ഞ നാളുകള് കൊണ്ട് മിനിസ്‌ക്രീന് പ്രേക്ഷകരുടെ ഇഷ്ടം നേടിയെടുത്ത അശ്വതി ബോള്‍ഡ് ഫോട്ടോഷൂട്ട് നടത്തിയും ജനപ്രീതിയാര്‍ജിച്ചിരുന്നു. ഉപ്പും മുളകിലും മുടിയനെ വിവാഹം കഴിക്കണമെന്ന് ആഗ്രഹിച്ചെത്തിയ അശ്വതിയുടെ വിവാഹം കഴിഞ്ഞിട്ട് ഏറെ കാലമായി. ഭര്‍ത്താവ് ഹരിയ്‌ക്കൊപ്പമുള്ള ഫോട്ടോയുമായി എത്തിയതോടെയാണ് സംശയങ്ങളുമായി ചിലരെത്തിയത്.\nവിവാഹ ദിവസത്തെ ഫോട്ടോയുമായിട്ടാണ് അശ്വതി ആദ്യം എത്തിയത്. ആ ദിവസം എന്ന ക്യാപ്ഷന് നല്‍കിയ ഫോട്ടോ ഏറെ ശ്രദ്ധിക്കപ്പെട്ടിരുന്നു. കല്യാണം കഴിഞ്ഞതിനെ കുറിച്ച് കൂടുതല് പേരും അറിഞ്ഞത് അപ്പോഴായിരുന്നു. പിന്നാലെ സഹോദരിയ്‌ക്കൊപ്പമുള്ളതും ഭര്‍ത്താവിനൊപ്പമുള്ളതുമായ ഫോട്ടോസായിരുന്നു അശ്വതി ഇന്‍സ്റ്റാഗ്രാം പേജില് പോസ്റ്റ് ചെയ്തിരിക്കുന്നത്.\nഎന്റെ ഭര്‍ത്താവ് ഇതാണെന്ന് പറഞ്ഞാണ് പുതിയ ഫോട്ടോയുമായി അശ്വതി നായരെത്തിയത്. 2016 ജൂലൈ 24 ന് എടുത്ത ഫോട്ടോയാണ് നടി പങ്കുവെച്ചത്. ഇരുവരും ഒന്നിച്ച് കണ്ടുമുട്ടിയ ദിവസത്തെ ഓര്‍മ്മിച്ച് എത്തിയതായിരുന്നു. ഒരു വര്‍ഷത്തോളമായി ഉപ്പും മുളകിലും അഭിനയിച്ചിരുന്ന അശ്വതി വിവാഹിതയാണെന്നും ഭര്‍ത്താവ് ഇതാണെന്ന കാര്യം ആരാധകരില് പലരും അറിഞ്ഞത് ഇപ്പോഴായിരുന്നു.\nഫോട്ടോ വൈറലായതിന് പിന്നാലെ രസകരമായ കമന്റുകളുമായി ആരാധകരുമെത്തി. അശ്വതി വിവാഹിതയായിരുന്നോ എന്നാണ് ഒരാളുടെ ചോദ്യം. ഇതിന് താഴെ നടിയ്‌ക്കൊരു കുഞ്ഞ് കൂടി ഉണ്ടെന്ന് മറ്റൊരാള് കമന്റിട്ടു. എന്നാല് താന് വിവാഹിതയാണെന്നും കുഞ്ഞ് ഇല്ലെന്നുമുള്ള മറുപടിയുമായി അശ്വതി തന്നെ എത്തിയിരിക്കുകയാണ്. ഒപ്പം അശ്വതിയെക്കാളും ചുള്ളന് ഭര്‍ത്താവാണെന്നാണ് ഒരാളുടെ അഭിപ്രായം.\nനിലവില് പ്രാവ് എന്ന വെബ്‌സീരിസില് അഭിനയിച്ച് കൈയടി നേടിയിരിക്കുകയാണ് അശ്വതി. സിനിമയെ ഇഷ്‌പ്പെടുന്ന പെണ്‍കുട്ടികളുടെ കഥ പറയുന്ന വെബ്‌സീരിസില് അശ്വതിയ്‌ക്കൊപ്പം നടന് ബിനീഷ് ബാസ്റ്റിനാണ് കേന്ദ്രകഥാപാത്രത്തെ അവതരിപ്പിക്കുന്നത്. ഇതിന്റെ ട്രെയിലര് പുറത്ത് വന്ന ഉടനെ വൈറലായി.\nUppum Mulakum Fame Aswathy Nair Introduced Her Husband Hari


Thursday9August 2018 1:28 am IST\nഇരിട്ടി: മലയോരത്ത് അതീവ ജാഗ്രത നിര്‍ദ്ദേശം. കനത്തമഴയും ഉരുള്‍പൊട്ടലും കാരണം മലയോരത്തുള്ളവര് ജാഗ്രത പാലിക്കണമെന്ന് റവന്യു വകുപ്പ്. ഇരിട്ടി താലൂക്കോഫീസില് കണ്‍ട്രോള് റൂം തുറന്നു. മലയോരത്തുണ്ടായ ശക്തമായ മഴയും ഉരുള്‍പൊട്ടലിനെയും തുടര്‍ന്ന് പുഴയോരങ്ങളിലും കുന്നിന് ചെരുവുകളിലും താമസിക്കുന്നവര് അതീവ ജാഗ്രത പുലര്‍ത്തണമെന്ന് ഇരിട്ടി തഹസില്‍ദാര് കെ കെ ദിവാകരന് അറിയിച്ചു. മഴ തുടര്‍ന്നാല് രാത്രിയില് വെള്ളം കയറാനിടയുള്ള സ്ഥലങ്ങളിലെ ജനങ്ങള് ഉറക്കമൊഴിഞ്ഞിരിക്കണമെന്നും സഹായം ആവശ്യമുള്ളവര് താലൂക്ക് ഓഫീസിലെ കണ്‍ട്രോള് റൂമുമായും ഫയര്‍ഫോഴ്‌സിന്റെയും പോലീസിന്റെയും സഹായം തേടണമെന്നും അറിയിച്ചിട്ടുണ്ട്. 0490 2494910 എന്ന കണ്‍ട്രോള് റൂം നമ്പറുമായും പൊതുജനങ്ങള്‍ക്ക് ബന്ധപ്പെടാം.


പതിമൂന്നു വര്‍ഷത്തെ പ്രവാസജീവിതം അവസാനിപ്പിച്ച് നാട്ടിലെത്തിയതിനുശേഷം വി മുസഫര് അഹമ്മദ് എഴുതിയ ലേഖനങ്ങളുടെ സമാഹാരമാണ് മരിച്ചവരുടെ നോട്ടുപുസ്തകം. ഒപ്പം ഇന്ത്യയിലെ ചില ദേശങ്ങളിലൂടെ നടത്തിയ സഞ്ചാരങ്ങളെക്കുറിച്ചുള്ള യാത്രാക്കുറിപ്പുകളും, സൗദി ജീവിതകാലത്ത് എഴുതിയ ചെറുകഥകളും അനുബന്ധമായി നല്‍കിയിട്ടുണ്ട്.\nമലയാളത്തില് യാത്രാസാഹിത്യത്തിന് പുതിയ പാതയൊരുക്കിയ വി മുസാഫിര് അഹമ്മദിന്റെ കാവ്യമധുരമായ ആഖ്യാനഭംഗി നിറഞ്ഞ പുസ്തകമാണ് മരിച്ചവരുടെ നോട്ടുപുസ്തകം.\nചന്തകള് പറഞ്ഞുതന്ന കഥകള്\nഅറേബ്യന് മരുഭൂമിയുടെ വിജനനിശ്ശബ്ദതയില് കണ്ടുമുട്ടിയ ബദു പറഞ്ഞു: ‘ചന്തകള് സന്ദര്‍ശിക്കുമ്പോഴാണ് ഒരു നാട് എങ്ങനെ എന്ന് മനസ്സിലാകൂ’വെന്ന്. അവിടെവെച്ചാണ് ആ നാട്ടിലുള്ളവരുടെ കൊടുക്കല്‍വാങ്ങല് സംസ്‌കാരം മനസ്സിലാകൂ. അവരുെട സ്‌നേഹത്തിന്റെ അളവ്, പാരുഷ്യത്തിന്റെ കഠിനത, ആ ദേശത്തിന്റെ അധോലോകം, ഉപരിലോകം എല്ലാം പെട്ടെന്ന് മനസ്സിലാക്കിയെടുക്കാന് അല്‌പനേരം നാട്ടുചന്തകളില് സമയം ചെലവഴിച്ചാല് മതി. യാത്രകള്‍ക്കിടെ ചന്തകളില് കറങ്ങുന്ന ശീലം എനിക്കുണ്ട്. പക്ഷേ, ഒരു ദേശത്തെ എളുപ്പത്തില് മനസ്സിലാക്കാന് സഹായിക്കുന്ന ജി.പി.എസ് ആണിതെന്ന് വ്യക്തമായി മനസ്സിലാക്കിയത് ബദു പറഞ്ഞുതന്നപ്പോള് മാത്രമാണ്. ബദുക്കള് ജ്ഞാനികളാണ്, പ്രവചന സ്വഭാവമുള്ളവരാണ്. പില്‍ക്കാലത്ത് യാത്രചെയ്യുമ്പോള് നാട്ടുചന്തകള് സന്ദര്‍ശിക്കുന്നത് പതിവാക്കി.\nഅറേബ്യയില് പല ഒട്ടകച്ചന്തകളും കണ്ടപ്പോള്, അവിടെ നടക്കുന്ന വ്യവഹാരങ്ങളെ പിന്തുടര്‍ന്നപ്പോള് മനുഷ്യരും മൃഗങ്ങളും ഒരേപോലെ അടിമകളായി മാറുന്ന നിരവധി സന്ദര്‍ഭങ്ങളെ തൊട്ടറിഞ്ഞു. ചന്തകളില് മനുഷ്യര് ഏറ്റവും തുറന്ന ഭാഷകളില് സംസാരിക്കുന്നു, ഏറ്റവും മോശമായ വസ്തു വില്‍ക്കാന്‍വേണ്ടി പറയുന്ന കള്ളത്തിനും സംശയത്തിനിട നല്‍കാത്ത വിധത്തിലുള്ള തുറന്ന ഭാഷ ഉപേയാഗിക്കുന്നു. അറേബ്യയിലെ നാട്ടുചന്തകള് അവിടെ കഴിഞ്ഞ 13 വര്‍ഷങ്ങളില് എന്നില് ഒരു സര്‍വ്വകലാശാലയായി പ്രവര്‍ത്തിച്ചു. യാത്രകളുടെ നീണ്ട നീണ്ട പാതകളില്‍ലൂടെ സഞ്ചരിക്കാനുള്ള പാസ്‌വേഡുകള് അവിടെ നിന്നും കണ്ടെടുക്കാനുമായി.\nചില വര്‍ഷങ്ങള്‍ക്കുമുമ്പ് അന്തമാനിലൂടെ സഞ്ചരിക്കുമ്പോള് ഒരു ചന്ത കണ്ടു. അവിടെവെച്ച് പരിചയെപ്പട്ട ഒരാള് ആ ദേശത്തിന്റെ ചരിത്രം പറയുമ്പോള് രണ്ടാംലോകമഹായുദ്ധകാലത്ത് ജപ്പാന് അന്തമാനില് അധിനിവേശം നടത്തിയതിനെക്കുറച്ച് വിശദമാക്കി. പല ദ്വീപുകളിലും ജപ്പാന്‍കാര് നിര്‍മ്മിച്ച ഭൂഗര്‍ഭ അറകള് (ബങ്കറുകള്) ആ അധിനിവേശത്തിന്റെ അടയാളങ്ങളായി ഇന്നും അവശേഷിക്കുന്നുണ്ട്.\nതാത്കാലികമായാണെങ്കിലും ബ്രിട്ടീഷുകാരെ തുരത്തിയോടിച്ച് അന്തമാന് ദ്വീപസമൂഹങ്ങളില് ജപ്പാന്‍കാര് അധികാരം സ്ഥാപിച്ചു. ഇതോടനുബന്ധിച്ച് അവര് ബ്രിട്ടീഷ് കറന്‍സി മാറ്റി ജപ്പാന്‍കറന്‍സിയുടെ ഉപേയാഗവും അവിടെ നടപ്പിലാക്കി. ജപ്പാനില് അച്ചടിച്ച നോട്ടുകള് ആയിരക്കണക്കിന് ചാക്കുകളിലാക്കി കൊണ്ടുവരികയായിരുന്നു. പട്ടാളക്കാര് ഈ നോട്ടുകള് നല്‍കി നാട്ടുകാരില്‍നിന്ന് സ്ഥലവും കൃഷിക്കളങ്ങളും വാങ്ങിക്കൂട്ടി. പലയിടങ്ങളിലും പ്ലെഷര് ഹൗസുകളും പട്ടാളക്കാര്‍ക്കുവേണ്ടി ഉയര്‍ന്നുവന്നു. ആളുകള്‍ക്ക് ജപ്പാന് കറന്‍സിയില് വിശ്വാസമുണ്ടായിരുന്നില്ല. എന്നാല് പട്ടാളക്കാരുടെ തോക്കിന്‍മുനയ്ക്ക് മുന്നില് അവര് പറയുന്നത് അനുസരിക്കുക എന്നതല്ലാതെ മറ്റ് വഴികളുമുണ്ടായിരുന്നില്ല.\nകുറച്ചുനാള്‍ക്കകം ജപ്പാനെ ദ്വീപില്‍നിന്നും തുരത്തിബ്രിട്ടീഷുകാര് അധികാരം വീണ്ടെടുത്തു. അതോടെ ജപ്പാന് കറന്‍സി അസാധുവായി. ഏതാണ്ട് രണ്ടു വര്‍ഷക്കാലമാണ് ജപ്പാന് അധിനിവേശം നിലനിന്നത്. ഇക്കാലത്തിനിടയില് അവിടെയുള്ള മനുഷ്യരുടെ കൈവശമുണ്ടായിരുന്നത് ജപ്പാന് കറന്‍സിയായിരുന്നു. അത് കളയാന് ആര്‍ക്കും മനസ്സു വന്നില്ല. ജനങ്ങള് കിടക്കകളിലും തലയിണകളിലുമെല്ലാം ഈ നോട്ടുകള് സൂക്ഷിക്കാന് ശ്രമിച്ചു. രണ്ടുപ്രതീക്ഷകള് അവര്‍ക്കുണ്ടായിരുന്നു. ‘ജപ്പാന് വീണ്ടും തിരിച്ചുവന്നേക്കാം, അല്ലെങ്കില് ഏതെങ്കിലും ജപ്പാന്‍കാരന് വഴി ഈ പണം മാറ്റിയെടുക്കാന് അവസരം ലഭിേച്ചക്കാം”- ഇതായിരുന്നു പ്രതീക്ഷ. രണ്ടുമുണ്ടായില്ല. ആ നോട്ടുകള് പട്ടാളക്കാര്‍ക്കുവേണ്ടി വെറുതെ അച്ചടിച്ച് നല്‍കിയ വെറും പേപ്പര് കറന്‍സി’ മാത്രമായിരുന്നു. അതായത് നോട്ടുകള് അച്ചടിക്കാന് പാലിക്കേണ്ട നിയമങ്ങളും ഗോള്‍ഡ് റിസര്‍വ്വും ജാമ്യമാക്കി അടിച്ചതായിരുന്നില്ല ആ നോട്ടുകള്. അതുകൊണ്ടുതെന്ന ഒരുകാലത്തും ജപ്പാന് അത് സ്വീകരിക്കാനുമാകുമായിരുന്നില്ല. ഇന്ന് ആ നോട്ടുകളില് ചിലത് പോര്‍ട്ടബ്ലെയറിലെ സെല്ലുലാര് ജയിലിനോടനുബന്ധിച്ചുള്ള മ്യൂസിയത്തില് കാണാം.\nനാട്ടുകാര് നീണ്ട കാലം ഈ ‘പണസഞ്ചി’ മാറ്റിക്കിട്ടുമെന്ന പ്രതീക്ഷയില് സൂക്ഷിച്ചുവെച്ചു. പക്ഷേ, ഒന്നും നടന്നില്ല. ഇത്രയും കാര്യങ്ങള് ചന്തയുടെ ഓരത്തുവെച്ച് കേട്ടേപ്പാള് യാത്രകളില് ഏറ്റവും പ്രധാനെപ്പട്ട ചരിത്രസന്ദര്‍ഭങ്ങള്‍കൂടി തിരിച്ചറിയാന് പറ്റുന്ന സ്ഥലം ചന്തകള്‍തെന്നെയന്ന് ആവര്‍ത്തിച്ച് ബോധ്യപ്പെട്ടു.


390 അഡ്വഞ്ചറിനെ വിപണിയില് അവതരിപ്പിച്ച് കെടിഎം - Malayalam DriveSpark\n390 അഡ്വഞ്ചറിനെ വിപണിയില് അവതരിപ്പിച്ച് കെടിഎം\nPublished: Tuesday, January 21, 2020, 10:38 [IST]\nകാത്തിരിപ്പിനൊടുവില് 390 അഡ്വഞ്ചറിനെ വിപണിയില് അവതരിപ്പിച്ച് കെടിഎം. 2.99 ലക്ഷം രൂപയാണ് പുതിയ അഡ്വഞ്ചര് ബൈക്കിന്റെ എക്‌സ്‌ഷോറും വില. നേരത്തെ തന്നെ ബൈക്കിനായുള്ള ബുക്കിങ് കമ്പനി ആരംഭിച്ചിരുന്നു.\n20,000 രൂപയാണ് ബുക്കിങ് തുകയായി കമ്പനി ഉപഭോക്താവിന്റെ കൈയ്യില് നിന്നും സ്വീകരിക്കുന്നത്. കഴിഞ്ഞ വര്‍ഷം ഗോവയില് നടന്ന ഇന്ത്യ ബൈക്ക് വിക്കിലാണ് കെടിഎം, 390 അഡ്വഞ്ചറിനെ അവതരിപ്പിക്കുന്നത്. വില ഒഴിച്ച് ബാക്കി വിവരങ്ങള് എല്ലാം തന്നെ കമ്പനി അന്ന് വെളിപ്പെടുത്തിയിരുന്നു.\nഡ്യൂക്ക് 790 അഡ്വഞ്ചറിന്റെ ഡിസൈന് ശൈലി തന്നെയാണ് പുതിയ 390 അഡ്വഞ്ചര് പിന്തുടര്‍ന്നിരിക്കുന്നത്. 390 ഡ്യൂക്കിന്റെ ഓഫ് റോഡ പതിപ്പാണ് പുതിയ 390 അഡ്വഞ്ചര്. അന്താരാഷട്ര വിപണിയില് ഉള്ള പതിപ്പില് നിന്നും കുറച്ച് മാറ്റങ്ങള് മാത്രമാണ് പുതിയ മോഡലില് കമ്പനി ഉള്‍പ്പെടുത്തിയിരിക്കുന്നത്.\nസ്പോര്‍ട്ടി പരിവേഷം നല്‍കുന്ന എല്‍ഇഡി ഹെഡ്‌ലാമ്പ്, ഫ്യുവല് ടാങ്ക് എക്സ്റ്റന്‍ഷന്, വില്‍ഡ് സ്‌ക്രീന്, നോക്കിള് ഗാര്‍ഡ്, ബാഷ് പ്ലേറ്റ്, വലിയ ഗ്രാബ് റെയില്, വീതിയേറിയ സീറ്റ്, സ്പോര്‍ട്ടി എക്സ്ഹോസ്റ്റ്, ഉയര്‍ന്ന ഹാന്‍ഡില് ബാര്, വലിയ ഡിജിറ്റല് ഇന്‍സ്ട്രുമെന്റ് ക്ലസ്റ്റര് എന്നിവ 390 അഡ്വഞ്ചറിന്റെ സവിശേഷതകളാണ്.\nസ്റ്റീല് ട്രെല്ലീസ് ഫ്രെയ്മിലാണ് ബൈക്ക് നിര്‍മ്മിച്ചിരിക്കുന്നത്. മികച്ച റൈഡിങ് പൊസിഷനും 390 അഡ്വഞ്ചറില് കെടിഎം വാഗ്ദാനം ചെയ്യുന്നു. റഗുലര് 390 ഡ്യൂക്കിനെക്കാള് ഒമ്പത് കിലോഗ്രാമോളം (158 കിലോഗ്രാം) ഭാരം അഡ്വഞ്ചര് പതിപ്പിന് കൂടും.\n14.5 ലിറ്ററാണ് ഫ്യുവല് ടാങ്ക് കപ്പാസിറ്റി. അഡ്വഞ്ചര് യാത്രകള്‍ക്കായി ഡ്യുവല് പര്‍പ്പസ് ടയറും വാഹനത്തിലുണ്ട്. മുന്നില് 19 ഇഞ്ചും പിന്നില് 17 ഇഞ്ചുമാണ് ടയറുകള്. 373 സിസി ലിക്വിഡ് കൂള്‍ഡ് സിംഗിള് സിലിണ്ടര് എന്‍ജിനാണ് ബൈക്കിന് കരുത്തേകുക.\nഈ എഞ്ചിന് 9,000 rpm -ല് 44 bhp കരുത്തും 7,000 rpm -ല് 37 Nm torque ഉം സൃഷ്ടിക്കും. ആറ് സ്പീഡാണ് ഗിയര്‍ബോക്സ്. സ്ലിപ്പര് ക്ലച്ച് സംവിധാനവും ബൈക്കില് ഇടംപിടിച്ചിട്ടുണ്ട്. സുഖകരമായ യാത്രയ്ക്ക് മുന്നില് 43 mm ഡുഎസ്ഡി ഫോര്‍ക്കും പിന്നില് മോണോഷോക്കുമാണ് സസ്പെന്‍ഷന്.\nസുരക്ഷയ്ക്കായി മുന്നില് 320 mm ഡിസ്‌കും പിന്നില് 230 mm ഡിസ്‌ക് ബ്രേക്കുമാണുള്ളത്. സ്വിച്ചബിള് എബിഎസ് സംവിധാനവും വാഹനത്തിലുണ്ട്. ബിഎംഡബ്ല്യു G310 GS, കവസാക്കി വെര്‍സിസ് X300, ഹീറോ എക്സ്പള്‍സ് 200, ബെനലി TRK502 എന്നിവരാണ് 390 അഡ്വഞ്ചറിന്റെ പ്രധാന എതിരാളികള്.\nപെര്‍ഫോമന്‍സ് വിഭാഗത്തില് കെടിഎം ബൈക്കുകള് ഇന്ന് ജനപ്രിയ ഓഫറുകളാണ്. ഈ നിരയിലേക്കാണ് പുതിയ അഡ്വഞ്ചര് ടൂറര് മോട്ടോര്‍സൈക്കിള് സ്ഥാനംപിടിക്കുന്നത്. കെടിഎമ്മില് നിന്ന് ആഭ്യന്തര വിപണിയില് എത്തുന്ന ആദ്യ അഡ്വഞ്ചര് ടൂറര് മോഡല് കൂടിയാണിത്.\nകെടിഎം 390 അഡ്വഞ്ചര് പൂനെയിലെ ബജാജിന്റെ ഫാക്ടറിയിലാണ് നിര്‍മ്മിക്കുന്നത്. വിലയുടെ കാര്യത്തില്, 390 അഡ്വഞ്ചറിന് അതിന്റെ നേക്കഡ് സ്ട്രീറ്റ് മോഡലിനേക്കാള് 51,000 രൂപ വില കൂടുതലാണ്.\nഫിലിപ്പൈൻസിലേക്കും ചേക്കേറി കെടിഎം 390 അഡ്വഞ്ചർ\n250 അഡ്വഞ്ചറുമായി കെടിഎം; പ്രധാന ഹൈലൈറ്റുകള് ഇതൊക്കെ\n250 അഡ്വഞ്ചര് അവതരിപ്പിച്ച് കെടിഎം; വില 2.48 ലക്ഷം രൂപ\nപുറത്തിറങ്ങുമുമ്പ് ഡീലർഷിപ്പുകളിലെത്തി കെടിഎം 250 അഡ്വഞ്ചർ; വീഡിയോ\nപുതിയ മെറ്റാലിക് സിൽ‌വർ കളർ ഓപ്ഷനിൽ അണിഞ്ഞൊരുങ്ങി കെടിഎം RC390\nകെടിഎം 250 അഡ്വഞ്ചറിന്റെ അരങ്ങേറ്റം ഉടന്; കൂടുതല് വിവരങ്ങള് ഇങ്ങനെ\nKTM 390 Adventure launched in India. Read in Malayalam.\nStory first published: Tuesday, January 21, 2020, 10:38 [IST]


Emalayalee.com - ഔസേപ്പച്ചനെ കാണ്മാനില്ല (ഒരു പൈങ്കിളി കഥ: സുധീര് പണിക്കവീട്ടില്)\nഔസേപ്പച്ചനെ കാണ്മാനില്ല (ഒരു പൈങ്കിളി കഥ: സുധീര് പണിക്കവീട്ടില്)\nEMALAYALEE SPECIAL 12-Aug-2014\nകഞ്ഞിക്കുഴിക്കാരന് ഔസേപ്പച്ചനെ കാണ്മാനില്ല .ഔസേപ്പച്ചന് കരപ്രമാണിയോ, മന്ത്രിയോ, സ്‌ഥലത്തെ പ്രധാനദിവ്യനോ ഒന്നുമല്ലായിരുന്നു. പിന്നെ അയാളുടെ തിരോധാനത്തിനു എന്തു പ്രസക്‌തിയെന്ന ചോദ്യത്തിനുത്തരമാണു ടിയാന് ഒരു സഹ്രുദയനും എഴുത്തുകാരനുമാണെന്നുള്ളത്. പ്രസിദ്ധീകരണങ്ങളില് നിറഞ്ഞ് നിന്നിരുന്ന, സാഹിത്യവേദികളില് എന്നും സന്നിഹിതനായിരുന്ന ഔസേപ്പച്ചന് പെട്ടെന്ന് രംഗം വിട്ടതാണു `കാണ്മാനില്ല' എന്ന ഉത്‌കണ്‌ഠയുളവാക്കുന്ന വാര്‍ത്തയായത്. ഔസേപ്പച്ചനു എന്തുപ്പറ്റിയെന്നറിയാന് പരദൂഷണവീരന്മാരും വാര്‍ത്താമോഹികളും ശുഷ്‌ക്കാന്തിയോടെ മുന്നോട്ടു വന്നു. ഒപ്പം അദ്ദേഹത്തിന്റെ അഭ്യുദയകാംക്ഷികളും.\nമദ്ധ്യവയസ്സ് കഴിഞ്ഞ അമേരിക്കന് മലയാളികളെ പിടികൂടുന്ന പ്രധാന വ്യാധികളേതെന്ന് ചോദിച്ചാല്, ഷുഗര്, പ്രഷര്, കൊളോസ്‌ട്രോള്, എന്നൊക്കെയായിരിക്കും ഓരോരുത്തരും ഉത്തരം പറയുക. എന്നാല് ഇതിനേക്കാളെല്ലാം ഭീകരമായ ഒരു വ്യാധി അവരെ പിടികൂടുന്നു. അതാണു സാഹിത്യത്തിന്റെ അസ്‌കത. എന്നാല് ഔസേപ്പച്ചന് മദ്ധ്യവയസ്സില് പേനയെടുത്ത് സാഹിത്യലോകത്തിലേക്ക്‌് വന്നവനല്ല.അദ്ദേഹം പണ്ടേമുതല് എഴുതുന്ന സര്‍ഗ്ഗശക്‌തിയുള്ള ഒരു എഴുത്തുകാരനാണു.സ്വര്‍ണ്ണത്തിന്റെ നിറമുണ്ടായിരുന്നു ഔസേപ്പച്ചനു. അമ്മച്ചി സ്‌നേഹത്തോടെ കഴുത്തിലിട്ടുകൊടുത്ത സ്വര്‍ണ്ണമാലയും, ഫോറിന് കൈലിയും, കയ്യില് വിശറിപോലെ പിടിച്ച മനോരമവാരികയുമായി ഔസേപ്പച്ചന് റബ്ബര്‍മരങ്ങള്‍ക്കിടയിലൂടെ നടന്നിറങ്ങി മണിമലയാറിന്റെ തീരത്ത് സൂര്യന് അസ്‌തമിക്കുന്നത്‌് നോക്കിയിരിക്കുമായിരുന്നു.അന്നേ ആ മനസ്സില് കവിത വിരിയുമായിരുന്നു. അതിനു സുഗന്ധം പകരാന് പുഴയ്‌ക്ക് അക്കരെ ആ സമയത്ത് കുളിക്കാനിറങ്ങുന്ന ഏലമ്മയുണ്ടായിരുന്നു. ആ മോഹനാംഗി ഔസേപ്പച്ചന്റെ കവിതാ പ്രവാഹത്തെ സുഗമമാക്കി, സുന്ദരമാക്കി. ഔസേപ്പച്ചന്റെ കവിതകളുടെ സ്രോതസ്സ് ഏലമ്മയായിരുന്നു.\nഅന്നു കണ്ടമലയാള സിനിമകളിലെ താരറാണിമാരായ ഷീലയിലും, ജയഭാരതിയിലും, ശാരദയിലും ഔസേപ്പച്ചന് ഏലമ്മയെ കണ്ടു. ഏലമ്മയെ നോക്കി ഔസേപ്പച്ചന് പാടി: `അക്കരെയാണെന്റെ മാനസം' അതു കേട്ട് നദിയുടെ ഏകാന്തപുളിനത്തില് പുളകം കൊണ്ട് ഏലമ്മ നിന്നു, അവളെക്കുറിച്ച് ഔസേപ്പച്ചന് പാടിയ പാട്ടിനു നിരവധി ഓളങ്ങള് ശ്രുതിയിട്ടു. മണിമലയാറ് ആയിരം പാദസരങ്ങള് കിലുക്കി വീണ്ടും ഒഴുകി. ഔസേപ്പച്ചന് അമേരിക്കയിലുള്ള ഏതോ നഴ്‌സിനെ കെട്ടി പറന്നു. പറന്നുയര്‍ന്ന വിമാനത്തിന്റെ ജാലകവാതിലിലൂടെ തന്റെ നാടിന്റെ രൂപംഅവ്യക്‌തമായി മറഞ്ഞ് പോകുന്നതായി കണ്ടെങ്കിലും അത് ഹ്രുദയത്തില് പതിഞ്ഞ് കിടന്നു. ഒപ്പം ഏലമ്മയും. ആ മധുരനാമം, അവളുടെ ഓര്‍മ്മകള് ഹ്രുദയത്തിന്റെ ഏതോ കോണില് ഒരു പ്രേമകുടീരം തീര്‍ത്ത് ഒതുങ്ങിനിന്നു. ഔസേപ്പച്ചന്റെ ജീവിതം മിന്നുകെട്ടിയവളുമായി സന്തോഷത്തോടെ നീങ്ങി.\nഎല്ലാ ഹ്രുദയത്തിലും ഒരു ശ്‌മശാനമുണ്ടെന്ന് പറഞ്ഞപോലെ ഔസേപ്പച്ചന്റെ ഹ്രുദയവും അതിനപവാദമായിരുന്നില്ല. ഔസേപ്പച്ചന്റെ ഹ്രുദയ കല്ലോലിനിയുടെ തീരത്ത് ഏതോ സ്വപ്‌നത്തിന്റെ തേരിറക്കി കരിനീലകണ്ണുള്ള ഒരു സുന്ദരാംഗി പ്രത്യക്ഷപ്പെട്ടു കൊണ്ടിരുന്നു. കാലത്തിനു ഒരിക്കലും മങ്ങലേല്‍പ്പിക്കാന് കഴിയാത്ത യൗവ്വനകാലത്തെ മധുരസ്‌മരണകള്. എന്നാല് കാലം ഔസേപ്പച്ചന്റെ ബലിഷ്‌ഠവും പരന്നതുമായ നെഞ്ചിന് നടുവില് ഒരു കുഴിയുണ്ടാക്കി. അദ്ദേഹത്തിന്റെ തലമുടികള് ചിരിക്കാന് തുടങ്ങി. മാംസപേശികള് അയയാന് തുടങ്ങി. ഔസേപ്പച്ചന് കണ്ണാടിയില് തന്റെ രൂപം നോക്കി നിന്നു.മദ്ധ്യവയസ്സ് !ഹ്രുദയത്തില് ഒരു വിഷാദത്തിന്റെ തേങ്ങല്. കണ്ണുകളില് നിന്നു ഒരു ചുടുകണ്ണുനീര്‍ത്തുള്ളി. ആ ചൂടു തട്ടി ഹ്രുദയ സരസ്സിലെ പ്രണയപുഷ്‌പമായ ഏലമ്മ ഉയര്‍ത്തെഴുന്നേറ്റു.അവള് ഔസേപ്പച്ചന്റെ ഓര്‍മ്മകളിലേക്ക് ഓടി വന്നു. `കാലില് കൊലുസണിഞ്ഞ ആ സുറിയാനി ക്രുസ്‌ത്യാനി പെണ്ണു അച്ചായ്യാ എന്ന് വസന്തകാലത്തിലെ ഏതോ പൂങ്കുയില് പാടുന്ന മനോഹാരിതയോടെ വിളിച്ചു. ഔസേപ്പച്ചന് അറിയാതെ `എന്തോ' എന്ന് വിളികേട്ടു. അടുത്ത മുറിയില് നിന്നും വന്ന ഭാര്യ പറഞ്ഞു `ഞാന് വിളിച്ചില്ലല്ലോ'' ഔസേപ്പച്ചന് കവിയായതു കൊണ്ട്‌് കാവ്യഭാഷയില് മറുപടി പറഞ്ഞു. `പ്രിയേ നിന്റെ വിളി ഞാന് ഓരോ നിമിഷവും കാതോര്‍ത്ത് നില്‍ക്കയല്ലേ? ഈ പ്രപഞ്ചത്തിലെ ഓരോ ശബ്‌ദവും നിന്റെ വിളിയായി എനിക്ക് തോന്നുന്നു.\nഅന്ന് ഔസേപ്പച്ചന് പേന വീണ്ടും കയ്യിലെടുത്തു. അമേരിക്കന് മലയാള സാഹിത്യത്തിനു അമൂല്യ സംഭാവനകള് നല്‍കി. സാഹിത്യത്തിലെ എല്ലാ ശാഖകളിലുമുള്ള തന്റെ പ്രഭാവം പ്രകടമാക്കി., വിജയം നേടി. കടമിഴികോണില് ഒരു കോടിസ്വപ്‌നങ്ങളുടെ കാര്‍ത്തികവിളക്കുകള് കൊളുത്തി ഏലമ്മ എപ്പോഴും ഔസേപ്പക്ലന്റെ ഓര്‍മ്മകളിലേക്ക് ഓടി വന്നു. ഔസേപ്പച്ചന് കവിയായത്‌കൊണ്ട് ഏലമ്മ എപ്പോഴും നിത്യയൗവ്വന സുന്ദരിയായി . ഒരിക്കലും പ്രായമാകാതെ.\nഏലമ്മ ഹ്രുദയത്തില് ചേക്കേറിയിട്ടുണ്ടെങ്കിലും ഔസേപ്പച്ചനു ഭാര്യയോട് അഗാധമായ പ്രേമമായിരുന്നു.`മഞ്ഞിന്‍ചിറകുള്ള വെള്ളരിപ്രാവേ ഉള്ളിന്റെ ഉള്ളില് തെരയുന്നുതെന്തേ'... എന്ന് പാടി എപ്പോഴും ഭാര്യയുടെ പുറകെ നടക്കുന്ന ഔസേപ്പച്ചനെ ഭാര്യയ്‌ക്കും പ്രാണനായിരുന്നു.ഏലമ്മയും ഔസേപ്പച്ചനും തമ്മിലുണ്ടായിരുന്ന മൂകാനുരാഗത്തിനു ഏകസാക്ഷി പ്രക്രുതിയായിരുന്നത്‌കൊണ്ട് കരകമ്പികളില് പെട്ട് രണ്ടു പേരുടെ സ്വഭാവമഹിമക്ക് കോട്ടം തട്ടിയില്ല. പക്ഷെ നിര്‍മ്മലഹ്രുദയനായ ഔസേപ്പച്ചന് ഏലമ്മയെപ്പറ്റി ഭാര്യയോട് പറഞ്ഞു. ഏലമ്മ തന്റെ എഴുത്തിനുള്ള പ്രചോദന മാത്രമാണെന്നും തന്നിലെ കവിയെ ഉണര്‍ത്തിയത് അവളാണെന്നും. ഔസേപ്പച്ചന്റെ സ്‌നേഹത്തിന്റെ ആഴം അറിയുന്ന ഭാര്യ അതു പൂര്‍ണ്ണമായി വിശ്വസിച്ചു.അത് സത്യവുമായിരുന്നു. ഔസേപ്പച്ചന്റെ രചനകളില് ഏലമ്മ നിറഞ്ഞു നിന്നു. മനോഹരിയായ ഏലമ്മ, അതീവ സുന്ദരിയായ ഏലമ്മ, അവളുടെ നെറ്റിയില് ഔസേപ്പച്ചന് മനസ്സുകൊണ്ടൊരു പൊട്ടു തൊട്ടു. സ്വപ്‌നങ്ങള് കൊണ്ടവള്‍ക്ക് ഒരു മുത്തുമാല നല്‍കി.\nകാറ്റിന്റെ കൈകളില് അവള്‍ക്ക് വേണ്ടി അറേബ്യയില് നിന്നും മുന്തിയ അത്തര് വാങ്ങി കൊടുത്തുവിട്ടു. വസന്തകാല പറവകളുടെ ചുണ്ടിലൂടെ അവള്‍ക്കായി ഒരു പ്രേമസന്ദേശം നല്‍കി.\nഔസേപ്പച്ചന് ആ അനുഭവങ്ങള് കടലാസ്സില് പകര്‍ത്തിയപ്പോള് അവ അനശ്വര പ്രേമത്തിന്റെ കലാസ്രുഷ്‌ടികളായി. അനുവാചക ലോകം അതെല്ലാം ആര്‍ത്തിയോടെ വായിച്ചു. ഏകാന്തതയാണു ഏറ്റവും നല്ല കാന്തയെന്ന് അവിവാഹിതനായ കുഞ്ഞുണ്ണി മാഷ് പറയുമെങ്കിലും ഭാര്യയെ അതിരറ്റ് സ്‌നേഹിക്കുന്ന ഔസേപ്പച്ചനു അവരുടെ ഡ്യൂട്ടി സമയം മാറിയത് വളരെ വേദനയുണ്ടാക്കി. ജോലി കഴിഞ്ഞ് വീട്ടിലെത്തിയാല് ഭാര്യ ഡ്യൂട്ടി കഴിഞ്ഞെത്തും വരെയുള്ള ഏകാന്തത മദ്ധ്യവയസ്സില് ഒരു ശാപമാണെന്ന് ഔസേപ്പച്ചന് വളരെ ദു:ഖത്തോടെ മനസ്സിലാക്കി. മിക്കവാറും ആ കാലത്ത് ടീനേജില് എത്തുന്ന കുട്ടികള് അപ്പോള് അവരുടെ മുറിയില് ഒറ്റക്കിരിക്കാന് തുടങ്ങുന്നു.ഓഷെ രജനീഷ് രണ്ടവസ്‌ഥയെപ്പറ്റി പറയുന്നത് ഔസേപ്പച്ചന് ഓര്‍ത്തു.ലോണ്‍ലിനെസ്സും എലോണ്‍നെസ്സും. ഏകാന്തമായി, തനിച്ച് എന്നൊക്കെ മലയാളത്തില് ഏകദേശ സമാനമായ അര്‍ത്ഥം ആണെങ്കിലും ലോണ്‍ലിനെസ്സ് ഒരു കൂട്ടിനുവേണ്ടി ആഗ്രഹിക്കുന്ന അവസ്‌ഥ അതായ്‌ത് മനുഷ്യന്റെ ദൗര്‍ബല്യവും, എലോണ്‍നെസ്സ് തനിച്ചിരിക്കാനുള്ള ശക്‌തി തേടലുമാണു. പാവം ഔസേപ്പച്ചനു ഭാര്യ ജോലി കഴിഞ്ഞു വരുന്ന വരെയുള്ള കാത്തിരിപ്പ് ഒരു യുഗം പോലെ തോന്നുമായിരുന്നു.സ്‌നേഹമയിയായ ഭാര്യ ഭര്‍ത്താവിന്റെ മനഃപ്രയാസം മുന്‍കൂട്ടികണ്ട് നാട്ടിലെ ദ്രുശ്യമാദ്ധ്യമ ചാനലുകള് കിട്ടുന്ന ഒരു കണക്ഷന് സ്വീകരണ മുറിയിലെ വലിയ ടി.വി.ക്ക് കൊടുത്ത് ഔസേപ്പച്ചനെ സന്തോഷിപ്പിച്ചു. ഔസേപ്പച്ചന് ജോലികഴിഞ്ഞ് വന്ന് സുഗന്ധദ്രവ്യങ്ങള് കലര്‍ത്തിയ ടബ്ബിലെ ചൂടു വെള്ളത്തില് കുളിച്ച് ഭാര്യ അലക്കി മടക്കിവച്ചിരിക്കുന്ന മുണ്ടും ജുബ്ബയും അണിഞ്ഞ്, പണ്ടത്തെ പ്രിയപ്പെട്ട പോണ്‍സ് പൗഡര് പൂശി മേശപ്പുറത്ത് തയ്യാറാക്കി വച്ചിരിക്കുന്ന പഴമ്പൊരിയോ, ഉണ്ണിയപ്പമോ തിന്ന് ഫ്‌ളാസ്‌കില് നിന്നും ചൂടു ചായയും കുടിച്ച്‌് ടി.വിയുടെ മുന്നില് ഇരിക്കും .അപ്പോള് പഴയ മലയാള സിനിമകള് ടി.വി.യില് നിവരുകയായി.\nഅന്നത്തെ അഴകുള്ള അഭിനേത്രികളായ ഷീല, ജയഭാരതി, ശാരദ, ശ്രീവിദ്യ തുടങ്ങിയവര് പ്രദര്‍ശിപ്പിക്കുന്ന നാണം പൂണ്ട രതിഭാവങ്ങള്, മരം ചുറ്റിയോട്ടം, മാര മകോത്സവത്തിന്റെ തേരോട്ടങ്ങള്,കവിത തുളുമ്പുന്ന മനോഹരമായ ഗാനങ്ങള് എല്ലാം ഔസേപ്പച്ചനില് അഭിനിവേശം ഉണ്ടാക്കികൊണ്ടിരുന്നു. തന്റെ യൗവ്വന കാലത്ത് ഉറക്കം കെടുത്തിയിരുന്ന ഈ നടിമാരുടെ സിനിമകള് ഔസേപ്പച്ചനു `കായകല്‍പ്പത്തിന്റെ' ഫലം ചെയ്‌തു തുടങ്ങി. മുട്ടത്ത് വര്‍ക്കിയുടെ നോവലുകള് സിനിമയാക്കിയപ്പോള് ചട്ടയും, മുണ്ടും ധരിച്ച് അരയന്ന പിടകളെപോലെവന്ന അംബികയും, ശാരദയും, ഷീലയും ആ വേഷത്തില് അവരുടെ കൊതിപ്പിക്കുന്ന സൗന്ദര്യം ഔസേപ്പച്ചനെ മത്തു പിടിപ്പിച്ചുകൊണ്ടിരുന്നു. ടി.വി. കണ്ട് കണ്ടങ്ങിരിക്കുമ്പോള് അതാ വരുന്നു ഹ്രുദയാവര്‍ജ്‌ജകമായ ഒരു രംഗം. വയലാര് ദേവരാജന് ടീമിന്റെ ഇമ്പമേറുന്ന ഒരു ഗാനം. `ഈ മയിലാടും കുന്നു മറന്നേ പോയോ, ഈ മണിമലയാറു മറന്നേ പോയോ, വന്നെങ്കില് ഒന്നു വന്നെങ്കില് ഈ വളയിട്ട കൈകളില് വാരിയെടുത്ത്‌കൊണ്ടൂഞ്ഞാലാട്ടും ഞാന്'. ഒരു നാടന് പെണ്ണിന്റെ നിഷ്‌ക്കളങ്കമായ മോഹങ്ങളുടെ ചലച്ചിത്രാവിഷ്‌ക്കാരം. ഔസേപ്പച്ചന്റെ ചിന്തകള്‍ക്ക് ചങ്ങമ്പുഴ പറഞ്ഞപോലെ ചിറകുകള് കിട്ടി. അവ പറക്കാന് തുടങ്ങി. മണിമലയാറ്റിലെ കുളകടവില് പാവാട പൊക്കിക്കുത്തി അലക്കുകല്ലില് തുണി കഴുകുന്ന ഏലമ്മ. ഏലമ്മയാണു ആ ഗാനം പാടുന്നത്. അന്തിവെയിലില് അവളുടെ സ്വേദകണങ്ങള് മുത്തുമണികള് പോലെ തിളങ്ങുന്നു. അലഞൊറിയുന്ന ഓളങ്ങള് അവളുടെപാദങ്ങളെ ഉമ്മവച്ച് നദിയുടെ മാറിലേക്ക് തിരികെ പോകുന്നു. മരക്കൂട്ടങ്ങള്‍ക്കിടയില് ഒരണ്ണാറക്കണ്ണന് പൂവ്വലനെപ്പോലെ ഏലമ്മയെ നോക്കി കമന്റടിക്കുന്നു.ഔസേപ്പച്ചന് പുറത്തേക്ക് നോക്കി.ന്യൂയോര്‍ക്കിലെ ഏതൊ ഉള്‍പ്രദേശം ശാന്തമാകുകയാണ്. നേരം വളരെ ഇരുട്ടി. റോഡിലൂടെ വല്ലപ്പോഴും പോകുന്ന കാറുകള്. നിറഞ്ഞ നിശ്ശബ്‌ദത. വലിയ ഒരു വീട്ടിലെ സ്വീകരണ മുറിയില് ഔസേപ്പച്ചന് ഒറ്റക്ക്.ടി.വി.യില് താരറാണിമാര് അപ്പോള് മനോഹരമായ ഏതൊ ഗാനത്തിനൊപ്പം ചുവടുവവയ്‌ക്കുകയാണു്. അവരുടെ അംഗോപാംഗങ്ങളിലേക്ക് കണ്ണു നട്ടിരുന്നപ്പോള് ഔസേപ്പച്ചന് വികാരവിവശനായി. യൗവ്വനം വീണ്ടും തിരിക്ല് കിട്ടിയപോലെ. വക്ലപ്പോഴും സേവിക്കാറുള്ള ജോണിവാക്കര് കുപ്പി തുറന്നു. ആ സ്വര്‍ണ്ണദ്രാവകം ഏലമ്മയുടെ ചുണ്ടുകളാണെന്ന് അല്ലെങ്കില് ഷീലയുടേയോ, ശരദയുടേയോ ചുണ്ടുകളാണെന്ന് സങ്കല്‍പ്പിച്ച് നുണഞ്ഞു.വികാരം കൊടുമ്പിരി കൊള്ളുമ്പോള് ഒന്നും മതിയാകുന്നില്ല.സ്‌മോളില് നിന്നും ലാര്‍ജിലേക്ക് അങ്ങനെ പെഗ്ഗുകളായി. എന്നിട്ടും ലഹരി, മന്മഥ ലഹരി.വെണ്ണതോല്‍ക്കുമുടലോടെ താരറാണിമാരില് ആരോ വരുന്നു. അവള് മനസ്സിലെ നൃത്തമണ്ഡപത്തില് ചിലങ്ക കിലുക്കി ആടിതിമിര്‍ക്കയാണു.ഔസേപ്പച്ചനു നിയന്ത്രിക്കാനാവാത്ത കാമദാഹം.ദാഹശമനത്തിനായി ജോണിവാക്കര് മൊത്തി മൊത്തി കുടിച്ചുകൊണ്ടിരുന്നു.ദിനരാത്രങ്ങള് അങ്ങനെ കടന്നുപോയി. ഔസേപ്പച്ചന്റെ കയ്യില് പേനക്ക് പകരം ജോണിവാക്കറായി.ഓരോ ദിവസവും ഡ്യൂട്ടി കഴിഞ്ഞ് വരുന്ന ഭാര്യ സമനില തെറ്റി ഉറക്കംതൂങ്ങിയിരിക്കുന്ന ഔസേപ്പച്ചനെ കണ്ട് ഖിന്നയായി.മുമ്പൊക്കെ ചിങ്ങ നിലാവുദ്ദിച്ചത്‌പോലെ ചിരിതൂകി വാതില് തുറന്ന് എതിരേല്‍ക്കാറുള്ള പ്രിയങ്കരനായ അച്ചായന്.അവര്‍ക്ക് സങ്കടം സഹിക്കാന് കഴിഞ്ഞില്ല.ജോലി കഴിഞ്ഞ് വന്നാല് ടി.വി.പരിപാടിയും ജോണിവാക്കറുമായി സമയം ചിലവഴിക്കുന്നത് ഔസേപ്പച്ചന് പതിവാക്കി കഴിഞ്ഞു.ആ മനസ്സില് ഇപ്പോള് മദിരയും മദിരാക്ഷിയും മാത്രം.താര സുന്ദരിമാരുടെ നടന വിസ്‌മയത്തിനു മുന്നില് കണ്ണും വിടര്‍ത്തി ഔസേപ്പച്ചന് അഭിനിവേശത്തോടെ ഇരുന്നു.\nപത്രതാളുകളില് നിന്ന് ഔസേപ്പച്ചന് അപ്രത്യക്ഷനായി. ഔസേപ്പച്ചനു അതൊന്നും വിഷയമല്ലായിരുന്നു. എന്നാല് അദ്ദേഹത്തിന്റെല്‌പഭാര്യ മാതാവിനോട് മുട്ടിപ്പായി പ്രാര്‍ത്ഥിക്ലു.അന്നു പതിവുപോലെ അവര് വന്നപ്പോള് ഔസേപ്പച്ചന് ഒരു പ്രതിമ കണക്കെ മിണ്ടാതിരിക്കയാണു്.മേശപ്പുറത്ത് ഒഴിഞ്ഞ കുപ്പികള്. അവര് ദുഃഖം ഒതുക്കാന് ശ്രമിച്ചെങ്കിലും വിതുമ്പിപോയി. അവര് കുരിശ്ശ്‌മാല കടിച്ചുപിടിച്ച് സങ്കടത്തോടെ നിന്നു. കണ്ണുനീര്‍ത്തുള്ളികള് അവരുടെ കവിളില് വീണു ഉടഞ്ഞ് തകര്‍ന്നു. അവര് മാതാവിനോട് പ്രാര്‍ത്ഥിച്ചു.എന്തൊ അത്ഭുതം പോലെ ഔസേപ്പച്ചന് ലഹരിയില് നിന്നുണര്‍ന്നു.അദ്ദേഹം അവരുടെയടുത്ത് വന്നു. അവരുടെ കവിളിലെ കണ്ണുനീര് തുടച്ചു. മദ്ധ്യവയസ്സിലെത്തിയിട്ടും അവരുടെകവിളിലെ ശോണിമ കുറഞ്ഞിരുന്നില്ല.\nഔസേപ്പച്ചനു കുറേശ്ശേ ബോധം തിരിച്ചു കിട്ടുകയാണ്. ഇടവക പള്ളിയില് വച്ച് ഒരു തെളിഞ്ഞ മീനമാസദിനത്തില് താന് മിന്നുകെട്ടി സ്വന്തമാക്കിയവള്. അന്ന് മന്ത്രകോടി വാങ്ങുമ്പോള് അരുണാഭമായ കവിളുകള്. ആ കവിളിലാണീ ചുടുകണ്ണീര്. അന്നത്തെ പുരോഹിതന്റെ വാക്കുകള് അയാള് കേള്‍ക്കാന് തുടങ്ങി. നീ ഉണ്ടില്ലേലും അവളെ ഊട്ടുക' ഔസേപ്പച്ചന് ഗദ്‌ഗദ്‌കണ്‌ഠനായി പറഞ്ഞു, നീ വരുന്നതിനു മുമ്പ് ഞാന് ഉണ്ടു, കുടിച്ചു. ഒരു കുക്കുടത്തിന്റെ അശ്ശീലഭാഗങ്ങള് (തുട, മാറ്, അടിവയര്) മുഴുവന് തനിയെ തിന്നു. നീ തിന്നോയെന്ന് തിരക്കിയില്ല. കര്‍ത്താവ് എന്നോട് പൊറുക്കില്ല എല്ലാം ഈ ജോണിവാക്കര് കാരണമാണ്. ആതുരസേവനം കഴിഞ്ഞ് ശുഭ്രവസ്ര്‌തധാരിയായി നില്‍ക്കുന്ന ഭാര്യയോട് അയാള് പറഞ്ഞു. `ഞാന് ഇനിമേല് കുടിക്കുകയില്ല, നിന്നാണെ സത്യം.നമ്മുടെ മക്കളാണെ സത്യം'. അത് പോരാഞ്ഞിട്ട് അയാള് മാതാവിന്റെ രൂപത്തെ നോക്കി മാതാ എന്നു പറയുമ്പോഴേക്കും ഭാര്യ വായ പൊത്തിപ്പിടിച്ചു.പൂസ്സായിട്ട് ചെയ്യുന്ന ഈ സത്യത്തിനു എന്തു വിലയെന്ന് അവര് പരിഭവത്തോടെ ചോദിച്ചപ്പോള് ഔസേപ്പച്ചന് ഗൗരവത്തോടെ പറഞ്ഞു. നീ മാതാവിനെ വിളിച്ചപേക്ഷിക്കുന്നത് കൊണ്ട് മാതാവിന്റെ കൃപയില് ഞാന് ഇപ്പൊള് സമചിത്തനാണ്. എനിക്ക് നല്ല ബോധം ഉണ്ട്.സത്യമാണു ഞാന് പറയുന്നത്.ഞാന് ഇനി മുതല് കുടിക്കില്ല'. പിന്നെ ഭാര്യയെ നോക്കി അനുരാഗവിലോചനനായി പാടി. `മഞ്ഞിന് ചിറകുള്ള വെള്ളരിപ്രാവേ...' അവര് മനോഹരമായി മന്ദഹസിച്ചു. എന്നാല് കുടി നിര്‍ത്തികഴിഞ്ഞതിനു ശേഷം ഔസേപ്പച്ചന് ഒരു കാര്യം മനസ്സിലാക്കി. തന്റെ മനസ്സില് നിന്നും ഏലമ്മ പോയിരിക്കുന്നു. തന്റെ സര്‍ഗ്ഗഭാവനകള് നഷ്‌ടപ്പെട്ടിരിക്കുന്നു.അയാള് സ്വപനം മൂവിയില് സുധീര് പാടുന്നത്‌പോലെ പാടി `നീ വരൂ കാവ്യ ദേവതേ...' എന്നാല് കാവ്യദേവത വന്നില്ല. ഔസേപ്പച്ചന് നിരാശനായെങ്കിലും ആത്മാര്‍ത്ഥമായി പശ്‌ചാത്ത്‌പിച്ച് മുട്ടിപ്പായി ദിവസവും മാതാവിനോട് പ്രാര്‍ത്ഥിച്ചാല് സര്‍ഗ്ഗശക്‌തി തിരിച്ചുകിട്ടുമെന്ന് ഭാര്യ ഉറപ്പ് കൊടുത്തതനുസരിച്ച് ഔസേപ്പച്ചന് ആ ദൗത്യത്തിലാണു. എല്ലാ അനുഗ്രഹങ്ങളോടും കൂടി ഔസേപ്പച്ചന് തിരിച്ച് വരുമെന്ന് ആശിക്കാം.


പ്രായപൂത്തിയാവാത്ത പെണ്‍കുട്ടിയെ കാറിനുള്ളില് വച്ച് പീഡിപ്പിച്ച മുന് ഇമാം പിടിയില്. – Swale Online\nപ്രായപൂത്തിയാവാത്ത പെണ്‍കുട്ടിയെ കാറിനുള്ളില് വച്ച് പീഡിപ്പിച്ച മുന് ഇമാം പിടിയില്.\nExclusive Headline News News Thiruvananthapuram\nപ്രായപൂത്തിയാവാത്ത പെണ്‍കുട്ടിയെ കാറിനുള്ളില് വച്ച് പീഡിപ്പിച്ച മുന് ഇമാം ഷഫീഖ് അല് ഖാസിമിയെ പൊലീസ് പിടികൂടി. സംഭവത്തിന് ശേഷം ഒളിവല് കഴിഞ്ഞിരുന്ന ഇമാമിനെ തമിഴ്‌നാട്ടിലെ മധുരയില് നിന്നുമാണ് പൊലീസ് പിടികൂടിയത്. ഖാസിമിയെ ഒളിവില് കഴിയാന് സഹായിച്ച ഫാസിലിനെയും ഇവര് ഉപയോഗിച്ച വാഹനവും പൊലീസ് കസ്റ്റഡിയിലെടുത്തിട്ടുണ്ട്.\nപേപ്പാറ വനത്തോട് ചേര്‍ന്ന റബ്ബര് തോട്ടത്തില് ഖാസിമിയെയും 14 വയസായ പെണ്‍കുട്ടിയെയും സംശയാസ്പദമായ സാഹചര്യത്തില് തൊഴിലുറപ്പ് തൊഴിലാളികള് കണ്ടതോടെയാണ് സംഭവം പുറത്തറിയുന്നത്. പെണ്‍കുട്ടിയുടെ ബന്ധുക്കള് പരാതി നല്‍കാതിരുന്നതിനാന് പൊലീസ് സംഭവത്തില് കേസ് രജിസ്റ്റര് ചെയ്തിരുന്നില്ല.\nഎന്നാല് തോളിത്തോട് ജമാത്ത് പ്രസിഡന്റ് സംഭവത്തില് പരാതിയുമായി പൊലീസിനെ സമീപിക്കുകയായിരുന്നു. അഞ്ച് ദിവസത്തെ കൌണ്‍സലിംഗിന് ശേഷമാണ് പീഡനത്തിനിരയയതായി പെണ്‍കുട്ടിയില്‍നിന്നും കാര്യങ്ങള് വ്യക്തമായത്. ഇതിനിടെ പ്രതി ഷഫീഖ് അല് ഖാസിമി ഒളിവില് പോയിരുന്നു.\nആദ്യം എറണാകുളത്തായിരുന്ന ഇമാം പിന്നീട് കേസ് എടുത്ത് പൊലീസ് അന്വേഷണം ഊര്‍ജ്ജിതമാക്കിയപ്പോള് കോയമ്ബത്തൂരിലേക്ക് മാറി. ഇതിനെക്കുറിച്ച് സൂചന പൊലീസിന് കിട്ടിയിരുന്നു ഇവിടുന്ന് ഇയാള് വിജയവാഢയിലേക്ക് കടന്നു. അതിനിടിയല് പൊലീസിനും പൊതുജനത്തിനും പരിചിതമായ താടി അടക്കമുള്ള രൂപം ഇമാം മാറ്റിയിരുന്നു. മുടിവെട്ടി, താടി പൂര്‍ണ്ണമായും കളഞ്ഞു.\nപക്ഷെ അവിടുത്തെ സിസിടിവി ദൃശ്യങ്ങളില് നിന്നും പുതിയ രൂപത്തിലായ ഇമാമിനെ പൊലീസ് തിരിച്ചറിഞ്ഞത് നിര്‍ണ്ണായകമായി.\nപാലക്കാട് അതിര്‍ത്തിയില് നിന്നും ഖാസിമിയെ ഒളിവില് കഴിയാന് സഹായം ചെയ്ത് നല്‍കിയ രണ്ട് സഹോദരന്മാരെ പൊലീസ് നേരത്തെ അറസ്റ്റ് ചെയ്തിരുന്നു.\nTags: swaleinternationalnews, swaleonline, swaleonlinethrissur, Thiruvananthapuram\nപാറശാലയില് ബി ജെ പി – സി പി എം സംഘര്‍ഷം\nHeadline News Local News News Politics Thrissur


socks and women fertility: സ്ത്രീകള് ഈ സമയത്തു കാലില് സോക്‌സിട്ടാല് ഗര്‍ഭസാധ്യത കൂടും.... - how wearing socks increases fertility chances | Samayam Malayalam\nhow wearing socks increases fertility chances\nSamayam Desk | Lipi | Updated: 21 Apr 2020, 12:27:26 PM\nസ്ത്രീയുടേയും പുരുഷന്റേയും വന്ധ്യതാ പ്രശ്‌നങ്ങള് അകലാനും പ്രത്യുല്‍പാദന ശേഷി വര്‍ദ്ധിപ്പിയ്ക്കാനുമുള്ള പല വഴികളും സയന്‍സില് പറയുന്നതുണ്ട്. ഇതില് ചിലതെങ്കിലും നമുക്ക് ആശ്ചര്യമുളവാക്കുന്ന ഘടകങ്ങളുമാകാം.\nഗര്‍ഭധാരണം എന്നത് ചിലര്‍ക്ക് എളുപ്പമേറിയ സംഗതിയായിരിയ്ക്കും. ചിലര്‍ക്കാകട്ടെ, എറെക്കാലത്തെ കാത്തിരിപ്പും. ഗര്‍ഭധാരണം വൈകുന്നതിന്, നടക്കാതിരിയ്ക്കുന്നതിന് പ്രശ്‌നങ്ങള് പലതുണ്ടാകാം. ചിലപ്പോള് സ്ത്രീയ്ക്കും പുരുഷനും പ്രശ്‌നമില്ലാതെയായിരിയ്ക്കും. ചിലപ്പോള് പുരുഷ പ്രശ്‌നം, ചിലപ്പോള് സ്ത്രീയുടേത്. പുരുഷ വന്ധ്യതയ്ക്കു കാരണങ്ങള് ബീജ സംബന്ധമായ പ്രശ്‌നങ്ങളെങ്കില് സ്ത്രീയുടേയത് ആര്‍ത്തവ, ഓവുലേഷന് സംബന്ധമായാകാം. ഇതല്ലാതെ യൂട്രസ് സംബന്ധിയായ പ്രശ്‌നങ്ങളാലും സ്ത്രീ വന്ധ്യതയുണ്ടാകാറുണ്ട്. ഇതു പോലെ തന്നെ സ്ത്രീയുടേയും പുരുഷന്റേയും വന്ധ്യതാ പ്രശ്‌നങ്ങള് അകലാനും പ്രത്യുല്‍പാദന ശേഷി വര്‍ദ്ധിപ്പിയ്ക്കാനുമുള്ള പല വഴികളും സയന്‍സില് പറയുന്നതുണ്ട്. ഇതില് ചിലതെങ്കിലും നമുക്ക് ആശ്ചര്യമുളവാക്കുന്ന ഘടകങ്ങളുമാകാം.\nഗര്‍ഭധാരണം നടക്കാന് സോക്‌സ് ധരിയ്ക്കുക എന്നത്\nഇതില് ഒന്നാണ് സ്ത്രീയുടെ ഗര്‍ഭധാരണ ശേഷി വര്‍ദ്ധിപ്പിയ്ക്കാന്, പെട്ടെന്നു ഗര്‍ഭധാരണം നടക്കാന് സോക്‌സ് ധരിയ്ക്കുക എന്നത്. സോക്‌സ് ധരിച്ചുറങ്ങുന്നതും സോക്‌സ് ധരിയ്ക്കുന്നതുമെല്ലാം സ്ത്രീയുടെ പ്രത്യുല്‍പാദനശേഷി വര്‍ദ്ധിപ്പിയ്ക്കും, ഗര്‍ഭധാരണ ശേഷി വര്‍ദ്ധിപ്പിയ്ക്കും എന്നു പറയുന്നതിന് സയന്‍സ് അടിസ്ഥാനവുമുണ്ട്. ഇതിന് സയന്‍സ് നല്‍കുന്ന വിശദീകരണം എന്തെന്നറിയൂ. ചൈനീസ് ശാസ്ത്രത്തില് ഇതിന്റെ പ്രസക്തിയെക്കുറിച്ച് വിശദമായി പ്രതിപാദിയ്ക്കുന്നുണ്ട്.\nസോക്‌സ് ധരിയ്ക്കുമ്പോള് നമ്മുടെ കാല് ഭാഗം ചൂടാകുന്നു\nസോക്‌സ് ധരിയ്ക്കുമ്പോള് നമ്മുടെ കാല് ഭാഗം ചൂടാകുന്നു. കാലിലെ ചൂട് ശരീരത്തിലേയ്ക്കു കടക്കുന്നു. അതായത് കാല് ചൂടാകുമ്പോള് ശരീരം ചൂടാകുന്നു. ഇത് ശരീരത്തിലെ രക്തപ്രവാഹം വര്‍ദ്ധിപ്പിയ്ക്കുന്നു. പ്രത്യേകിച്ചും യൂട്രസിലേയ്ക്കുള്ള രക്തപ്രവാഹം. ഇത് ഗര്‍ഭധാരണത്തിന് അനുകൂലമായ ഘടകമാണ്. മാത്രമല്ല, സ്ത്രീയുടെ കാലിലെ നാഡികള് യൂട്രസുമായി ബന്ധപ്പെട്ടിരിയ്ക്കുകയും ചെയ്യുന്നു. ഇതാണ് ഗര്‍ഭധാരണ ശേഷി വര്‍ദ്ധിപ്പിയ്ക്കാന് സോക്‌സ് സഹായിക്കുമെന്നു പറയുന്നത്.\nകോള്‍ഡ് യൂട്രസ് ഗര്‍ഭധാരണത്തിനു തടസം നില്‍ക്കുന്ന ഒന്നാണ്\nകോള്‍ഡ് യൂട്രസ് ഗര്‍ഭധാരണത്തിനു തടസം നില്‍ക്കുന്ന ഒന്നാണ്. ഗര്‍ഭധാരണത്തിന് പ്രധാനപ്പട്ടൊരു ഹോര്‍മോണാണ് പ്രൊജസ്‌ട്രോണ് എന്ന ഹോര്‍മോണ്. ഈ ഹോര്‍മോണ് യൂട്രസടക്കമുള്ള ശരീര ഭാഗങ്ങളെ ചൂടാക്കി വയ്ക്കുന്നു. കോള്‍ഡ് യൂട്രസ് ഇംപ്ലാന്റേഷന്, അതായത് ബീജ, അണ്ഡ സംയോഗം നടന്നുണ്ടാകുന്ന ഭ്രൂണം ഗര്‍ഭപാത്ര ഭിത്തിയില് പറ്റിപ്പിടിച്ചു വളരാന് തുടങ്ങുന്ന അവസ്ഥയ്ക്കു തടസം നില്‍ക്കുന്ന ഒന്നാണ്. തൈറോയ്ഡിന് മരുന്നില്ലാതെ മൂന്നു ചേരുവയില് പരിഹാരം\nഒരു സ്ത്രീയില് ഓവുലേഷന് സമയത്താണ് ഗര്‍ഭധാരണ സാധ്യത\nഒരു സ്ത്രീയില് ഓവുലേഷന് സമയത്താണ് ഗര്‍ഭധാരണ സാധ്യതയുള്ളത് . ഈ സമയത്തെ ബീജ, അണ്ഡ കൂടിച്ചേരലാണ് ഇതിനു കാരണമാകുന്നത്. ഓവുലേഷന് സമയത്ത്, പ്രത്യേകിച്ചു ബന്ധപ്പെടുന്ന സമയത്തും ശേഷവും സ്ത്രീ സോക്‌സിടുന്നത് സ്ത്രീയിലെ ഗര്‍ഭധാരണ സാധ്യത വര്‍ദ്ധിപ്പിയ്ക്കുന്നുവെന്ന് സയന്‍സ് പറയുന്നു. സ്ത്രീയില് പെട്ടെന്നു ഗര്‍ഭധാരണം നടക്കുവാന് സയന്‍സ് പറയുന്ന ഒരു വഴിയാണ് ഓവുലേഷന് സമയത്തു പ്രധാനമായും സോക്‌സ് ധരിയ്ക്കുകയെന്നത്. ഇതിലൂടെ യൂട്രസിലേയ്ക്കുള്ള രക്തപ്രവാഹം വര്‍ദ്ധിയ്ക്കുകയും ചെയ്യുന്നു. ഇംപ്ലാന്റേഷന് മാത്രമല്ല, ഗര്‍ഭധാരണം നടക്കാനും ആവശ്യത്തിനുള്ള രക്തപ്രവാഹം അത്യാവശ്യമാണ്.\nചൈനീസ് ശാസ്ത്രത്തില് ഇതിന്റെ പ്രസക്തിയെക്കുറിച്ച് വിശദമായി പ്രതിപാദിയ്ക്കുന്നുണ്ട്. പാദത്തിന്റെ ടെംപറേച്ചര് വയറിന്റെ, യൂട്രസിന്റെ ടെംപറേച്ചറുമായി ബന്ധപ്പെട്ടിരിയ്ക്കുന്നു. കാല് ചൂടാകുമ്പോള് ശരീരത്തില് ഊര്‍ജപ്രവാഹവുമുണ്ടാകും. ഈ എനര്‍ജി യൂട്രസിലും പെല്‍വിക് പ്രദേശത്തും ഊര്‍ജം നല്‍കുന്നു. ഇതാണ് സ്ത്രീയുടെ കാല് ചൂടാക്കി വയ്ക്കുന്നത് ഗര്‍ഭധാരണ ശേഷി വര്‍ദ്ധിപ്പിയ്ക്കുന്നുവെന്നു പറയുന്നത്. പ്രത്യേകിച്ചും ഓവുലേഷന് സമയത്തും ഇംപ്ലാന്റേഷന് നടക്കാന് സാധ്യതയുള്ള ഓവുലേഷന് ശേഷം 10-12 ദിവസങ്ങളിലും.\nആര്‍ത്തവം തെറ്റും മുന്‍പേ,2ആഴ്ചയില് അറിയാം ഗര്‍ഭം.. ആര്‍ട്ടിക്കിള് ഷോ\nസ്ത്രീ വ്ന്ധ്യത കാലിലെ സോക്‌സും ഗര്‍ഭധാരണവും women fertility chances women fertility socks and women fertility socks and pregnancy chances increase women fertility\nWeb Title : how wearing socks increases fertility chances


ദൈവം എന്നെ സ്നേഹിക്കുന്നുവെന്ന് എനിക്ക് എങ്ങനെ അറിയാം? - BibleAsk\nദൈവം എന്നെ സ്നേഹിക്കുന്നുവെന്ന് എനിക്ക് എങ്ങനെ അറിയാം?\nപുത്രൻ പിതാവിന്റെ സ്നേഹം വെളിപ്പെടുത്തി\nഅവന്റെ മരണത്താൽ രക്ഷിക്കപ്പെട്ടു\nദൈവത്തിന്റെ പുത്രന്മാരും പുത്രിമാരും\n“ദൈവം സ്നേഹമാണ്” (1 യോഹന്നാൻ 4:16) എന്ന് ബൈബിൾ പ്രഖ്യാപിക്കുന്നു.\nസ്നേഹം ഭൂതകാലത്തിൽ ദൈവത്തിന്റെ പ്രബലമായ ഗുണമാണ്, അവൻ ഒരിക്കലും മാറാത്തതിനാൽ ഭാവിയിലും അത് തുടരും (യാക്കോബ് 1:17). “നിന്റെ മഹത്വം എനിക്ക് കാണിച്ചുതരേണമേ” എന്ന് മോശ പ്രാർത്ഥിച്ചപ്പോൾ, “എന്റെ എല്ലാ നന്മകളും ഞാൻ നിന്റെ മുമ്പിൽ കടത്തിവിടും” (പുറപ്പാട് 33:18, 19) എന്ന് കർത്താവ് മറുപടി പറഞ്ഞു. കർത്താവ് മോശെയുടെ മുമ്പിൽ ചെന്ന് അരുളിച്ചെയ്തു: “യഹോവ അവന്റെ മുമ്പാകെ കടന്നു ഘോഷിച്ചതു എന്തെന്നാൽ: യഹോവ, യഹോവയായ ദൈവം, കരുണയും കൃപയുമുള്ളവൻ; ദീർഘക്ഷമയും മഹാദയയും വിശ്വസ്തതയുമുള്ളവൻ.\nആയിരം ആയിരത്തിന്നു ദയ പാലിക്കുന്നവൻ; അകൃത്യവും അതിക്രമവും പാപവും ക്ഷമിക്കുന്നവൻ; കുറ്റമുള്ളവനെ വെറുതെ വിടാതെ പിതാക്കന്മാരുടെ അകൃത്യം മക്കളുടെമേലും മക്കളുടെ മക്കളുടെമേലും മൂന്നാമത്തെയും നാലാമത്തെയും തലമുറയോളം സന്ദർശിക്കുന്നവൻ”(പുറപ്പാട് 34:6, 7). കർത്താവ് “കരുണയിൽ പ്രസാദിക്കുന്നു” (യോനാ 4:2; മീഖാ 7:18) നിസ്സഹായരായ പാപികൾക്ക് നിത്യജീവന്റെ പ്രത്യാശ നൽകുന്നുവെന്ന് തിരുവെഴുത്തുകൾ പ്രഖ്യാപിക്കുന്നു (സങ്കീർത്തനങ്ങൾ 103:8-14; 145:8; യിരെമ്യാവ് 29:11; 31:3 ).\nരക്ഷയുടെ പദ്ധതി മനസ്സിലാക്കുന്നതിൽ “ദൈവം സ്നേഹമാണ്” എന്ന പ്രസ്താവനയ്ക്ക് അനന്തമായ മൂല്യമുണ്ട്. മനുഷ്യരാശിയെ കുറ്റബോധത്തിൽ നിന്നും മരണത്തിൽ നിന്നും രക്ഷിക്കാൻ ദൈവപുത്രനെ അനുവദിക്കുന്ന പദ്ധതിയെ പ്രചോദിപ്പിക്കാൻ സ്നേഹത്തിന് മാത്രമേ കഴിയൂ” സ്നേഹിതന്മാർക്കുവേണ്ടി ജീവനെ കൊടുക്കുന്നതിലും അധികമുള്ള സ്നേഹം ആർക്കും ഇല്ല.”തന്റെ ഏകജാതനായ പുത്രനിൽ വിശ്വസിക്കുന്ന ഏവനും നശിച്ചുപോകാതെ നിത്യജീവൻ പ്രാപിക്കേണ്ടതിന്നു ദൈവം അവനെ നല്കുവാൻ തക്കവണ്ണം ലോകത്തെ സ്നേഹിച്ചു” (യോഹന്നാൻ 3:16).\n“സ്നേഹിതന്മാർക്കുവേണ്ടി ജീവനെ കൊടുക്കുന്നതിലും അധികമുള്ള സ്നേഹം ആർക്കും ഇല്ല” (യോഹന്നാൻ 15:13).\nപിതാവിനെ കഠിനനും പരുഷവുമായ ന്യായാധിപനായി കാണാൻ സാത്താൻ മനുഷ്യരെ നയിച്ചു. ദൈവത്തിന്റെ അനന്തമായ സ്നേഹം ലോകത്തിന് വെളിപ്പെടുത്തി, ഈ ഇരുണ്ട പ്രതിച്ഛായ ഇല്ലാതാക്കുക എന്നതായിരുന്നു അത്തിനായി. ദൈവപുത്രൻ മനുഷ്യരുടെ ഇടയിൽ ജീവിക്കാൻ വന്നു (യോഹന്നാൻ 1:18. യോഹന്നാൻ 14:8, 9). മാലാഖമാരുടെ ആരാധനയിൽ നിന്നും സ്വർഗം വിട്ടുപോകാൻ പിതാവ് തന്റെ പുത്രനെ അനുവദിച്ചു, മാനവികതയെ രക്ഷിക്കുന്നതിനായി അപമാനവും മാനഹാനിയും വിദ്വേഷവും മരണവും സഹിച്ചു. “നമ്മുടെ സമാധാനത്തിന്നായുള്ള ശിക്ഷ അവന്റെമേൽ ആയി അവന്റെ അടിപ്പിണരുകളാൽ നമുക്കു സൌഖ്യം വന്നുമിരിക്കുന്നു”(യെശയ്യാവു 53:5).\nതന്റെ ഭൗമിക ദൗത്യം വിവരിക്കുമ്പോൾ ക്രിസ്തു പറഞ്ഞു. “ദരിദ്രന്മാരോടു സുവിശേഷം അറിയിപ്പാൻ കർത്താവു എന്നെ അഭിഷേകം ചെയ്കയാൽ അവന്റെ ആത്മാവു എന്റെമേൽ ഉണ്ടു; ബദ്ധന്മാർക്കു വിടുതലും കുരുടന്മാർക്കു കാഴ്ചയും പ്രസംഗിപ്പാനും പീഡിതന്മാരെ വിടുവിച്ചയപ്പാനും” (ലൂക്കോസ് 4:18). സാത്താനാൽ അടിച്ചമർത്തപ്പെട്ട എല്ലാവരെയും സുഖപ്പെടുത്താനും നന്മ ചെയ്യാനും ക്രിസ്തു സഞ്ചരിച്ചു. നാം അവന്റെ മഹത്വത്തിൽ പങ്കാളികളാകേണ്ടതിന് അവൻ “ദുഃഖമുള്ള ഒരു മനുഷ്യൻ” ആയിത്തീർന്നു. അവൻ, ആർദ്രതയുള്ള, കരുണയുള്ള രക്ഷകൻ, “ജഡത്തിൽ പ്രത്യക്ഷനായ” ദൈവമായിരുന്നു (1 തിമോത്തി 3:16).\n“ദൈവം ക്രിസ്തുവിൽ ആയിരുന്നു, ലോകത്തെ തന്നോട് അനുരഞ്ജിപ്പിക്കാൻ ” (2 കൊരിന്ത്യർ 5:19). ദൈവവുമായി ഒന്നായിരുന്ന അവൻ, ദൈവത്തിനും മനുഷ്യനും ഇടയിൽ പാപം ഉണ്ടാക്കുന്ന ഭയങ്കരമായ വേർപിരിയൽ കുരിശിൽ അവന്റെ ആത്മാവിൽ അനുഭവപ്പെട്ടു. അവൻ നിലവിളിച്ചു: എന്റെ ദൈവമേ, എന്റെ ദൈവമേ, നീ എന്നെ കൈവിട്ടതെന്തു? (മത്തായി 27:46). പാപഭാരമാണ് ദൈവപുത്രന്റെ ഹൃദയത്തെ തകർത്തത്. ദൈവം തന്റെ പുത്രനോടൊപ്പം കഷ്ടപ്പെട്ടു. ഗെത്സെമനെയുടെ വേദനയിൽ, കാൽവരിയുടെ മരണത്തിൽ, അനന്തമായ സ്നേഹത്തിന്റെ ഹൃദയം മനുഷ്യന്റെ വീണ്ടെടുപ്പിന്റെ വില നൽകി. യേശു പറഞ്ഞു, “അതുകൊണ്ട് എൻറെ പിതാവ് എന്നെ സ്നേഹിക്കുന്നു, എന്തുകൊണ്ടെന്നാൽ ഞാൻ എൻറെ ജീവനെ വീണ്ടും എടുക്കേണ്ടതിന് അതിനെ വെച്ചുകൊടുക്കുന്നു” (യോഹന്നാൻ 10:17). അതായത്, “എന്റെ പിതാവ് നിങ്ങളെ എത്രമാത്രം സ്നേഹിച്ചു, നിങ്ങളെ വീണ്ടെടുക്കാൻ എന്റെ ജീവൻ നൽകിയതിന് അവൻ എന്നെ കൂടുതൽ സ്നേഹിക്കുന്നു.\nദൈവവുമായി ഒന്നായിരുന്ന ക്രിസ്തു, ഒരിക്കലും തകരാത്ത ബന്ധങ്ങളാൽ മനുഷ്യ മക്കളുമായി തന്നെത്തന്നെ ബന്ധിപ്പിച്ചിരിക്കുന്നു. “അവരെ സഹോദരന്മാർ എന്ന് വിളിക്കാൻ അവൻ ലജ്ജിക്കുന്നില്ല” (എബ്രായർ 2:11).\nമനുഷ്യ സ്വഭാവം സ്വീകരിച്ചുകൊണ്ട് ക്രിസ്തു മനുഷ്യത്വത്തെ ഉയർത്തി. ക്രിസ്തുവുമായുള്ള ബന്ധത്തിലൂടെ അവർ “ദൈവപുത്രന്മാർ” എന്ന പേരിന് യോഗ്യരാകുന്നിടത്ത് വീണുപോയ മനുഷ്യരെ സ്ഥാപിക്കുന്നു.\nഅപ്പോസ്തലനായ യോഹന്നാൻ പ്രഖ്യാപിച്ചു, “ഇതാ, നാം ദൈവത്തിന്റെ പുത്രന്മാർ എന്ന് വിളിക്കപ്പെടുന്നതിന് പിതാവ് നമുക്ക് എത്രമാത്രം സ്നേഹമാണ് നൽകിയിരിക്കുന്നത്” (1 യോഹന്നാൻ 3:1). അതിക്രമത്തിലൂടെ മനുഷ്യപുത്രന്മാർ സാത്താന്റെ പ്രജകളായിത്തീരുന്നു. എന്നാൽ ക്രിസ്തുവിന്റെ പാപപരിഹാരബലിയിലുള്ള വിശ്വാസത്താൽ ആദാമിന്റെ പുത്രന്മാർ ദൈവത്തിന്റെ പുത്രന്മാരാകുന്നു.\nദൈവം നമ്മെ പരീക്ഷിക്കുമോ?\nTable of Contents മനുഷ്യനെ ആത്മീയമായി സഹായിക്കാൻ ദൈവം അവനെ പരീക്ഷിക്കുന്നുപിശാച് മനുഷ്യനെ വീഴ്ത്താൻ പരീക്ഷിക്കുന്നുപരിശോധനകൾ പരിഷ്കരണം ഉണ്ടാക്കുന്നുവിശ്വാസികൾ ആത്മാക്കളെ പരീക്ഷിക്കണം This post is also available in: English (ഇംഗ്ലീഷ്) हिन्दी (ഹിന്ദി)മനുഷ്യനെ ആത്മീയമായി സഹായിക്കാൻ ദൈവം അവനെ…\nThis post is also available in: English (ഇംഗ്ലീഷ്) हिन्दी (ഹിന്ദി)പഴയനിയമത്തിൽ, അബ്രഹാമിനെ ദൈവത്തിന്റെ സുഹൃത്ത് എന്ന നിലയിൽ ആദ്യമായി പരാമർശിക്കുന്നത്2ദിനവൃത്താന്തം 20:7ൽ രേഖപ്പെടുത്തിയിട്ടുണ്ട്. പിന്നെ, യെശയ്യാവ് 41:8-ൽ നമുക്ക് മറ്റൊരു പരാമർശമുണ്ട്. പുതിയ…


chandrayaan 2; what went wrong with Vikram | ചന്ദ്രയാന് -2: വിക്രം ലാന്‍ഡര് തലകീഴായി വീണതെങ്ങനെ? - Malayalam Oneindia\n14 min ago മനുഷ്യരാശിയുടെ വികസനത്തിന് ജലം നിര്‍ണായകമാണ്; ജലസംരക്ഷണത്തെ കുറിച്ച് ഓര്‍മ്മിപ്പിച്ച് പ്രധാനമന്ത്രി\n32 min ago 'എന്നെ വഞ്ചിച്ചു, ഉമ്മൻചാണ്ടിയുടെ പൊയ്മുഖം ഞാൻ കീറും'; മാർച്ച് 3ന് ശേഷം ചിലത് വെളിപ്പെടുത്തുമെന്ന് പിസി ജോർജ്\n41 min ago 1196 വോട്ട് മറികടക്കാം; മുല്ലപ്പള്ളി രാമചന്ദ്രന് കണ്ണൂരില് സ്ഥാനാര്‍ഥിയായേക്കും; സ്വാഗതമോതി സുധാകരന്\nUpdated: Sun, Sep 15, 2019, 15:25 [IST]\nWhat Went Wrong For Chandrayaan 2? | Oneindia Malayalam\nദില്ലി: ചന്ദ്രനില് ഇറങ്ങുന്നതിന് നിമിഷങ്ങള്‍ക്ക് മുമ്പാണ് ഇന്ത്യയുടെ അഭിമാന പദ്ധതിയായ ചന്ദ്രയാന് -2വിന്റെ ലാന്‍ഡര് വിക്രം തലകീഴായി മറിയുന്നത്. ഇതോടെ ലാന്‍ഡറിന് ഗ്രൗണ്ട് സ്റ്റേഷനുമായി ആശയവിനിമയം നഷ്ടപ്പെട്ടു. വിക്രമുമായി ബന്ധം പുനസ്ഥാപിക്കാനുള്ള ശ്രമങ്ങള് അന്നുമുതല് നടക്കുകയാണ്. സെപ്റ്റംബര് എട്ടിന് ചന്ദ്രയാന് -2 ഓര്‍ബിറ്റര് ക്യാമറയില് ലാന്‍ഡറിനെ ചന്ദ്ര ഉപരിതലത്തില് കണ്ടെത്തിയതായി ഇസ്‌റോ അറിയിച്ചു. ചന്ദ്രയാന് -2 ലാന്‍ഡറിന് ചന്ദ്രനില് ഇറങ്ങാനുള്ള ശ്രമത്തിനിടെ ഭൂമിയുമായി സമ്പര്‍ക്കം നഷ്ടപ്പെട്ടതെങ്ങനെയെന്ന് ഇന്ത്യ ടുഡേ മാസികയുടെ റിപ്പോര്‍ട്ട് വിവരിക്കുന്നു.\nസെപ്റ്റംബര്7ന് പുലര്‍ച്ചെ ചന്ദ്രയാന് -2 ലാന്‍ഡര് ചന്ദ്ര പ്രതലത്തിലേക്ക് ഇറങ്ങാന് തുടങ്ങി. ഈ പ്രക്രിയ ഏകദേശം 15 മിനിറ്റ് നീണ്ടുനില്‍ക്കുന്നതാണ്. തുടക്കത്തില് എല്ലാം പ്ലാന് അനുസരിച്ച് മുന്നോട്ട് പോയി. എന്നാല് വിക്രം ഇറങ്ങാന് തുടങ്ങി ഏകദേശം 11 മിനിറ്റിനുശേഷം കാര്യങ്ങള് തകിടം മറിഞ്ഞു. ആ സമയത്ത് വിക്രം ചെറുതായി കറങ്ങേണ്ടതായിരുന്നു. അതുവഴി വിക്രമിന്റെ ക്യാമറകള്‍ക്ക് അനുയോജ്യമായ ലാന്‍ഡിംഗ് സൈറ്റിനായി ചന്ദ്ര ഉപരിതലത്തെ മാപ്പ് ചെയ്യാന് കഴിയും. എന്നാല് ഈ നിര്‍ണായക പ്രക്രിയയ്ക്കിടെ വിക്രം അപ്രതീക്ഷിതമായി തലകീഴായി മറിഞ്ഞു. വളരെ ചെറിയ സമയത്തിനിടെ ചന്ദ്രയാന് -2 ലാന്‍ഡര് ചന്ദ്രോപരിതലത്തില് തലകീഴായി വീണു. ഇതിനര്‍ത്ഥം വിക്രമിനെ മന്ദഗതിയിലാക്കുന്ന റിവേഴ്‌സ് ത്രസ്റ്റ് ഉല്‍പാദിപ്പിക്കുന്ന എഞ്ചിനുകള് തലകീഴായി മറിഞ്ഞ് കുറച്ചുനേരം ആകാശത്തെ അഭിമുഖീകരിച്ചു കിടന്നുവെന്നാണ്.\nഅതിനാല്, ക്രാഫ്റ്റ് മന്ദഗതിയിലാക്കുന്നതിനുപകരം, എഞ്ചിനുകള് വിക്രം ലാന്‍ഡറിനെ ചന്ദ്ര പ്രതലത്തിലേക്ക് തള്ളിയിട്ടു. വിക്രം അയച്ച അവസാന സന്ദേശത്തില് ഇത് വ്യക്തമാണ്. അതിന്റെ ഇറക്കം ആരംഭിച്ച് 11 മിനിറ്റ് 28 സെക്കന്‍ഡില്, വിക്രമിന്റെ ലംബ വേഗത (ചന്ദ്രനിലേക്ക് ഇറങ്ങുന്ന വേഗത) സെക്കന്‍ഡില് 42.9 മീറ്റര് ആയിരുന്നു. ഒന്നര മിനിറ്റിനുശേഷം വേഗത ഗണ്യമായി സെക്കന്‍ഡില് 58.9 മീറ്ററായി ഉയര്‍ന്നു. ഇതിനു തൊട്ടുപിന്നാലെയാണ് ഗ്രൗണ്ട് സ്റ്റേഷനുമായി വിക്രം ആശയവിനിമയം അവസാനിപ്പിച്ചത്.\nchandrayaan2chandrayaan isro ചന്ദ്രയാന്2ചന്ദ്രയാന് ഐഎസ്ആര്‍ഒ\nHow chandrayaan2vikram failed?


udan service from kannur airport | ഉഡാൻ സർവീസിൽ കുറഞ്ഞ നിരക്കിൽ കണ്ണൂരിൽ നിന്നും പറക്കാം; 1699 രൂപയ്ക്ക ടിക്കറ്റ് നൽകുന്ന ഇൻഡിഗോ അടക്കമുള്ള വിമാനങ്ങൾ സേവനത്തിന് റെഡി; 74 പേർക്കിരിക്കാവുന്ന എ.ടി7വിമാനങ്ങളാണ് പറന്നുയരുകയെന്ന് കമ്പനി അധികൃതർ; പ്രതിദിനം സർവീസ് നടത്തുന്നത് ഹുബ്ബള്ളി അടക്കമുള്ള സ്ഥലങ്ങളിലേക്ക് - MarunadanMalayalee.com\nJanuary 24, 201909:23 AM IST Permalink\nമട്ടന്നൂർ: കേരളക്കരയുടെ അഭിമാനമായ കണ്ണൂർ എയർപോർട്ടിൽ നിന്നും ഉഡാൻ സർവീസുകൾ വഴി കുറഞ്ഞ നിരക്കിൽ ഇനി യാത്ര സാധ്യം. പദ്ധതിയുടെ ഭാഗമായി ബെംഗളൂരു, ഗോവ, ചെന്നൈ, ഹുബ്ബള്ളി തുടങ്ങി ഒട്ടേറെ സ്ഥലങ്ങളിലേക്കാണ് വിമാന സർവീസുകൾ നടത്തുന്നത്. വരുന്ന വെള്ളിയാഴ്‌ച്ച മുതൽ ഇൻഡിഗോ എയർലൈൻസിന്റെ ഉഡാൻ സർവീസുകൾ ആരംഭിക്കുമെന്ന് കമ്പനി അധികൃതർ അറിയിച്ചു. 74 യാത്രക്കാർക്കാരിക്കാവുന്ന അത്യാധുനിക എ.ടി.7 വിമാനങ്ങളാണ് ഇൻഡിഗോ സർവീസുകൾക്ക് ഉപയോഗിക്കുക.\nഹൈദരാബാദിലേക്കുള്ള സർവീസ് രാവിലെ 9.15ന് പുറപ്പെട്ടാൽ 11 മണിക്ക് ഹൈദരാബാദിലെത്തും. ഹൈദരാബാദിൽ നിന്നും 11.35ന് പുറപ്പെടുന്ന വിമാനം 1.25ന് കണ്ണൂരിലെത്തുമെന്നും കമ്പനി അധികൃതർ അറിയിച്ചു. ഉച്ചയ്ക്ക് 1.45-ന് ചെന്നൈയിലേക്ക് പുറപ്പെടുന്ന വിമാനം 3.20-ന് ചെന്നൈയിലെത്തും. ചെന്നൈയിൽനിന്ന് വൈകീട്ട് നാലിന് പുറപ്പെട്ട് 5.30-ന് കണ്ണൂരിലെത്തും. വൈകീട്ട് 5.50-നാണ് ഹുബ്ബള്ളിയിലേക്കുള്ള സർവീസ്. 7.05-ന് എത്തും. തിരിച്ച് 7.25-ന് ഹുബ്ബള്ളിയിൽനിന്ന് പുറപ്പെട്ട് 8.45-ന് കണ്ണൂരിലെത്തും.\nബെംഗളൂരുവിൽനിന്നുള്ള വിമാനം രാത്രി എട്ടിന് പുറപ്പെട്ട് 9.05-ന് കണ്ണൂരിലെത്തും. കണ്ണൂരിൽനിന്ന് തിരിച്ച് 9.25-ന് പുറപ്പെട്ട് 10.30-ന് െബംഗളൂരുവിൽ എത്തുന്ന വിധത്തിലാണ് സർവീസുകൾ ക്രമീകരിച്ചിരിക്കുന്നത്.ഗോവയിലേക്ക് രാത്രി 10.05-ന് പുറപ്പെട്ട് 11.35-ന് എത്തിച്ചേരും. തിരിച്ച് 11.55-ന് പുറപ്പെട്ട് 1.20-ന് കണ്ണൂരിലെത്തും.\nഉഡാൻ സർവീസിനുള്ള വ്യവസ്ഥകളിൽ കേന്ദ്ര സർക്കാർ ഇളവുകൾ അനുവദിച്ചതിനെത്തുടർന്നാണ് കിയാൽ സർവീസുകൾക്ക് സന്നദ്ധരായത്. ഉഡാൻ റൂട്ടുകളിലേക്ക് മൂന്നുവർഷത്തേക്ക് മറ്റു സർവീസുകൾ അനുവദിക്കില്ലെന്ന നിബന്ധന കണ്ണൂരിനുവേണ്ടി ഇളവു ചെയ്തിരുന്നു. കണ്ണൂരിൽനിന്ന് ഗോ എയർ ആഭ്യന്തര സർവീസുകൾ തുടങ്ങിയത് ഉഡാൻ പദ്ധതിയിൽ ഉൾപ്പെടുത്തിയല്ല.\nഗോ എയർ, ഇൻഡിഗോ കമ്പനികളുടെ അന്താരാഷ്ട്ര സർവീസുകളും കണ്ണൂരിൽനിന്ന് ഉടൻ തുടങ്ങൂം. ഇൻഡിഗോ കുവൈത്തിലേക്കും ദോഹയിലേക്കും മാർച്ച് 15 മുതൽ സർവീസ് നടത്തും. ഗോ എയറിന്റെ മസ്‌കറ്റ് സർവീസ് ഫെബ്രുവരി 28-ന് തുടങ്ങും. ബഹ്‌റൈൻ, ദമാം എന്നിവിടങ്ങളിലേക്കും കണ്ണൂരിൽനിന്ന് സർവീസുകളുണ്ടാകും.\nകണ്ണൂരിൽ നിന്നും പുറപ്പെടുന്ന വിമാനങ്ങളും നിരക്കും\nബെംഗളൂരു സ്‌പൈസ് ജെറ്റ് (78 സീറ്റ് : 39 സീറ്റ് ഉഡാൻ റിസർവേഷൻ) പരമാവധി ചാർജ് 1810 രൂപ\nബെംഗളൂരു സ്‌പൈസ് ജെറ്റ് (74 സീറ്റ് :37 സീറ്റ് ഉഡാൻ റിസർവേഷൻ) പരമാവധി ചാർജ് 1699 രൂപ\nചെന്നൈ സ്‌പൈസ് ജെറ്റ് (78 സീറ്റ്: 39 സീറ്റ് ഉഡാൻ റിസർവേഷൻ) പരമാവധി ചാർജ് 2660 രൂപ\nചെന്നൈ ഇൻഡിഗോ ( 74 സീറ്റ് : 37 സീറ്റ് ഉഡാൻ റിസർവേഷൻ) പരമാവധി ചാർജ് 2499 രൂപ\nകൊച്ചി (74 സീറ്റ് , 37 സീറ്റ് ഉഡാൻ റിസർവേഷൻ) പരമാവധി ചാർജ് 1399 രൂപ\nഗോവ (74 സീറ്റ്, 37 സീറ്റ് ഉഡാൻ റിസർവേഷൻ) പരമാവധി ചാർജ് 2099 രൂപ\nഹിന്ദോൺ (180 സീറ്റ്, 40 സീറ്റ് ഉഡാൻ റിസർവേഷൻ) പരമാവധി ചാർജ് 3199 രൂപ\nഹുബ്ബള്ളി (74 സീറ്റ്, 37 സീറ്റ് ഉഡാൻ റിസർവേഷൻ) പരമാവധി ചാർജ് 1999 രൂപ\nമുംബൈ (180 സീറ്റ്, 40 സീറ്റ് ഉഡാൻ റിസർവേഷൻ) പരമാവധി ചാർജ് 3199 രൂപ\nതിരുവനന്തപുരം (74 സീറ്റ്, 37 സീറ്റ് ഉഡാൻ റിസർവേഷൻ) പരമാവധി ചാർജ് 2099 രൂപ


UUKMA News പുതുച്ചേരിയില് വി. നാരായണ സ്വാമി സര്‍ക്കാരിന് ഭൂരിപക്ഷം തെളിയിക്കാനായില്ല - UUKMA News പുതുച്ചേരിയില് വി. നാരായണ സ്വാമി സര്‍ക്കാരിന് ഭൂരിപക്ഷം തെളിയിക്കാനായില്ല - UUKMA News\nപുതുച്ചേരിയില് വി. നാരായണ സ്വാമിയുടെ നേതൃത്വത്തിലുള്ള കോണ്‍ഗ്രസ് സര്‍ക്കാരിന് ഭൂരിപക്ഷം തെളിയിക്കാനായില്ല. വിശ്വാസ പ്രമേയ ചര്‍ച്ചയ്ക്കിടെ മുഖ്യമന്ത്രിയും അനുകൂലികളും സഭ ബഹിഷ്‌കരിച്ചു. മുഖ്യമന്ത്രി വി. നാരായണ സ്വാമി ഉടന് രാജി സമര്‍പ്പിച്ചേക്കും.\nസര്‍ക്കാരിന് ഭൂരിപക്ഷം നഷ്ടമായതോടെയാണ് കോണ്‍ഗ്രസ് സര്‍ക്കാര് ഇന്ന് വിശ്വാസ വോട്ട് തേടിയത്. രണ്ട് എംഎല്‍എമാരാണ് ഭരണപക്ഷത്ത് നിന്ന് രാജിവച്ചത്. ഈ സാഹചര്യത്തിലാണ് നാരായണസ്വാമി സര്‍ക്കാരിന് സഭയില് ഭൂരിപക്ഷം നഷ്ടപ്പെട്ടത്.


മണ്ഡലകാലത്തിന് സമാപനം; ശബരിമല സന്നിധാനത്ത് മണ്ഡലപൂജ തുടങ്ങി\nതീർത്ഥാടകർ നിറഞ്ഞ് കവിഞ്ഞിരുന്ന കാലത്തിൽ നിന്നും വ്യത്യസ്ഥമായാണ് ഈ വർഷത്തെ മണ്ഡല പൂജ ചടങ്ങുകൾ നടന്നത്.\n26 Dec, 2020 at 08:00 AM\nകോവിഡ് മാനദന്ധങ്ങൾ പാലിച്ചും തീർത്ഥാടകരെ നിയന്ത്രിച്ചും ശബരിമലയിൽ മണ്ഡല പൂജ നടന്നു. പൂജകൾക്ക് തന്ത്രി കണ്ഠരര് മഹേശ്വരര് നേതൃത്വം നൽകി. വൈകിട്ട് തങ്ക അങ്കി ചാർത്തിയുള്ള ദീപാരധനക്ക് ശേഷം ചടങ്ങുകൾ പൂർത്തിയാക്കി നട അടക്കുന്നതോടെ ഈ വർഷത്തെ മണ്ഡലകാല തീർത്ഥാടനത്തിന് സമാപനമാകും.\nതീർത്ഥാടകർ നിറഞ്ഞ് കവിഞ്ഞിരുന്ന കാലത്തിൽ നിന്നും വ്യത്യസ്ഥമായാണ് ഈ വർഷത്തെ മണ്ഡല പൂജ ചടങ്ങുകൾ നടന്നത്. 11 മണിയോടെ പമ്പയിൽ നിന്നും തീർത്ഥാടകരെ നിയന്ത്രിച്ചിരുന്നെങ്കിലും സന്നിധാനത്ത് നിലയുറപ്പിച്ചവരാൽ ഭക്തി സാന്ദ്രമായിരുന്നു അന്തരീക്ഷം. 11.20നും 12.40നും മദ്ധ്യേയുള്ള മീനം രാശിയിൽ തന്ത്രി കണ്ഠരര് മഹേശ്വരരും മേൽശാന്തി ജയരാജ് പോറ്റിയും പൂജാ ചടങ്ങുകൾക്ക് നേതൃത്വം നൽകി. 11.30ന് കലശാഭിഷേകവും തുടർന്ന് കളഭാഭിഷേകവും നടന്നു. തങ്ക അങ്കി ചാർത്തിയുള്ള മണ്ഡല പൂജക്ക് ശേഷം ഒരു മണിയോടെ നടയടച്ചു.\nഅഞ്ച് മണിക്ക് ക്ഷേത്ര നടന്ന് തുറന്ന് വിശേഷാൽ പൂജകൾക്കും ദീപാരാധനക്കും ശേഷം രാത്രി 9ന് ഹരിവരാസനം പാടി നടയടക്കുന്നതോടെ ഈ വർഷത്തെ മണ്ഡലകാലത്തിന് സമാപനമാകും. നാല് ദിവസത്തെ ഇടവേളക്ക് ശേഷം 30ന് വൈകിട്ടാണ് മകരവിളക്ക് ഉൽസവത്തിനായി നട തുറകുക. ജനുവരി 14ന് മകരവിളക്ക് മഹോത്സവം നടക്കും.


പ്രതിപക്ഷ ബഹളം: നന്ദിപ്രമേയ ചർച്ചയിൽ പ്രധാനമന്ത്രി മറുപടി പറയാനിടയില്ല | narendra modi\nപ്രതിപക്ഷ ബഹളം: നന്ദിപ്രമേയ ചർച്ചയിൽ പ്രധാനമന്ത്രി മറുപടി പറയാനിടയില്ല\nന്യൂഡൽഹി: കാർഷിക നിയമങ്ങളിൽ പ്രത്യേക ചർച്ച ആവശ്യപ്പെട്ട് പ്രതിപക്ഷം ബഹളംതുടരുന്നതിനാൽ രാഷ്ട്രപതിയുടെ നയപ്രഖ്യാപന പ്രസംഗത്തിലുള്ള നന്ദിപ്രമേയ ചർച്ചയ്ക്ക് ലോക്‌സഭയിൽ പ്രധാനമന്ത്രി നരേന്ദ്ര മോദി മറുപടി പറയാനിടയില്ല. രാജ്യസഭയിൽ തിങ്കളാഴ്ച 10.30-ന് പ്രധാനമന്ത്രിയുടെ മറുപടി നിശ്ചയിച്ചിട്ടുണ്ടെങ്കിലും പകരം പ്രതിരോധമന്ത്രി രാജ്‌നാഥ് സിങ് ആവും സഭയെ അഭിസംബോധന ചെയ്യുക എന്നാണ് സൂചന.\nരാജ്യസഭയിൽ മാത്രമാണ് പ്രധാനമന്ത്രി സംസാരിക്കുന്നതെങ്കിൽ പാർലമെന്ററി ചരിത്രത്തിൽ അത് ആദ്യസംഭവമാവും. രണ്ടിടത്തും സംസാരിക്കുന്നില്ലെങ്കിൽ 1999-ൽ വാജ്‌പേയിയും 2009-ൽ മൻമോഹൻ സിങ്ങും സ്വീകരിച്ച വഴിയിലെ മൂന്നാമത്തെയാളാവും മോദി.\nസഭയിൽ സ്വീകരിക്കേണ്ട തന്ത്രങ്ങൾ ചർച്ചചെയ്യാൻ കോൺഗ്രസ് നേതാവ് രാഹുൽ ഗാന്ധി എം.പി.മാരുടെ യോഗം വിളിച്ചിരുന്നു. കേരളത്തിൽ നിന്നും പഞ്ചാബിൽനിന്നുമുള്ള അംഗങ്ങൾ പ്രത്യേക ചർച്ച വേണമെന്ന് ശക്തമായി ആവശ്യപ്പെട്ടു. ഇതേത്തുടർന്ന് രാജ്യസഭയിലും ലോക്‌സഭയിലും ആവശ്യം ഉന്നയിക്കാൻ രാഹുൽ നിർദേശിച്ചു. എന്നാൽ, രാജ്യസഭയിൽ നന്ദിപ്രമേയ ചർച്ചയ്ക്കൊപ്പം അഞ്ചുമണിക്കൂർ അധികം നൽകാമെന്ന അധ്യക്ഷൻ വെങ്കയ്യ നായിഡുവിന്റെ നിർദേശം മുതിർന്ന കോൺഗ്രസ് നേതാവായ ഗുലാം നബി ആസാദടക്കമുള്ളവർ അംഗീകരിച്ചു. തുടർന്ന് രാജ്യസഭയിൽ നന്ദിപ്രമേയ ചർച്ച ബുധൻ, വ്യാഴം, വെള്ളി ദിവസങ്ങളിലായി അവസാനിച്ചു. അതിനാലാണ് തിങ്കളാഴ്ച പ്രധാനമന്ത്രിയുടെ മറുപടി ഉൾപ്പെടുത്തിയത്. പ്രധാനമന്ത്രിയുടെ പ്രസംഗം തുടങ്ങുംമുൻപ് സംസാരിക്കാൻ ബാക്കിയുള്ളവർക്ക് അവസരം നൽകുമെന്നും അറിയുന്നു.\nലോക്‌സഭയിൽ ചർച്ച തുടങ്ങിയിട്ടില്ല. സർക്കാർ വഴങ്ങുംവരെ സഭാ സമ്മേളനം തടസ്സപ്പെടുത്തുമെന്ന് കോൺഗ്രസ് പാർലമെന്ററി പാർട്ടി നേതാക്കൾ പറഞ്ഞു.\nരാജ്യസഭയിലും ലോക്‌സഭയിലും കോൺഗ്രസ് വ്യത്യസ്ത നിലപാട് സ്വീകരിച്ചത് നേതൃത്വത്തിലെ പ്രശ്നങ്ങൾ കാരണമാണെന്ന് ആരോപണമുണ്ട്. രാജ്യസഭയിൽ കോൺഗ്രസിനെ നയിക്കുന്നത് നേതൃത്വത്തെ വിമർശിച്ച് കത്തെഴുതിയ 23 അംഗ സംഘത്തിലെ പ്രമുഖരായ ഗുലാം നബി ആസാദും ആനന്ദ് ശർമയുമാണ്. രാഹുൽ നിർദേശിച്ചിട്ടും ഇവർ വ്യത്യസ്ത സമീപനം സ്വീകരിക്കുകയായിരുന്നെന്ന് ഒരു വിഭാഗം എം.പി.മാർ ആക്ഷേപിക്കുന്നു. കോൺഗ്രസ് വൃത്തങ്ങൾ ഇത് നിഷേധിച്ചു. രാജ്യസഭയിൽ ചർച്ചയ്ക്ക് അഞ്ചുമണിക്കൂർ അധികം ലഭിച്ചിട്ടുണ്ട്. പ്രതിപക്ഷത്തിന് ശക്തിയുള്ള രാജ്യസഭയിൽ ആനുപാതികമായി അത്രയും സമയം പ്രതിപക്ഷാംഗങ്ങൾക്ക് കിട്ടും. ലോക്‌സഭയിൽ കോൺഗ്രസിന് പത്തിലൊന്ന് അംഗങ്ങളാണുള്ളത്. പ്രത്യേക ചർച്ച ഉണ്ടായില്ലെങ്കിൽ ആനുപാതികമായി വളരെക്കുറച്ചു സമയം മാത്രമാവും പ്രതിപക്ഷത്തിന് ലഭിക്കുക. ഇതിനാലാണ് ലോക്‌സഭയിൽ കോൺഗ്രസും യു.പി.എ. ഘടകകക്ഷികളും തൃണമൂലും ബി.എസ്.പി.യും ഉൾപ്പെടെയുള്ള കക്ഷികളും ഈ നിലപാട് സ്വീകരിക്കുന്നതെന്ന് കോൺഗ്രസ് എം.പി.മാർ പറഞ്ഞു.


ഒരു ലക്ഷത്തില് നിന്ന് 100 കോടിയിലേക്കുള്ള ഒരു സ്റ്റാര്‍ട്ട് അപ്പ് യാത്ര; അനുഭവങ്ങള് പങ്കുവെച്ച് അനൂപ് നായര്\nസ്വന്തമായി ഒരു വ്യവസായം ആരംഭിക്കുക എന്നത് പലര്‍ക്കും ഒരു വിഷമം നിറഞ്ഞ കാര്യമായി തോന്നാം. എന്നാല് ശരിയായ രീതിയില് ശക്തമായ നിലപാടോടെ മുന്നോട്ടു നീങ്ങിയാല് നിങ്ങള്‍ക്ക് വിജയിക്കാന് സാധിക്കും. വളരെ പതുക്കെ മാത്രമേ വിജയം നേടാന് സാധിക്കുകയുള്ളു എന്നത് ശരിയാണ്. പ്രയാസ ഘട്ടങ്ങള് ഒഴിച്ചു നിര്‍ത്തിയാല് 20 ശതമാനം വളര്‍ച്ചയാണ് മാസം തോറും ഞങ്ങള്‍ക്ക് ലഭിച്ചു വന്നത്. ഇത് യാഥാര്‍ത്ഥ്യവും വിശ്വാസ്യതയും നിറഞ്ഞതാണ്.\nഞങ്ങളുടെ കയ്യില് ഉണ്ടായിരുന്ന 1 ലക്ഷം രൂപയുടെ സമ്പാദ്യം ഉപയോഗിച്ചാണ് 2011 കമ്പനി തുടങ്ങിയത്. ആഭരണ മേഖലയാണ് തുടക്കത്തില് ഞങ്ങള് ലക്ഷ്യമിട്ടത്. ഈ മേഖലയിലേക്ക് ഞങ്ങള് ആഴത്തില് കടന്നു ചെന്നു. ഈ ഒരു മേഖലയില് ഒരു വര്‍ഷം കൊണ്ട് വളര്‍ച്ച നേടിയതിനു ശേഷം സാരി, സല്‍വാര് തുടങ്ങിയവയിലേക്ക് ഞങ്ങള് ചുവടുമാറി. ഇതില് നിന്നു ലഭിക്കുന്ന വരുമാനം അടുത്ത മാസത്തേക്കുള്ള മാര്‍ക്കറ്റിങ്ങില് ചിലവിടുന്നു. മാര്‍ക്കറ്റിങ്ങ് വഴി ലഭിക്കുന്ന അനുകൂല സാഹചര്യങ്ങള് ഞങ്ങളുടെ ഈ നാലു വര്‍ഷത്തെ വളര്‍ച്ചയെ സഹായിച്ചു. ഈ സാമ്പത്തിക വര്‍ഷം ഞങ്ങളുടെ ആകെ വരുമാനം 100 കോടി രൂപ കടക്കും.\nഞങ്ങള് ചെയ്യുന്ന പ്രവര്‍ത്തികളില് എത്രത്തോളം ശരിയും തെര്‌രുമ ഉണ്ടെന്ന് ഞങ്ങള്‍ക്കറിയില്ല. എന്നാല് ഞങ്ങള് ചെയ്തതൊക്കെ ഞങ്ങള്‍ക്കനുകൂലമായി വന്നിട്ടുണ്ട്.\nഇതാണ് ഏറ്റവും പ്രയാസകരമായ കാര്യം. തുടക്കത്തില് ഒരുപാടു കാര്യങ്ങള് സ്വന്തമായി ചെയ്യേണ്ടി വന്നിട്ടുണ്ട്. ഞങ്ങള് ഡെവലപ്പര്‍മാര് ആയതിനാല് അതിനു വേണ്ടി മറ്റാരെയും ഒരു വര്‍ഷത്തേക്ക് നിയമിക്കേണ്ടി വന്നില്ല. സൗജന്യമായി ലഭിക്കുന്ന സൗകര്യങ്ങള് കൂടുതല് അന്വേഷിച്ച് കണ്ടെത്താന് ശ്രമിച്ചു.\nഎന്നാല് ഒരു ഘട്ടത്തില് സേവനങ്ങള് വില കൊടുത്ത് നേടുക തന്നെ വേണം. ഞങ്ങള്‍ക്ക് കുറച്ച് ഉപഭോക്താക്കളെ ലഭിച്ചപ്പോള് അവര്‍ക്ക് കുറച്ചുകൂടി മെച്ചപ്പെട്ട സേവനം നല്‍കാനായി ഇതു ചെയ്യേണ്ടി വന്നു.\nബ്രാന്‍ഡിങ്ങ് ഇല്ലാതെ ആര്.ഒ.ഐയില് ഊന്നിയ മാര്‍ക്കറ്റിങ്ങ്\nനിങ്ങള് വളരുന്നതിനൊപ്പം ഒരുപാട് പെയിഡ് മാര്‍ക്കറ്റിങ്ങ് സംവിധാനങ്ങളും ഉയര്‍ന്നു വരും. പ്രിന്റ് ആഡ്, ടി.വി/റേഡിയോ ആഡ്, സ്‌പോണ്‍സര്‍ഷിപ്പ്, പ്രദര്‍ശനങ്ങള് എന്നിവയില് പങ്കാളികള് ആകേണ്ടി വരുന്നു. നിങ്ങളെ മറ്റൊരു ആമസോണ് ആക്കി മാറ്റാം എന്ന മോഹന വാഗ്ദാനവുമായി ചിലര് എത്താം. ബ്രാന്‍ഡിങ്ങിന് അതിന്റേതായ മൂല്ല്യമുണ്ട്, എന്നാല് ഞങ്ങള്‍ക്ക് അത് അളക്കാന് എപ്പോഴും ബുദ്ധിമുട്ട് അനുഭവപ്പെട്ടിട്ടുണ്ട്. അതുകൊണ്ട് ഞങ്ങള് അതില് നിന്നും അകന്നു നില്‍ക്കുന്നു. ഞങ്ങളുടെ മാര്‍ക്കറ്റിങ്ങ് പ്രവര്‍ത്തനങ്ങള് എപ്പോഴും അളന്നു നോക്കാറുണ്ട്. തുടക്കത്തില് തന്നെ ബ്രാന്‍ഡിങ്ങ് അതുമായി യോജിക്കില്ല എന്ന് ഞങ്ങള്‍ക്ക് മനസ്സിലായി. ഞങ്ങള് മുടക്കിയ തുകയുടെ ഇരട്ടിയും അതില് അധികവും ഞങ്ങള്‍ക്ക് ലഭിച്ചു. പണം പാഴാക്കി കളയാന് കൈയ്യില് ഇല്ല എന്ന ചിന്ത ശക്തമായ തീരുമാനം എടുക്കാന് സഹായിക്കുന്നു. നിരവധി പരീക്ഷണങ്ങള്‍ക്കൊടുവില് അനുയോജ്യമായത് എന്ന് തോന്നുന്നത് മാത്രമേ നടപ്പില് വരുത്താറുള്ളു.\nഅടുത്ത മാസത്തേക്ക് അധികം വേണ്ട തുക കൈയ്യില് ഇല്ലെങ്കില് ഉത്പ്പന്നത്തിന്റെ ഗുണം മെച്ചപ്പെടുത്തുകയല്ലാതെ വേറെ മാര്‍ഗ്ഗമൊന്നുമില്ല. ഉപഭോക്താക്കളുടെ ഇഷ്ടം മനസ്സിലാക്കി പുതിയ ഉത്പ്പന്നങ്ങള് അവതരിപ്പിക്കുക. ഇത് നിങ്ങളുടെ വളര്‍ച്ചയ്ക്ക് മുതല്‍ക്കൂട്ടാകുന്നു.\nഉപഭോക്താക്കളുടെ മനസ്സില് ഒരു സ്ഥാനം ലഭിക്കുക എന്നത് വളരെ അത്യാവശ്യമാണ്. നിങ്ങളുടെ സൈറ്റില് 1000 സന്ദര്‍ശകര് ഉണ്ടെന്ന് വിചാരിക്കുക അതില് നിന്ന് നിങ്ങള്‍ക്ക്5ഉപഭോക്താക്കളെ ലഭിക്കുന്നു എങ്കില് നിങ്ങള്‍ക്ക് വളരാന് രണ്ട് വഴികളുണ്ട്. 2000 സന്ദര്‍ശകരെ ലഭിക്കാനായി നിങ്ങളുടെ മാര്‍ക്കറ്റിങ്ങ് ശക്തമാക്കി അതില് നിന്ന് 10 ഉപഭോക്താക്കളെ എങ്കിലും നിലനിര്‍ത്താന് ശ്രമിക്കുക. അല്ലെങ്കില് 1000 സന്ദര്‍ശകരെ നിലനിര്‍ത്തി അവരുടെ ആവശ്യങ്ങള് എന്താണെന്ന് മനസ്സിലാക്കി ഉത്പ്പന്നത്തില് വേണ്ട മാറ്റങ്ങള് വരുത്തുക. ഇതുവഴി 10 ഉപഭോക്താക്കളെ എങ്കിലും സ്വന്തമാക്കാന് ശ്രമിക്കുക. രണ്ടാമത്തെ വഴി കുറച്ച് ബുദ്ധിമുട്ടാണെങ്കിലും ഫലപ്രദമാണ്.\nഒരേ മനസ്സുള്ള സഹപ്രവര്‍ത്തകര്\nമാര്‍ക്കറ്റിങ്ങ് ക്യാമ്പെയിനുകള്‍ക്കായി ഞങ്ങള് പല മാര്‍ക്കറ്റിങ്ങ് ഏജന്‍സികളെയും സമീപിച്ചിട്ടുണ്ട്. എന്നാല് ഞങ്ങളുടെ ടീമുമായി ചേര്‍ന്ന് പ്രവര്‍ത്തിക്കാന് കഴിയുന്നവരെ കണ്ടെത്താന് സാധിച്ചില്ല.\nഎന്നാല് പിന്നീട് ഞങ്ങള്‍ക്ക് നല്ലൊരു ടീമിനെ ലഭിച്ചു. ഞങ്ങളെ സംബന്ധിച്ച് ഇതൊരു വലിയ നേട്ടമായിരുന്നു. ഞങ്ങള്‍ക്ക് ലാഭകരമായ വളര്‍ച്ച നേടാന് സാധിച്ചു. എല്ലാ കാര്യങ്ങളും ലളിതമായ രീതിയിലാണ് അവര് ചെയ്തത്. ഞങ്ങള്‍ക്ക് ഫണ്ടിങ്ങില്ലൂടെ വളര്‍ച്ച നേടാന് താത്പ്പര്യമില്ല എന്ന് ഇതിന് അര്‍ത്ഥമുണ്ടോ? ഒരിക്കലുമില്ല. ഒരു വ്യവസായത്തിന്റെ പെട്ടെന്നുള്ള വളര്‍ച്ചയ്ക്ക് ഇത് വളരെ അത്യാവശ്യമാണ്. ഫണ്ടിങ്ങില്ലാതെ ഒരു ബില്ല്യന് ഡോളര് ബിസിനസ് പടുത്തുയര്‍ത്തുക എന്നതാണ് ഞങ്ങളുടെ ലക്ഷ്യം. ഫണ്ടിങ്ങിനു വേണ്ടി നടക്കുന്നതിന് മുമ്പ് എന്തിനാണ് അത് വേണ്ടതെന്ന് ആലോചിക്കുക. എന്തിനൊക്കെയാണ് പണം ചിലവഴിക്കേണ്ടത്, അതു തിരിച്ചു ലഭിക്കാനുള്ള വഴികള് എന്നിവയെക്കുറിച്ച് ഞങ്ങള്‍ക്ക് വ്യക്തമായ ധാരണ ഉണ്ടായിരുന്നു.\nആദ്യം ഒരു വ്യവസായം തുടങ്ങുക, കുറച്ചു ഉപഭോക്താക്കളെ സൃഷ്ടിക്കുക, മാസം തോറും 2030 ശതമാനം വളര്‍ച്ച ലഭിക്കുകയാണെങ്കില് ഇത് തുടരുക. സ്വന്തമായി നടത്തുന്ന വ്യവസായത്തിലൂടെ യഥാര്‍ഥ മൂല്ല്യം നിങ്ങള്‍ക്ക് തിരിച്ചറിയാന് സാധിക്കും.\nപ്രധാനമായും രണ്ടു കാര്യങ്ങളാണ് ഇത് എഴുതാന് എന്നെ പ്രേരിപ്പിച്ചത്:\n1. ഫണ്ടിങ്ങില്ലാതെ സ്വന്തമായി ഒരു സ്റ്റാര്‍ട്ട് അപ്പ് തുടങ്ങാന് സാധിക്കില്ല എന്ന തെറ്റിധാരണ.\n2. ഉപഭോക്താക്കള്‍ക്ക് പ്രാധാന്യം നല്‍കിക്കൊണ്ട് ഇങ്ങനെയൊരു സംരംഭം തുടങ്ങാന് നവസംരംഭകരെ പ്രോത്സാഹിപ്പിക്കുക.


village adopted by sachin സച്ചിൻ ദത്തെടുത്ത ഗ്രാമത്തിന്റെ രൂപം ഇന്ന് ഇങ്ങനെയാണ്\nHome News സച്ചിൻ ദത്തെടുത്ത ഗ്രാമത്തിന്റെ രൂപം ഇന്ന് ഇങ്ങനെയാണ്\nഫീൽഡിന് അകത്തും പുറത്തും ജനഹൃദയങ്ങൾ കീഴടക്കിയ ഒരാളെയുള്ളു…. ക്രിക്കറ്റിന്റെ ദൈവം സച്ചിൻ. സ്വന്തം ജോലിയോടുള്ള അദ്ദേഹത്തിന്റെ ആത്മാർത്ഥ കണ്ടു പഠിക്കേണ്ട ഒന്നാണ്.\nരാജ്യസഭ എംപിയും കൂടിയായ സച്ചിൻ തെൻഡുൽക്കർ പ്രധാന മന്ത്രി നരേന്ദ്ര മോഡി രൂപം കൊടുത്ത സൻസാദ് ആദർശ് ഗ്രാം യോജനയുടെ ഭാഗമായി 2014 ൽ ആന്ദ്ര പ്രദേശിലെ പുട്ടംരാജു കൺഡ്രിഗ എന്ന ഗ്രാമം ദത്തെടുത്തിരുന്നു.\nഇന്ന് രണ്ട് വർഷങ്ങൾക്ക് ശേഷം ഈ ഗ്രാമം വളരെയേറെ മാറിപ്പോയിരിക്കുന്നു. രണ്ട് വർഷങ്ങൾക്കു മുമ്പ് സച്ചിൻ ദത്തെടുത്ത ഗ്രാമമേ അല്ല ഇന്ന് പുട്ടംരാജു കൺഡ്രിഗ. മൺ പാതകൾക്ക് പകരം കോൺക്രീറ്റ് റോഡുകൾ, മലിനജലം ഒഴുകാൻ അണ്ടർ ഗ്രൗണ്ട് സീവേജ് നെറ്റ്വർക്ക്, 24 മണിക്കൂറും വെള്ളവും വെളിച്ചവും, പ്ലേ ഗ്രൗണ്ട്, കമ്മ്യൂണിറ്റ് ഹോൾ അങ്ങനെ നീളുന്നു പട്ടിക.\nഗ്രാമം സന്ദർശിക്കുക മാത്രമല്ല, ഗ്രാമവാസികളുമായി സംസാരിക്കുകയും, പുതുതായി നിർമ്മിച്ച കമ്മ്യൂണിറ്റി ഹാൾ ഉത്ഘാടനം ചെയ്യുകയും ചെയ്തു അദ്ദേഹം. കുട്ടികൾക്ക് അവിടെവെച്ച് ക്രിക്കറ്റ് ബാറ്റുകളും, സ്‌പോർട്ട്‌സ് കിറ്റുകളും വിതരണം ചെയ്യുകയും ചെയ്തു അദ്ദേഹം.\nമുമ്പ് വെളിച്ചം കടന്നു ചെല്ലാത്ത, കുടിക്കാൻ ശുദ്ധജലം പോലുമില്ലാത്ത ഗ്രമമായിരുന്നു പുട്ടംരാജു കൺഡ്രിഗ. എംപി ഫണ്ടിൽ നിന്നും 2.79 കോഡി രൂപ ചിലവഴിച്ചാണ് സച്ചിൻ ഈ ഗ്രാമത്തിന്റെ മുഖം മാറ്റിയത്. ഇതിന് പുറമേ സർക്കാർ അനുവദിച്ച3കോടി രൂപയും ഗ്രാമ വികസനത്തിനായി സച്ചിൻ ഉപയോഗിച്ചിരുന്നു.\nvillage adopted by sachin\nPrevious articleചിരിപ്പിച്ച് കൊല്ലാന് ആപ്പിള് പെന് എന്ന ഗാനത്തിന്റെ മലയാളം കവര്\nNext articleഡിവൈഎസ്പിയുടെ വീട്ടിൽ യുവാവ് കത്തിക്കരിഞ്ഞ നിലയിൽ


അപകടത്തില്‍പ്പെട്ട പിക്കപ്പ് വാനില് നിന്നും 15 ലക്ഷത്തിന്റെ ഹാന്‍സ് പിടികൂടി | Malappuram Life\nഅപകടത്തില്‍പ്പെട്ട പിക്കപ്പ് വാനില് നിന്നും 15 ലക്ഷത്തിന്റെ ഹാന്‍സ് പിടികൂടി\nവഴിക്കടവ്: വഴിക്കടവില് അപകടത്തില്‍പ്പെട്ട പിക്കപ്പ് വാനില് നിന്നും നിരോധിക്കപ്പെട്ട 15 ലക്ഷത്തോളം രൂപയുടെ ലഹരി ഉല്പന്നമായ ഹാന്‍സ് പാക്കറ്റുകള് പിടികൂടി. തിങ്കളാഴ്ച രാത്രി 11ന് പഞ്ചായത്ത് അങ്ങാടിക്ക് സമീപം വൈദ്യുതി തൂണിലിടിച്ചാണ് വാന് അപകടത്തില്‍പ്പെട്ടത്.\nപൊലീസ് സ്റ്റേഷന് ജംഗ്ഷന് സമീപം വഴിക്കടവ് പൊലീസിന്റെ രാത്രികാല പെട്രോളിംഗ് ഉണ്ടായിരുന്നു. പൊലീസ് കൈകാണിച്ചപ്പോള് നിറുത്താതെ പോയ വാന് 200 മീറ്റര് അകലെ വൈദ്യുതി പോസ്റ്റിലിടിച്ച് മറിയുകയായിരുന്നു. അപകടം സംഭവിച്ച ഉടനെ ഡ്രൈവര് ഓടിരക്ഷപ്പെട്ടു. സംശയം തോന്നിയ പൊലീസ് ചൊവാഴ്ച രാവിലെ ജെ.സി.ബിയുടെ സഹായത്തോടെ മറിഞ്ഞ വാഹനം നിവര്‍ത്തി പരിശോധിച്ചപ്പോഴാണ് ലഹരി വസ്തുകള് കണ്ടത്. പച്ചക്കറി ചാക്കുകള്‍ക്ക് അടിയിലാണ് ഒളിപ്പിച്ചിരുന്നത്.\nവാഹനം സ്റ്റേഷനിലെത്തിച്ച് കൂടുതല് പരിശോധന നടത്തി. 20 പ്ലാസ്റ്റിക് ചാക്കുകളിലായി നിറച്ച ഇവ പിന്നീട് പത്ത് ചണചാക്കുകളിലായി ഒളിപ്പിച്ച നിലയിലായിരുന്നു. 30,000 ചെറിയ പാക്കറ്റുകളാണ് ഇതില് ഉണ്ടായിരുന്നത്. കേരളത്തിലെ പൊതുമാര്‍ക്കറ്റില് 15 ലക്ഷത്തോളം രൂപ വിലവരുന്ന ഹാന്‍സാണിത്.\nഎറണാകുളം രജിസ്ട്രേഷന് വാഹനം തൃശൂര് സ്വദേശിയുടെ പേരിലാണ്. ഇയാളെ കുറിച്ച് അന്വേഷണം ആരംഭിച്ചിട്ടുണ്ട്. എസ്.ഐ അജയ് കുമാര്, എ.എസ്.ഐ അബൂബക്കര് എന്നിവരുടെ നേതൃത്വത്തിലാണ് പരിശോധന നടന്നത്.